
IEšKOJIMAS šVIESOS GYVENIMUI 


ŽVILGSNIS Į MŪSŲ šIMTMEčIO PIRMĄJĄ PUSĘ 


M UOZ- LS GLRNIUS 


Peržengiame į mūsų šimtmečio antrąją pusę. 
Nors datinė numeracija pati savaime ir nieko ne- 
sako, bet vis dėlto ji duoda bent progą mesti 
žvilgį į mūsų žengiamą kelią. Šiuo kartu bus 
mestas žvilgis į dabarties filosofijos pastangas, 
jei ne vadovauti gyvenimui, tai bent ji nušviesti. 
Senoji Platono utopija susieti filosofiją ir politiką 
tokia ir liko. Tiesos, o ne valdžios ilgisi filosofai. 
Užtat ir patys filosofai nereiškia pretenzijų į Pla- 
tono utopiją. O, antra vertus, niekas jų ir nelau- 
kia politikoje. Politikai reikia ne filosofų, 0 so- 
fistų, tai yra ne tų, kurie gintų tiesą, bet kurie 
mokėtų už tiesą įpiršti visa, kas kada naudinga 
atrodo. Ir vis dėlto neišsemia visos gyvenimo 
vadovybės tik viena politika. Tegu politinė pro- 
paganda ir mielai norėtų persunkti visą Žmogų, 
visada šis betgi stengiasi išsaugoti, politikų ŽO- 
džiais, privatų sektorių, kuriame Žmogus sten- 
giasi būti savimi pačiu, o ne tik beasmeniniu vie- 
nos ar kitos viešojo gyvenimo funkcijos nešėju. 
Iš šio ilgesio gimsta filosofija ir per šį ilgesį ji 
prasiveržia į gyvenimą. 

1. Filosofijos ir gyvenimo santykių problema 

Nors ir nevadovaudama gyvenimui, filosofija 
visada yra veikusi gyvenimą pačiu žmogaus for- 
mavimu. Bet būdinga, kad niekada patsai filoso- 
fTijos ir gyvenimo santykių klausimas nebuvo taip 
specialiai iškilęs, kaip mūsų šimtmečio filosofi- 
joje. Nemanau tuo reikšti pretenziją, kad ypa- 
čiai mūsų laikui filosofija būtų įtakinga. Grei 
čiau priešingai: jei šiandien filosofija nor1 pri- 
artėti gyvenimui, yra ženklas, kad ji laiko save 
nutolusia nuo gyvenimo ir drauge betgi supranta, 
jog artuma gyvenimui yra pati jos prasmė. Kiek- 


vienu atveju, gyvenimo ir filosofijos santykių 
klausimas yra iškilęs pačiu pagrindiniu rūpesčiu 
dabarties filosofams. Kad šis faktas nėra atsitik- 
tinis, bet išplaukia iš pačio dabarties gyvenimo, 
tikiuosi parodyti, mesdamas istorinį žvilgį i tai, 
kaip filosofijos prasmės klausimas įvairavo jos 
istorinėje plėtotėje. 

Nors filosofijos prasmės klausimas asmeniš- 
kai filosofui visada aktualus, tačiau yra laikme- 
čių, kuriais jis prasimuša pro asmeninį rūpestį 
ir virsta pačios filosofijos problema. Tai toki laik- 
mečiai, kuriais naujai iškilusios apraiškos suka 
visą gyvenimą į naujus kelius. Iš pradžių jie at- 
rodo tik krizės laikmečiai, tik revoliucinis seno 
sudaužymas. Bet vėliau pro seno griuvėsius jie 
išryški kaip naujo prasiveržimas. Paliečia toki 
laikmečiai ir filosofiją. Naujai iškilusių gyve- 
nimo jėgų akivaizdoje turi rasti su jomis atitin- 
kamus santykius ir pati filosofija. Štai kodėl fi- 
losofijos prasmės klausimo aspektų įvairavimas 
visada atspindi ir pačios istorijos tėkmę. 

Imkime pirmąjį filosofinės minties išbudimą 
graikuose. Tai buvo revoliucinis posūkis iš miti- 
nės į racionalinę mąstyseną. Vykdė šią revoliu- 
ciją pati filosofija. Visa, kas anksčiau buvo sa- 
vaime suprantama, atsidūrė abejonės ugnin. Visi 
teogoniniai ir kosmogoniniai mitai buvo palikti 
kaip “istorijos"', ir buvo imtasi ieškoti sąvokinės 
tiesos (štai kodėl poetiškasis Platonas reikalavo 
ištremti iš savo Respublikos poetus kaip mela- 
gius, suprask: kaip mitų kūrėjus). Tai laikotar- 
pis, kuriame begimstanti filosofija turėjo save 
suprasti mitų akivaizdoje: kas yra iš tiesų ir kas 
tėra fantazija, kas yra filosofinė išmintis ir kas 
tėra mitiniai prietarai, ką gali mitai reikšti tik- 

rosios tiesos akyse? Štai klausimai, kuriais žmo- 
gaus mintis atsiplėšė nuo mitų ir įsižiebė filosofi- 
ne tiesos ieškojimo aistra. Pagal tai ir matome 
graikų filosofiją besirūpinančią racionalinio mąs- 
tymo pagrindimu. Iš vienos pusės imamasi pa- 
grindinių sąvokų bei pagrindinių mąstymo dės- 
nių analizės — logikos. Iš antros pusės stengia- 
masi integruoti į filosofiją ir pačius mitus—nebe 
kaip betarpišką tiesą, o tik kaip vaizdinius sim- 
bolius. Nebebus jie toliau pavojingi ir nebereikės 
jų kūrėjams grūmoti tremtimi. 


Naujas uždavinys išaugo filosofijai tokios 
perversminės revoliucijos akivaizdoje, kokia bu- 
vo krikščionybė. Jei graikuose filosofija buvo pa- 
stačiusi mitus į klausimo ženklą, tai dabar ji pati 
atsidūrė klausimo ženklan: kokia logikos pras- 
mė priešais Logos? Kam toliau befilosofuoti, jei 
Žodis jau apsireiškė? Kam beieškoti tiesos, rizi- 
kuojant klaida, jei tiesa jau duota To, kurs yra 
pats Kelias, Tiesa ir Gyvenimas? Todėl ir iškyla 
filosofijai tikėjimo ir žinojimo santykių klausi- 
mas: kas gali būti filosofija Apreiškimo akivaiz- 
doje? Iš pradžių justi tendencija tikėjimo vardan 
nužeminti žinojimą. Į paskutiniųjų pagonybės fi- 
losofų priekaištus atsakoma: credo guia absur- 
dum. Bet ko vertas aklas tikėjimas? Ar ne protas 
išskiria žmogų iš visų kūrinių ir padaro jį pana- 
šų į savo Kūrėją? Ar užtat nuvertinti protą nėra 
lygu ir save patį nužeminti? Ar ne tas pats pro- 
tas, kuris gresia herezijomis, gali būti ir ta švie- 
sa, kuri jas išsklaido? Štai kodėl, užuot paneigę 
filosofiją, krikščioniškieji mąstytojai patys pasi- 
daro filosofais. Pirminį nepasitikėjimą protu ne- 
trukus pakeičia tikėjimo ir žinojimo vienybės 
postulatas: credo ut intelligam. Nors ir nepa- 
neigta, bet tik į tikėjimo prieangį nustumta filo- 
sofija pagaliau laimi ir formalią nepriklauso- 
mybę. Ar visa filosofijos prasmė tėra patarnauti 
teologijai logine atrama? Ar Apreiškimas jau 
atpalaidavo mus nuo pareigos ieškoti ir tos tie- 
sos, kuri nebuvo reikalinga apreikšti mūsų sie- 
los išganymui? Ar kiekviena tiesa nėra verta pa- 
žinti? Duoti į šiuos klausimus teigiamą atsakymą, 
reiškė tuo pačiu laimėti ir filosofijai laisvę teolo- 
gijos atžvilgiu. 

Bet vėl ateina nauja lūžtis su mokslų išsilais- 
vinimu iš filosofijos prieglobsčio. Anksčiau filo- 
sofija ir mokslai buvo susieti bendru racionalinio 
pažinimo (cognitio certa per causas) vardu. Nors 
tematiškai ir buvo skiriama “fizika" ir “metafi- 
zika", tačiau metodiškai šis skyrimas nebuvo 
pravestas. Vadinamoji fizika greičiau tebuvo fi- 
losofinių įžvalgų, atsitiktinių patirčių ir pagaliau 
bergždžių spekuliacijų kratinys. Tik tada moks- 
lai faktiškai išsiskyrė iš filosofijos, kai jie rado 
savus metodus. Bet tuo pačiu iškilo nauja filoso- 
fijos ir mokslų santykių problema. Būdinga ta- 
čiau, kad ši mokslų išsiskyrimo revoliucija vyko 
taikiai, nes naujoji filosofija solidarizavo moks- 
lams prieš scholastinę tradiciją, švęsdama sava- 
rankiškų mokslų iškilimą kaip savo pačios laimė- 
jimą. Kaip viduramžio filosofai buvo drauge teo- 
logai, taip naujieji filosofai drauge buvo ir moks- 

lininkai. Suprantama užtat, kodėl, betalkininkau- 
dami mokslų išsilaisvinimui iš scholastinės tradi- 
cijos, jie ryžosi panašiai “išlaisvint" ir pačią filo- 
sofiją. Mokslai iškilo pavyzdžiu ir pačiai Tiloso- 
fijai. Kaip mokslai sparčiai pasiekė didelių lai- 
mėjimų naujais metodais, taip ir pati filosofija 
imasi ieškoti naujo metodo, kuris leistų ir jal 15- 
ugti į “griežtą mokslą". ) 

4 E ko tao nd dinia taško filosofijai Des- 
cartes. Konstruuoja savo sistemą more geometri- 
co Spinoza. Svajoja Leibnizas mathesis universa- 
lis, kuri įgalintų kartą baigti filosofijoje ginčus 
matematikų pavyzdžiu: skaičiuokime! Net ir kai 
paaiški pirmųjų bandymų filosofiją “sugriežtinti 
nesčkmė, vistiek neatsisakoma tolimesnių pa- 
stangų. Ir paties Kanto kritikų gilioji intencija 
buvo įgalinti filosofijoje sicheren Gang einer 
Wissenschaft. Dar didesne ryžtimi imasi šio už- 
davinio vokiečių idealizmas. “Pakėlimas filosofi- 
jos į mokslą", paties Hegelio žodžiais, yra vienin- 
telis pateisinimas visų jo pastangų. Bet yra da- 
bar vienas skirtumas: kai Descartes ir Leibnizą 
traukė matematika, tai Hegeliui ji tėra mangel- 
haftes Erkennen. Idealistiniai filosofai ieško filo- 
sofijai mokslinio pagrindo nebe matematiniame 
tikslume, bet loginiame sistemingume. Nebepa- 
vydima mokslams jų tikslumo, bet greičiau ir 
patys mokslai ipareigojami paklusti filosofijos 
sisteminei valiai. Deja, mokslai jau buvo perdaug 
savimi tikri, kad būtų galėję paklusti filosofinėms 
idealistų sistemoms. Užuot paklusę, mokslai grei- 
čiau iš viso abejingai nusisuko nuo filosofijos. 
Norėjusi pasidaryti tokiu pat tiksliu mokslu, ko- 
kiais išaugo gamtos mokslai, filosofija atsidūrė 
prieš klausimą: ar iš viso belieka filosofijai ką 
pažinti, ar neišsemia jau mokslai viso, kas gali- 
ma pažinti? Tai ir teigia mokslų vardu vadina- 
masis pozityvizmas, pereitojo šimtmečio antro- 
sios pusės viešpats. Savitos prasmės filosofija ne- 
turi, nes nėra nieko anapus tos tikrovės, kurią 
studijuoja atskirieji mokslai. Visa filosofijos pras- 
mė, pasak pozityvisto Auguste Comte, katalogi- 
zuoti atskiras mokslines pažintis į bendresnius 
sąryšius. Atseit: kaip savo laiku filosofija, sunai- 
kinusi mitus, integravo juos į save kaip vaizdi- 
nius simbolius, taip dabar atskirieji mokslai, ti- 
kėdamiesi sunaikinę metafiziką, ryžosi į save in- 
tegruoti filosofiją tik savo pačių tarnybai, pa- 
versti ją tik mokslų logika. 

Bet tuo pačiu laiku, kai pozityvizmas mokslų 
vardu pastatė filosofiją į klausimo ženklą, atsi- 
dūrė į klausimo ženklą ir pats mokslas gyveni- 
mo vardu. Ne ta prasme, kad tektų mokslą nu- 
vertinti bet ta prasme, kad vieno mokslo nepa- 
kanka gyvenimui užtikrinti. Beprasmiška ir ab- 
surdiška būtų norėti atsisakyti mokslo šviesos ir 
jo sukurtos technikos, kuri šiandien pasidarė bū- 
tina mūsų gyvenimo sąlyga. Kol technika ne- 
buvo pagrista mokslu, kiekvienas žingsnis reika- 
lavo tūkstančių metų. Mokslas gi įgalino per nuo- 
stabiai trumpą laiką pasiekti tokių laimėjimų, 
kurie nebuvo nė svajoti. Ir galima sakyti, kad 
mokslai pilnai išpildė į juos dėtą Descartes viltį 
padaryti mus “tarsi gamtos viešpačiais ir savinin- 


"Vv. VB 


kais". Bet, deja, negalima lygiai džiaugtis, kad 
ir šis gamtai viešpatavimas būtų atnešęs lauktą 
palaimą. Tik šiandien pasaulinės vergijos gali- 
mybė pasidarė reali. Bet būtų vaikiška kaltinti 
techniką, nes ji tėra įrankis mūsų rankose. Kiek- 
vienas technikos kaltinimas faktiškai atsigręžia 
į mus. Kada sutinkame naujus technikinius lai- 
mėjimus su baime, tai iš tiesų baiminamės pačių 
savęs, ar pakelsime jų uždedamą atsakomybę. 
Kiek technika palengvina fizinio darbo naštą, 
tiek betgi pagilina mūsų moralinę atsakomybę. 
Štai kodėl juo sparčiau žengiame technikinės pa- 
žangos keliu, juo labiau pabūgstame, ar spėsime 
ją vytis ir savo moraliniu subrendimu. Čia ir iš- 
ryški mokslo nepakankamumas gyvenimui: ves 
mus mokslas technikinės pažangos keliu ir toliau, 
bet pati savaime technikinė pažanga dar nelai- 
duos žmogui ateities. Tr atominiame amžiuje, kaip 
visada, žmogaus ateitis lieka jo paties rankose. 
Pati technika, ilgą laiką nukreipusi žmogų į išo- 
rinės tikrovės nukariavimą, šiandien vėl grąžina 
žmogų į save pati. Šita prasme ir apeliuoja pats 
gyvenimas i filosofiją duoti tai, ko mokslas ne- 
gali: žmogiškojo gyvenimo etinius idealus. Todėl 
ir pačiai filosofijai jos santykių su gyvenimu 
klausimas yra iškilęs į pačią aktualiąją problemą. 

Buvo nekartą teigiama: kaip graikai stovėjo 
prieš būties, scholastikai — Dievo, naujieji filo- 
sofai — gamtos klausimą, taip mūsų laikas atsi- 
stojęs prieš žmogaus klausimą. Tai grubi schema. 
Bet vis dėlto ji nėra be pagrindo. Stovėjo grai- 
kai prieš būties klausimą ta prasme, kad jiems 
visų pirma rūpėjo išskirti tikrovę nuo fantazijos, 
tiesą nuo mito. Stovėjo scholastikai prieš Dievo 
klausimą ta prasme, kad jiems ypačiai buvo ak- 
tuali proto ir Apreiškimo, žinojimo ir tikėjimo 
problema. Stovėjo naujieji filosofai prieš gamtos 
klausimą ta prasme, kad visų pirma jie ieškojo 
mokslinio tikrovės pažinimo salygų. Panašiai da- 
barties filosofai atsistoje prieš žmogaus klausi- 
mą ta prasme, kad ypačiai aktualiai jiems iški- 
lusi filosofijos ir gyvenimo santykių problema. 
Tiesa, jau Kantas buvo suvedes pagrindinius ti- 
losofijos klausimus (ką galiu žinoti, ką turiu da- 
ryti ir ko galiu viltis) į vieną klausimą: kas yra 
žmogus? Bet mūsų laikui šis bendrasai klausimas 
ypačiai iškyla antrojo rūpesčio pavidalu: ką turiu 
daryti? Nebesidomi dabarties filosofai visų pirma, 
ką galima žinoti. Žinome, kad galime daug žinoti, 
ir lygiai žinome, kad žinojimo vieno nepakanka. 
Suteikš mums žinojimas baisią jėgą, bet užtat 
ir drebame, kad ji neatsigrežtų prieš mus pačius. 
Nusiaubti baimės prieš ateiti ir prilenkti prie že- 
mės, lyg nebeturime nė laiko aukščiau pakelti 
akių klausimu, ko galime tiketis. Galimas daly- 
kas, kad dažno atsakymas būtų tas pats, kurio 
sulaukė Rasmussen iš eskimų šamano: mes ne- 
tikime, mes bijome. 7 

Štai kodėl, iš tiesų, visi būdingieji mūs šimt- 
mečio filosofiniai sąjūdžiai visų pirma nukreipti 
nebe į metodologinę pažinimo, o į etinę gyven!- 
mo problemą, stengdamiesi nebe kelti filosofiją 
i mokslą, bet išminties šviesa nušviesti žmogui 
jo gyvenimo kelią. 


2. Gyvenimo filosofija 


Ę „Pirmasai kelias, kuriuo filosofija siekė priar- 
tėti gyvenimui, buvo padaryti savo pagrindiniu 
objektu patį gyvenimą plačiąja šio žodžio prasme. 
Turiu mintyse vadinamąją Lebensphilosophie. 
Jos vardas sieja tas filosofines tendencijas, ku- 
rioms buvo bendra vitalistinė pasaulėžiūra. Ne- 
atsitiktina buvo, kad filosofija atsakė į scientis- 
tinį pozityvizmą, norėjusį ją paneigti, kaip tik 
šiuo pavidalu. Būtent, vitalistinė filosofija galėjo 
pataikyti pozityvistinį scientizmą jo pačio plot- 
mėje. Kai šisai savo mechanistineę pasaulėžiūrą 
laikė nuoseklia fizikinių mokslų išvada, tai vita- 
listinė filosofija atsirėmė į biologinius mokslus 
ir iškėlė, kad mechanizmas yra nepakankamas 
nė pačiai gamtinei tikrovei išaiškinti. Iš antros 
gi pusės ši mokslinė mechanizmo kritika buvo pa- 
versta ir apskritai pozityvistinio scientizmo kri- 
tika. I scientistini teigimą, kad mokslas nebe- 
palieka jokių paslapčių, gyvenimo filosofai at- 
sakė W. Dilthey žodžiais: “Mes jaučiame gyve- 
nimo problematiškumą“ (wir fuehlen das Pro- 
blematische des Lebens). Ir nors kiek daug esa- 
me gamtos paslapčių išsklaidę, tačiau klausimų, 
kur slypi mūsų galutinis tikslas ir pagrindinės 
vertybės, to paties filosofo žodžiais, nesame sud- 
resni už Jonijos ar Italijos kolonijų graiką. Grei- 
čiau priešingai, “kaip tik šiandien, apsupti spar- 
čios mokslų pažangos, stovime prieš šiuos klausi- 
mus dar beviltiškesni, negu kada anksčiau"?'. Šiais 
žodžiais, pasakytais pereitojo ir dabartinio šimt- 
mečio sąvartoje, W. Dilthey ir išreiškė naujai iš- 
kilusią gyvenimo ir filosofijos santykių problemą. 

Sistemingiausiai gyvenimo filosofiją išplėtojo 
prancūzų filosofas H. Bergson. Jei mechanisti- 
niam materializmui būtis buvo išsemta medžiaga, 
tai Bergsonui medžiaga tėra kliūtis, per kurią 
veržiasi gyvybės tėkmė (elan vital). Nėra ši 1š- 
aiškinama nei mechanistiškai, nes ji yra dau- 
g'au negu mechaninė išorinių priežasčių akcija, 
nei finalistiškai, nes kas iš šalies atrodo tikslingo 
siekimo rezultatas, iš vidaus tėra paprasta spon- 
taninė6 trūka (duree). Dvi pagrindines mintis 
slepia savyje ši būties, kaip trūkos, „samprata. 
Pirmiausia ji reiškia būties sudinaminimą 1 gry- 
ną tapsmą. Keičiamės, pasak Bergsono, daug ra- 
dikaliau, negu manome kalbėdami, jog pereina- 
me iš vieno stovio į kitą. Greičiau visi “stoviai" 
tėra mūsų dėmesio, o ne pačios tikrovės artikulia- 
cija. Keičiamės mes visą laiką be paliovos, bet 
pastebime tai tik tada, kai pasikeitimas iau yra 
pakankamas mūsų dėmesiui atkreipti. Tada ir 
sakome, kad pasikeitė mūsų “stovis"". Tačiau iš 
tiesų mes keičiamės taip nepertraukiamai, kad 
ir kiekvienas “stovis? yra visada jau keitimasis. 
Ir būtent, ši nepertraukiama trūka „vyksta kaip 
laiko kaupimas. Ta ir yra antroji pagrindinė 
Begsono mintis: trūka yra 15 esmės laiko trūka, 
nes laikas yra ta "medžiaga", iš kurios mūsų 
psichinis gyvenimas padarytas. Kiekvieną mo- 
mentą mus seka visa mūsų praeitis, grauždamasi 

į ateitį ir augdama, kaip sniego kamuolys auga 
pačiu sniegu beriedėdamas. Nors pro sąmonės 

slenkstį prasiveržia tik tai, kas šiuo metu turi 
aktualios reikšmės, bet iš tiesų mumyse lieka 
gyva visa mūsų praeitis. Jei mąstome tik maža 
mūsų praeities dalimi, tai betgi geidžiame, no- 
rime ir veikiame visa mūsų praeitimi. Užtat ir 
negalima tą patį “stovį" du kartu pergyventi: 
aplinkybės gali likti ir tos pačios, bet jos mus ras 
jau kitus, jei ne kuo kitu pasikeitusius, tai bent 
vienu momentu pasenusius. Visa, ką pergyve- 
name, pergyvename nebeatšaukiamai. Nieko 
nekartodami, greičiau visą laiką kuriame 
save iš anksto nepramatomomis formomis. 
Trukimas yra iš esmės kūrimas. Tokia Bergsono 
kūrybinės evoliucijos prasmė (evolution crea- 
trice): būti lygu trukti, ir trukti lygu žengti 
nuolatinio savęs kūrimo keliu. 

Kaip Bergsonas iškėlė apskritai gyvybinės 
tėkmės laikiškumą, taip Dilthey specialiai ryš- 
kino žmogaus istoriškumą. Tai ir suprantama: 
Bergsonas drauge buvo ir biologas, gi Dilthey 
visų pirma buvo istorikas. Ir kai Bergsonas kūrė 
savo paties vitalistinę metafiziką, tai Dilthey te- 
norėjo rasti kelią į istorinį metafizikų bei pasau- 
ležiūrų supratimą. Bet lieka gyvenimo filosofu ir 
Dilthey dėl to, kad jis ėmėsi metafiziką suprasti 
iš paties gyvenimo. Ta ir yra jo garsiosios pasau- 
ležiūrų tipologijos prasmė: kiekviena pasaulė- 
žiūros forma išreiškia atitinkamą gyvenimo for- 
mą. Bet kaip tik čia ir matyti visa praraja tarp 
gyvenimo filosofijos ir ankstesnės idealistinės fi- 
losofijos, kuri taip pat skyrė istorijai didelį vaid- 
menį. Kai Hegeliui dvasia buvo pati pirminė visą 
tikrovę kuriančioji ir nešančioji jėga, tai Dilthey 
dvasia tėra gyvenimo objektyvacija. Visa, ką 
vadiname objektyviąja dvasia, tėra gyvenimo ap- 
raiškos, kurios užtat ir gali būti suprastos tik iš 
gyvenimo. Ir kadangi gyvenimas yra nuolatinėje 
tekmėje, suprasti dvasią iš gyvenimo lygu ją su- 
prasti istoriškai. Gyvenimas ir istorija yra neiš- 
skiriama vienybė, nes visa, kas šiandien yra gy- 
venime, jei išlieka, ryt jau yra istorija. Visa mus 
supa kaip istorinė tikrovė: nuo medžių išdėsty- 
mo parke iki bausmės paskyrimo teismo salėje. 
Bet ar lygią prasmę turi pasaulėžiūrų įvairumas, 
kaip medžių išdėstymas parke? Atsakymas į šį 
klausimą slypi kaip tik tame, kad, Dilthey su- 
pratimu, pasaulėžiūrų prasmė slypi ne teorinia- 
me pažinime, o praktiniame nusistatyme į gyve- 
nimą. Nors ir siekiame teorinio vispusiškumo, 
turime tačiau neišvengiamai likti vienašališki dėl 
paties mūsų prigimties ribotumo. Turėtume visi 
vieną nusistatymą gyvenimo atžvilgiu, jei ir jis 
būtų toks pat vienpusiškas ir ribotas, kaip mūsų 
prigimtis. Kiekvienas tačiau galime prieiti tik 
vieną gyvenimo aspektą ir tuo pačiu pasiekti tik 
vienpusišką pasaulėžiūrą. 

Būdinga gyvenimo filosofijai irracionalistinė 
nuotaika. Bergsono filosofijoje iškyla ji proto ir 
intuicijos skyrimu. Pagal Bergsoną, protas nu- 
kreiptas tik į medžiaginę tikrovę, nes jis ir duo- 
tas tik akcijai — medžiaginės tikrovės apvaldy- 
mui, o ne pačios gyvybinės tekmės suvokimui. 
Pastaroji gali būti pasiekiama tik intuicija kaip 
ta intelektualine simpatija, kuri leidžia mums su- 

tapti su pačiu gyvybės principu. Panašiai ir Dil- 
they skiria Erklaeren ir Verstehen, priežastinį 
išaiškinimą ir jausminį supratimą. Galime prie- 
žastiškai išaiškinti tik gamtinę tikrovę, nes tik ji 
yra mūsų nepriklausoma. Gi istorinę tikrovę, 
kuri mus supa iš mūsų pačių vidaus, galime su- 
prasti tik iš jausminio pergyvenimo. Šita prasme 
ir yra abiems (ir Bergsonui ir Dilthey) bendra 
opozicija prieš racionalizmą, kuris į žmogų žiū- 
rėjo kaip į abstraktų “grynąjį protą". Abu pri- 
mena, kad toksai “grynasai protas" tėra abstrak- 
cija, kad ir kiekvienas intelektualinis nusistaty- 
mas yra atremtas į emocinę patirtį. Bet išsiski- 
ria jiedu vienas nuo antro pagal tai, kokią pras- 
mę kuris teikia emocinei patirčiai. Kai Bergsonas 
apeliuoja į mistinę intuiciją, tai Dilthey apsirė- 
žia grynai etine patirimi. Iš čia skirtingas nusi- 
statymas ir į pačią filosofinės pasaulėžiūros 
prasmę. 

Galima Bergsonui metafizinė pasaulėžiūra, 
nes ji atsiremia į mistinę patirtį. “Jei intuicija, 
atremta į mokslą, gali būti pratęsta, tai tik mis- 
tine intuicija". Mistikai suintensyvina mūsų 
intuiciją iki paties gyvybės principo patirties, at- 
nešdami netiesioginį atsakymą į pagrindinius fi- 
losofinius klausimus ir nušviesdami mūsų kilmės 
bei paskirties paslaptis. Tiesa, žino Bergsonas, 
mistikų patirtis lieka išimtinai asmeniška, nes ir 
kiekvienas mistikas yra lyg sukūrimas naujos rū- 
šies, sudarytos iš vieno individo. Bet, atsako jis, 
nors ir nevisi galime faktiškai atlikti ir tą ke- 
lionę, kurią bus atlikęs tas ar kitas geografas, 
principiškai ši galimybė yra visiems atvira. Pa- 
našiai ir kiekvieno mistiko kelionė yra tokia, kad 
gali ją atlikti ir kiti, jei ne faktiškai, tai bent ju- 
ridiškai. Ir kad ši mistikų kelionė nėra iliuzija, 
Bergsonui liudija ir tasai aidas, kuris atsiliepia 
mumyse į mistikų patirtį, ir tasai gilus jų vienų 
su kitais patirties sutikimas, kuris kitaip liktų 
nesuprantamas. Užtat ir yra mistika, pasak Berg- 
sono, “didelis filosofijos pagelbininkas?'. 

Deja, jei ir sutikti su šituo, tačiau reikia pir- 
ma rasti loginį, pagrindą, kad tai. į ką mistinė 
patirtis kreipiasi, yra aukštesnė tikrovė, o ne 
fantazinė klejonė. Antraip mistinės patirties 
respektavimas ar negližavimas liks tik laisvo nu- 
sistatymo dalykas. Patsai Bergsonas yra paste- 
bėjęs: kaip yra kurčių muzikai, taip yra kurčių 
ir mistikai. Bet užtat “kurtusai" ir yra laisvas 
nerišti savęs tuo, kas galioja “nekurčiajam". Toks 
yra Dilthey atvejis. Neradęs savyje "aido" mis- 
tikai, neranda jis pagrindo ir metafizikai. Tai ir 
yra jo atsakymas: mokslo prasme metafizika ne- 
beįmanoma, nors Mūsų gyvenimas ir persunktas 
metatiziškumo paslaptimi. “Metafizinis mokslas 
yra istoriškai ribota apraiška, gi asmens metafi- 
zinė sąmonė yra amžina". Tačiau ši asmeninė me- 
tafiziškumo sąmonė anaiptol Dilthey nereiškia 
religinio veržimosi į transcendentinę tikrovę, o 
tik grynai imanentinį etinį gyvenimo įprasmi- 
nimą egoizmo nuveikimu, meilės išskleidimu 
laisvės išplėtojimu. Užtat ši metafiziškumo pa. 
tirtis ir yra, pasak Dilthey, taip nepriklausoma 
nuo bet kokios teorinės metafizikos, kad “ir ateis- 

tas gali pergyventi šį metatiziškumą, kai ir tikin- 
čiajame Dievo vaidinys gali būti tik bevertis 
kiautas". 
3. Civilizacijos kritika ir pragmatistinė išmintis 
Bet kuo gi gyvenimo filosofija iš tiesų nu- 
švietė gyvenimą? Visi gyvenimo filosofai, nors ir 
nelygiu radikalumu, apeliavo nuo racionalistinės 
sausros į neišsenkamąsias gyvenimo versmes: Į 
jausmus, į intuiciją, nuo “grynojo proto" į “visą 
žmogų". Kiek tačiau ši reakcija prieš raciona- 
lizmą buvo visiems bendra, tiek betgi apeliacija 
į “patį gyvenimą buvo suprantama dvejopai. 
Vienu atveju racionalistinio scientizmo kritika 
drauge virto ir paties proto, mokslo bei apskri- 
tai civilizacijos kritika. Tai apeliacija nuo kultū- 
ros į gamtą. Antru atveju ta pati racionalizmo 
kritika labiau akcentavo ne irracionalizmą, o ak- 
tyvizmą. Čia apeliuoti į gyvenimą reiškė visų pir- 
ma apeliuoti nuo teorijos į praktiką. Pagal tai ir 
lydi gyvenimo filosofiją du palydovai: civiliza- 
cijos kritika (Europos kontinente) ir pragama- 
tistinė išmintis (anglosaksuose). 


Radikaliausi civilizacijos kritikai pasirodė 
vokiečių filosofai L. Klages ir O. Spengler. Veda 
pirmąjį į civilizacijos kritiką jo dualistinė žmo- 
gaus samprata, pagal kurią dvasia (Geist) ir gy- 
venimas (Leben) laikomi nesutaikomai priešin- 
gomis jėgomis. Gyvenimas yra nepertraukiama 
srovė, nuolat besikeičianti ir besiveržianti pir- 
myn. Tuo tarpu dvasia nori šią heraklitinę tėkmę 
sustingdyti į eleatinę būtį. Bet toks gyvybės 
suobjektinimas tėra jos užmušimas: gyva tikrovė 
paverčiama abstrakčia būtimi. Kaip būtis tegali 
būti mąstoma, bet ne pergyvenama, taip gyvybė 
yra tik pergyvenama, bet ne mąstoma. Kiekvie- 
nas pergyvenimo racionalus susąmoninimas tuo 
pačiu yra ir jo sunaikinimas. Užtat, Klages rei- 
kalavimu, visa, kas mums jusliškai duota, ir turi 
būti regima pirminiame betarpiškume, o ne su- 
scheminama į minties objektus. Taip ir buvo, kol 
dvasia įsiveržė į gyvenimą. Bet šiandien, išsilais- 
vinusi iš gyvenimui tarnybos ir savarankiškai įsi- 
viešpatavusi, dvasia šėlte šėlsta, gamtos žmogui 
pajungimo vardan naikindama nuo žemės pla- 
netos gyvybę ir nusielindama patį žmogų. Ypa- 
čiai tai vokiečių filosofui liudija faktas, kiek per 
paskutiniąsias generacijas technikinė pažanga su- 
naikino primityviųjų kilčių ir augmenijos bei 
gyvūnijos rūšių. Užtat šio gyvybės naikinimo aki- 
vaizdoje ir atrodo šiam filosofui visa vadinamoji 
pasaulio istorija tik fragliches Zwischenspiel 
tarp priešistorinės žmonijos, į kurią dvasia dar 
nebuvo įsiveržusi, ir tarp poistorinės žmonijos, 
kuri vel nugrims į gyvenimo besąmonybę. 

Panašiai vakarietiškosios civilizacijos žlugi- 
mą skelbė ir Spengler. Tik vienas skirtumas: kai 
Klages mūsų civilizacijos žlugtį laikė ir apskri- 
tai Žmonijos istorinio tarpsnio baigtimi, tai 
Spengleriui iš istorinės patirties buvo aišku, kad 
vienos civilizacijos žlugimas dar nereiškia ap- 
skritai civilizacijos žlugimo. Greičiau jam žmo- 
nijos istorija yra panašus civilizacijų iškilimo, 

brendimo, žydėjimo ir pagaliau sustingimo vyks- 
mas, kaip jis žymi ir kiekvieną gyvąją būtybę. 
Civilizacija — kiekvienos kultūros paskirtis, bet 
drauge ir baigtis. Pačia savo pažanga kiekviena 
kultūra neišvengiamai, nes vidiniu būtinumu, 
žengia į savo civilizaciją, kuri drauge yra ir at- 
baigimas ir pasibaigimas, nes sustingimas į ne- 
begyvas formas. Tokiame civilizaciniame mūso- 
sios kultūros tarpsnyje esame ir mes šiandien. 
Kaip išsemtos visos galimybės kitose srityse, taip 
jos išsemtos ir filosofijoje. Belieka paskutinė ga- 
limybė — skepticizmas, kaip grynos civilizacijos 
filosofija. Tik kai graikų skepticizmas buvo ne- 
istorinis, tai mūsasai — persunktas istorine rim- 
timi. Kai anasai iš viso neigė filosofiją, tai mums 
bent filosofijos istorija lieka pati rimčiausia tema, 
nes kaip tik iš jos galime suprasti, kaip visos tie- 
sos tera reliatyvios atitinkamo kultūros tarpsnio 
išraiškos.Ši “nefilosofineė filosofija",pasak Speng- 
lerio, ir bus paskutinioji Vakarų filosofija. 

Kai Europos kontinente gyvenimo filosofija 
nukrypo į fatalistinę nuotaiką, tai anglosaksuose 
ji iš karto įgijo aktyvistinio pragmatizmo pavi- 
dalą. Ne tik pažinimas išauga iš paties gyvenimo, 
bet gyvenimas yra ir pats tiesos matas — štai pa- 
grindinis pragmatizmo principas. Todėl ir apta- 
ria W. James pragmatizmą kaip metodą vertinti 
kiekvieną mintį pagal jos praktines išvadas (by 
tracing its respective practical conseguences).. 
Užuot ginčijusis dėl pirmųjų principų, prasmin- 
giau žiūrėti paskutiniųjų išvadų. Tik šituo prak- 
tiniu žvilgiu gali būti rastas sprendimas tais vi- 
sais metafiziniais klausimais, dėl kurių beviltiš- 
kai ginčijamasi teorijoje, bet kurių visa prasmė 
slypi gyvenime. Pasak James, beprasmiška gin- 
čytis dėl medžiagos vidinės esmės ar dėl Dievo 
metafizinių atributų, nes ne čia materializmo ar 
teizmo esmė, o skirtingame emociniame bei prak- 
tiniame nusiteikime gyvenimo atžvilgiu. Išpa- 
žinti materializmą — tai iš anksto regėti aukštes- 
niųjų jėgų pralaimėjimą prieš žemesniąsias, nes 
ateis laikas, kai išnyks nuo žemės planetos visa 
gyvybė, ir iš viso, ką būsime darę, iš visų “ne- 
mirtingų žygių" ir iš “meilės, stipresnės už mirtį?? 
nebus likę nė aido. Tuo tarpu Dievas laiduoja 
kiekvienu atveju, ar pasaulis būtų sudegintas ar 
sušaldytas, kad moralinė tvarka liks išsaugota 
visai amžinybei. Kaip materializmas paneigia 
moralinės tvarkos amžinumą ir visas mūsų viltis, 
taip teizmas mums reiškia viltį pačiu moralinės 
tvarkos amžinumu. Dėl to ir apsisprendžia James 
už Dievo teizmą, — ne dėl to, kad žinotų Dievą 
esantį, bet kad Dievo reikia gyvenimui įpras- 
minti. Jo paties žodžiais, “pagal pragmatistinį 
principą, jei Dievo hipotezė pakankamai plačiau- 
sia to žodžio prasme funkcionuoja, tai ji ir yra 
tikra". Panašiai ir su laisve. Nerastų James pras- 
mės tik dėl to teigti laisvę, kad būtų galima bau- 
dimą pateisinti. Greičiau ir laisvės, kaip Dievo, 
visa prasmė praktinė: užtikrinti teisę laukti, kad 
ateitis nebus tapatiškas praeities kartojimas, kad 
bus galima ją šviesesnę susikurti. Jei galėtume 
būti dabartimi patenkinti, laisvės nereikėtų, nes 
Ji šiuo atveju tebūtų laisvė blogam. Vienų žodžių, 


ir laisvės prasmė yra suteikti mums tą pačią vil- 
ties paguodą, kuri įprasmina ir visas religijas. 

Tai šituo keliu pirmiausia filosofija siekė pri- 
artėti prie gyvenimo. Tačiau negalėjo patenkinti 
nel Vlena, nei antra jos linkmė. Pirmojoje link- 
mėje tai, kas iš vardo turėjo būti gyvenimo filo- 
sotija, faktiškai virto fatalistinės žlugties prana- 
šyste. Spenglerio žodžiais, ne mūsų kaltė, kad 
gimėme ne auksinę kultūros vasarą, o ankstyvą 
civilizacijos žiemą. Bet užtat ne mūsų rankose ir 
sulaikyti šią slinktį į neišvengiamą žlugtį: tega- 
lime su savo laiku suaugti, bet ne iš jo išbėgti. 
Štai visa irracionalistinių kultūros civilizacijos 
kritikų paguoda, pasmerkianti mus aktyviai da- 
lyvauti neatšaukiamos žlugties vyksme. Bet ly- 
giai dviprasmiškas ir pragmatistinis optimizmo 
bei aktyvizmo reikalavimas. Gali optimizmas 
reikšti tikėjimą ir viltį, bet lygiai ir paprastą 
pasinėrimą į iliuzijas. Tas pats su aktyvizmu: 
lygiai aktyviai galima tarnauti ir geram ir blo- 
gam. Gi pats gyvenimas negalima nušviesti, kas 
gera ir kas bloga. Tiesa, kiekviena mintis slepia 
savyje tam tikras praktiškas išvadas, kuriomis ji 
išsiskleidžia gyvenime. Bet ir tos pačios prak- 
tinės išvados gali būti įvairiai vertinamos. James 
atrodė, kad Dievo hipotezė pakankamai funkcio- 
nuoja, teikdama žmonėms viltį. Gi ne tik mark- 
sistams, bet ir antrajam įtakingųjų pragmatizmo 
atstovų Amerikoje atstovui — John Dewey — 
teistinė viltis tėra pragaištinga iliuzija, nukrei- 
pianti žmogaus dėmesį nuo konkrečių tikrovės 
uždavinių. 

Tai ir sako, kad pats savaime gyvenimas dar 
nėra nei tiesos, nei vertės matas. Užuot buvęs 
pats tiesos bei vertės matas, greičiau gyvenimas 
reikalauja būti nušviestas, į kokias vertybes jis 
turi kreiptis. 

4. Vertybių filosofija 

Paskutiniuoju pastebėjimu jau esame nurodę 
į antrą kelią, kuriuo mūsų šimtmečio filosofija 
sprendžia savo santykių su gyvenimu problemą. 
Tai vertybių filosofija (Wertphilosophie). Dėl to 
taip šiandien skundžiamės gyvenimu, konstatuo- 
ja savo “Ethik"' pirmuosiuose puslapiuose Nicolai 
Hartmann, kad atbukinome savyje vertybių or- 
ganą. Nors ir esame šiandien suvesti į ypačiai 
plačius santykius, tačiau liekame lyg jų nepalie- 
čiami. Praskubame vieni kitiems pro šalį, lyg 
nematydami, nors ir visų širdyje dega tylus ilge- 
sys būti praregėtiems,pajaustiems ir įvertintiems. 
Užtat, to paties filosofo vaizdu tariant, mūsų tra- 
gedija yra panaši į tragediją to alkanojo, kuris 
sėdi prie padengto stalo ir tačiau netiesia ran- 
kos, nes nemato, kas prieš jį guli. Jaučiamės tušti, 
nors gyvenimas pertekęs vertybėmis. Bet šita 
mūsų gyvenimo tuštuma tėra atspindys mūsų VI- 
dinės tuštumos, mūsų moralinio aklumo". Jei yra 
galimas vertybių sąmonės pažadinimas, tai mus 
laikas yra tasai, kuris tokio pažadinimo yra rel- 
kalingas". | 

Šiais žodžiais Nicolai Hartmann ir išreiškia 
pagrindinę vertybių filosofijos intenciją. Apelia- 
cija į gyvenimą vertybių filosofijoje virsta ape- 

liacija gyvenimui į vertybes. Kai gyvenimo filo- 
sofai ieškojo filosofijai prasmės paties gyvenimo 
išreiškime, tai vertybių filosofai ieško filosofijos 
prasmės nušvietime, kas gyvenimas turi būti. Ir 
pagal tai: jei gyvenimo filosofija akceptavo tik 
apskritai praktinį filosofijos charakterį, tai ver- 
tybių filosofija specialiai iškelia etinę filosofijos 
prasmę. “Etika, skelbia N. Hartmann, yra filo- 
sotinio mąstymo ir, gal būt, viso žmogiškojo ieš- 
kojimo apskritai versmė bei pats vidinis akstinas 
ir drauge pats galutinis tikslas". 

Dviem linkmėmis išsiveržė vertybių filoso- 
fija: vadinamosios Badeno mokyklos neokantis- 
tine vertybių etika (Windelband ir Rickert) ir 
vadinamąja materialine vertybių etika (Max 
Scheler ir N. Hartmann). Naują išplėtojimą šian- 
dien ji randa prancūzų filosofo Rene le Senne 
vertybių sistemoje. Nors metafizinis vertybių su- 
pratimas ir žymiai skiriasi visuose šiuose filoso- 
fuose, tačiau visiems bendras įsitikinimas verty- 
bių absoliutumu ir tuo pačiu nusistatymas prieš 
socialinę etikos interpretaciją, kuri suveda mora- 
linius principus į socialinius papročius. Nežiū- 
rint savo opozicijos pozityvizmui, gyvenimo filo- 
sofai savo etika neišsiveržė iš pozityvistinės tra- 
dicijos. Net ir Bergsonas, kuris šalia socialinės 
moralės akcentuoja mistinę meilės moralę, lieka 
įsitikinęs, jog “kiekviena moralė yra biologinės 
esmės" ir jog “moralinio įpareigojimo pagrinde 
yra socialinis įpareigojimas". Tuo tarpu vertybių 
filosofas Max Sheler, nežiūrint savo giminingu- 
mo taip pat ir gyvenimo filosofijai, nedviprasmiš- 
kai akcentuoja, kad etikos uždavinys yra pažinti 
“ne kas sociališkai laikoma geru ar blogu, o kas 
savyje yra gera ar bloga". Jei ir niekada Žmog- 
žudystė nebūtų buvusi laikyta blogiu, vistiek ji 
liktų tuo. Ir jei niekada gera nebūtų galioję kaip 
gera, vistiek tai būtų gera. Kaip vertybės nepri- 
klauso nuo mūsų vertinimo, taip jos nepriklauso 
ir nuo jų realizavimo ar nerealizavimo. Gali būti 
jų šauksmui ir nepaklustama, jos vistiek šauks 
mus realizuoti save jų realizavimu. “Ne asmuo 
kuria vertybes, bet vertybės kuria asmenį". Šiuo 
N. Hartmanno principu ir yra išreikšta visa ver- 
tybių filosofijos esme. 

Galėjo vertybių filosofija nuveikti vitalistinę 
gyvenimo filosofiją tik nauju dvasios metafizikos 
pagrindu. Turiu visų pirma mintyje Max Sche- 
lerio personalistinę žmogaus sampratą. Gyve- 
nimo filosofija buvo tiek pagauta medžiagos ir 
gyvybės skirtingumo, kad ji nebepastebėjo nė 
dar didesnio dvasios skirtingumo. Dvasinis žmo- 
gaus savitumas joje liko nustelbtas: arba ir pati 
dvasia buvo laikoma tik gyvybės apraiška arba 
pagaliau ji buvo paverčiama gyvybės priešu. Iš 
naujo iškelti dvasios savitumą gyvybės atžvilgiu 
ir buvo Schelerio nuopelnas. Tiesa, ir jam dva- 
sia lieka neišskiriamai susieta su gyvybe, kaip 
tuo vieninteliu pagrindu, ant kurio ji gali išsi- 
skleisti ir iš kurio vieno ji gali gauti savo jėgą. 
Iš čia garsioji Schelerio tezė apie dvasios bejė- 
giškumą (Ohnmacht des Geistes). Bet kiekvienu 
atveju dvasia nebėra Scheleriui nei tik gyvybės 

paprasta apraiška, nei jos priešas. Užuot prie- 
šingybės, ji teigia dvasios ir gyvybės savitarpinio 
persisunkimo reikalavimą: dvasia turi suidėjinti 
aklą gyvybės veržimąsi, kaip šisai turi suteikti 
dvasiai savo jėgą. Užtat jis ir ironizuoja aną pan- 
vitalistinę Klages panromantiką, kuri “norėtų 
mieliausiai grįžti net už diluviumo homo sa- 
piens“. Užuot ano panromantinio ilgesio ar fata- 
listinės žlugties, Scheleris kelia mūsų laikui bū- 
tinybe visų priešginybių išlyginimą pilnutinio 
žmogaus ideale. (“Ueber- und Untermenschen 
sollen im Ideal des Allmenschen — Menschen 
werden“). 


Kai gyvenimo filosofai buvo ir žmogų paskan- 
dinę į beasmeninę gyvybinės evoliucijos tėkmę, 
tai Scheleris žmogiškąją asmenybę pastato į patį 
centrą. “Visos būties formos priklauso nuo žmo- 
gaus?! „teigia jis. Galime žmoguje studijuoti didiji 
pasaulį, kiek žmogus yra “mažasis pasaulis". Bet 
lygiai žmogus yra vienintelis kelias į Dievą. Tik 
žmoguje, pagal Schelerį, dievybė pradeda save 
“Žinoti ir suvokti, suprasti ir išganyti". Žmogus 
yra ta būtybė, kurios laisvame apsisprendime 
Dievas gali realizuoti savo esmę. Užtat, kaltinda- 
mas visą ankstesnę metafiziką buvus tik kosmo- 
logija, Scheleris reikalauja ja pasidaryti meta- 
antropologija. Kokia šio reikalavimo prasmė? 
Nebe iš kosmo suprasti žmogų, bet iš Žmogaus 
suprasti būtį. Ir būtent, kai kosmos tėra objek- 
tas, kurį išsemia paprastas pažinimas, tai žmogiš- 
koji asmenybė slypi dvasiniame aktyvume, kuris 
drauge yra pats dalyvavimas dieviškojoje būtyje. 
“Vienintelis kelias į Dievą yra ne teorinis, t. y. 
objektinis pažinimas, o asmeniškas aktyvus žmo- 
gaus angažavimasis“. Todėl ir reikalauja Sche- 
leris, kad metafizika būtų nebe obiekto, o akto 
metafizika. Bet ar tai nereiškia radikalaus meta- 
fizikos suasmeninimo? Be abejo. “Kadangi kiek- 
vieno Žmogaus individuali asmenybė betarpiškai 
įsišaknijusi amžinojoje būtyje bei dvasioje, tai 
nera jokios visiems tikros metafizikos, o tik indi- 
vidualiai tikra ir savo tobulumu istoriškai ap- 
spręsta metafizika“. Tai, kas bendrai galioja, yra 
ne pats metafizikos turinys, o tik pats metodas, 
kuriuo “kiekvienas žmogus — kas jis bebūtų — 
gali rasti savo metafizinę tiesą“. 


5. Egzistencijos filosofija 

Dar radikaliau žmogaus savitumas iškeliamas 
egzistencinėje filosofijoje. Kai Scheleris iškėlė 
žmogaus savitumą apskritai prieš gamtinę tik- 
rovę, tai egzistencialistai akcentuoja kiekvieno 
žmogaus nepalyginamą vieninteliškumą. Ir kai 
Scheleris žmogiškosios asmenybės pagrindinį cha- 
rakterį matė meilėje, tai egzistencistai pirmine 
žmogaus sąlyga randa jo vienatvę. Iš čia egzis- 
tencializmo opozicija ir prieš gyvenimo filosofus 
ir prieš vertybių filosofus. 

Tiesa, iš dalies egzistencializmą paruošė jau 
pati gyvenimo filosofija ta prasme, kuria kiek- 
viena radikalaus tapsmo filosofija drauge yra ir 
anti-esencialistinė filosofija. Ypačiai Bergsono 
tezė apie laiką kaip tą medžiagą, iš kurios pada- 
rytas Mūsų psichinis gyvenimas, turėjo didelės 

įtakos egzistencializmo atstovams. M. Heidegge- 
ris randa laiką pačia būties prasme. K. J aspersas 
padaro istoriškumą pačia centrine savo filosofi- 
jos sąvoka. Tačiau, išskyrus šią bendrą opoziciją 
prieš “esmę"', t. y. prieš objektyvų absoliutumą 
ir visuotinumą, egzistencinė filosofija yra prie- 
šinga gyvenimo filosofijai. Kai gyvenimo filoso- 
fai stengiasi ir patį žmogų suprasti iš bendrųjų 
gyvybės principų, tai egzistencialistai gina nepa- 
lyginamą žmogaus savitumą. Gyvenimo filosofai 
nurodo į gamtą kaip vietą, kurioje Žmogus gali 
rasti paguodą ir ramybę. Priešingai, egzistencia- 
listai pabrėžia gamtos svetimumą žmogui. Jei 
atrodo gamta lyg motina, tai, antra vertus, Jas- 
persui ji yra “lyg velnias, kuris mane baugina". 
Ir kai gamtos filosofai skelbia grįžimą į gamtą, 
egzistencialistai — grįžimą į save patį. 

Galėtų atrodyti, kad egzistencinė filosofija 
būtų šituo artimesnė vertybių filosofams. Iš tiesų, 
ir šie kovoja prieš žmogiškosios asmenybės pra- 
radimą panvitalistinėje mistikoje. Bet tik ši opo- 
zicija ir yra bendra egzistencialistams. Gi pozi- 
tyvus egzistencinės filosofijos kelias yra skirtin- 
gas nuo vertybių filosofijos. M. Scheleriui ar N. 
Hartmannuižmogaus savitumas slypi jo atvirume 
vertybių pasauliui. Gi egzistencinė filosofija iš- 
skiria antlaikines vertybes pačiu tuo, kad šios su- 
ponuoja “esmę"', kuri kaip tik egzistencinėje fi- 
losofijoje pastatoma klausimo ženklan. Užtat ir 
piktinasi Heideggeris, kad mąstymas vertybių 
terminais yra blasfemija prieš būtį? Kiekvienas 
vertinimas, tegu ir teigiamas, yra jau subjekty- 
vinimas“, ir “tie, kurie stengiasi įrodyti vertybių 
objektyvumą, patys nežino, ką daro". Jei Heideg- 
geris protestuoja prieš vertybių filosofiją būties, 
tai Jaspersas — laisvės vardan. Paklusti visuo- 
tiniams įstatymams vien dėl jų visuotinumo, bai- 
minasi jis, tai išduoti laisvę beasmeninėms objek- 
tybėms. Nors ir skirtingais motyvais, bet visi eg- 
zistencialistai vertybių etiką pakeičia apsispren- 
dimo etika. Kaip Heideggeris sako, “sąžinėje nie- 
kas žmogui nešaukiama, bet tik jis šaukiamas į. 
save pati (dem Angerufenen wird nichts zu- 


gerufen, sondern es ist aufgerufen zu ihm 
Selbst). Ne  antasmeninės vertvbės. 0  na- 
čiam sau ištikimybė — štai, pasak egzis- 


tencialistų, tikrasis apsisprendimo pagrindas. Žo- 
džiu tariant, apeliacija į vertybes čia pakeista 
apeliacija į ištikimybę sau pačiam. 


Laisvė yra tai, kas suteikia kiekvienam žmo- 
gui nepalyginamą savitumą. Tokia yra pagrin- 
dinė egzistencijos filosofijos tezė. Iš karto atro- 
do, kad ji nieko naujo nepasako. Juk beveik visa 
tradicinė filosofija laikė savo uždaviniu ginti lais- 
vę. O idealistinė filosofija buvo laisve paskelbusi 
pačia žmogaus esme. Bet čia kaip tik atsiveria 
visa bedugnė tarp tradicinio ir egzistencinio lais- 
vės supratimo. Egzistencialistams laisvė kaip tik 
nėra esmė. Jų požiūriu, teigti laisvę kaip esmę 
lygu ją faktiškai neigti. Esmė — tai tas, kas duo- 
ta ir kas mus jau apsprendžia, atseit kaip tik tas, 
kas mūsų laisvę išskiria. Ir jei žmogus yra lais- 
vas, tai ne dėl to, kad jo esmė būtų laisvė, bet, 

priešingai, tik dėl to, kad jis yra laisvas savo 
esmės atžvilgiu. Kitais žodžiais, laisvas yra žmo- 
gus dėl to, kad jis nėra duotas, kaip kiti daiktai, 
bet yra patikėtas sau pačiam. Užuot buvęs ap- 
spręstas iš anksto duota esme, jis yra patikėtas 
susikurti savo esmę pačia savo egzistencija. Štai 
kokia garsiosios J.-P. Sartre formulės prasmė: 
“Rezistencija eina pirma esmės“. Ir kadangi žmo- 
gus yra vienintelis, kurio egzistencija šituo būdu 
eina pirma jo esmės, tai jis vienas ir yra vertas 
egzistencijos vardo. Tai iš čia ir suprantamas 
egzistencinės filosofijos vardas. Paprastai pasa- 
kius, egzistencija — tai žmogus, kiek jis yra lais- 
vas. Tenka pabrėžti “kiek jis yra laisvas", nes 
kaip tik čia ir matyti egzistencinės laisvės sam- 
pratos branduolys: nesu pačiu gimimo faktu lais- 
vas, bet galiu būti laisvas, kaip lygiai galiu savo 
laisvę ir išduoti. Kai laisvė laikoma žmogaus 
esme, tai savaime suponuojama: visi Žmonės yra 
laisvi. Tuo tarpu, egzistenciniu supratimu, lais- 
vė nėra iš anksto duotas faktas, o uždavinys. 
Užuot buvę iš anksto laisvi, turime savo laisvę iš- 
kovoti pačiu apsisprendimu būti laisviems. 

Ir būtent, egzistencializmas grindžia laisve 
ne tik etiką, bet ir metafiziką, t. y. ne tik mora- 
linę veiklą, bet ir filosofinę pasaulėžiūrą. “Tiesos 
esmė yra laisvė“, skelbia Heideggeris. Panašiai 
ir Jaspersas: “Arba tiesa yra priverstinė ir tada 
ji nėra pasirinkta, arba tiesa tampa nelygstama 


per pasirinkimą“. Kokia šių tezių prasmė? Tai 
skyrimas mokslinės tiesos, kuri kreipiasi į “es- 
mes", ir filosofinės tiesos, kuri išplaukia iš “egzis- 
tencijos". Galime priverstinai pažinti tai, kas 
duota kaip esmė: gamtinę tikrovę. Kiek gamti- 
nei tikrovei priklauso žmogus, tiek ir jis galimas 
priverstiniu tikrumu pažinti. Bet kiek žmogus 
yra jis "pats". arba egzistencija, pažinimas ne- 
tenka prasmės. Galima egzistenciją rinktis, bet 
ne ją pažinti; galima laisvam būti, bet ne laisvę 
pramatyti. Kuo žmogus nori būti, yra nebe objek- 
tinio pažinimo, o laisvo apsisprendimo uždavi- 
nys. Koks šio rinkimosi kriterijus? Vienintelis 
kriterijus, atsako egzistencialistai, tai reikalavi- 
mas, kad šis rinkimasis būtų mano paties rinki- 
masis. Galima visa rinktis, sako Sartre, jei tik 
renkamasi laisvai angažuojantis". Pats besąlygi- 
nis ištikimumas savo įsitikinimui padaro mane 
teisų. Esu tiesoje, kiek be rezervų sutampu su 
tuo, kuo tikiu. 


Suglaudžiame. Gyvenimo filosofija siekė pri- 
artėti gyvenimui, pabrėždama filosofinio mąsty- 
mo praktinį charakterį. Vertybių filosofija spe- 
cialiai akcentavo centrinę etikos padėtį filosofi- 
niame mąstyme. Gi egzistencinė filosofija, užuot 
specialiai akcentavusi etiką, greičiau visam filo- 
sofiniam mąstymui teikia etinę prasmę, skelbda- 


ma, kad tiesa slypi sau pačiam ištikimybėje. 

6. Laisvė ir tiesa 


Tiesa turi būti gyvenama, o ne žinoma; ir 
užtat tiesa yra man tai, kuo aš iš tiesų esu. Taip 
gali būti paprastais žodžiais išreikšta pagrindinė 
egzistencinės filosofijos mintis. Ar neprimena Jl 
krikščioniškojo perspėjimo: ne tas yra krikščio- 
nis, kuris žino Kristų, bet tik tasai, kuris jį seka. 
Žinoti krikščioniškąją tiesą — tai gyventi šia 
tiesa, tai būti pačiam krikščionimi. Kitais Žo- 
džiais: negalima kitaip krikščioniškosios tiesos 
pažinti, kaip sutampant pačia savo egzistencija. 
Ir šita prasme, regis, kiekvienas krikščionis ga- 
lštų sutikti su Soeren Kiergegaardo mintimi: jei 
nebūtų Kristus pats buvęs Tiesa, nebūtų jos Ži- 
nojęs. O gi šis pats danų filosofas yra davęs “eg- 
zistencijos' žodžiui tą prasmę, kuria jis vartoja- 
mas šiandieninėje šio vardo filosofijoje. Ar tad 
iš tiesų egzistencinė tiesos samprata neatitinka 
savotiškai krikščioniškąją? 

Iš tiesų, egzistencinė filosofija savo pagrinde 
yra ne kas kita, kaip moralinės prasmės, kuri yra 
sava religinei tiesai, perkėlimas filosofinei tiesai. 
Kaip religinė tiesa slepia savyje moralinį apelia- 
vimą ją gyventi, o ne tik žinoti, taip egzistencia- 
listai suteikia ir filosofinei tiesai moralinio ape- 
liavimo prasmę. Užtat ir skamba panašiai krikš- 
čioniškasis ir egzistencinis reikalavimai. Vienu 
atveju perspėjama: gyvenki evangeline tiesa, o 
ne ją žinoki. Antru atveju apeliuojama: būki sa- 
vimi pačiu savo tiesoje. Tačiau iš tiesų šis išorinis 
panašumas teslepia vidinį priešingumą. Kada fi- 
losofijai suteikiama religinės tiesos prasmė, tai iš 
tiesų pati filosofija ryžtasi pakeisti religiją, t. y. 
būti tuo, kuo žmogui yra religija. Dauguma eg- 
zistencialistinių filosofų yra atviri ateistai. Sa- 
vaime užtat šiuo atveju filosofija užima religijos 
vietą. Bet dar aiškiau tai matyti pas Jaspersą, 
kuris nėra ateistas. Kai daugelio žurnalistų jis 
dažnai nurodomas krikščioniškojo egzistencializ- 
mo atstovu,tenka priminti,jog iš tiesų šis filosofas 
išskiria ne tik krikščionybe, bet ir pačią religiją. 
Būti drauge filosofu ir priklausyti religijai, pa- 
sak Jasperso, nesutaikomos priešingybės. Kai re- 
lisinis tikėjimas yra autoritetinis, tai filosofinis 
tikėjimas yra laisvas. Iš čia jo filosofijai skiria- 
mas uždavinys “numitinti"? religiją, atseit reli- 
gini tikėjimą pakeisti filosofiniu. 

Daugelis krikščioniškų autorių, mėgstančių 
ieškoti visur krikščionybės įtakos, yra kalbėję 
apie egzistencializmą kaip apie krikščionybės “su- 
pasaulinimą". Prisimenu, kaip vieno seminaro 
metu šis priekaištas buvo primintas Heidegge- 
riui. Šisai ironiškai atsakė, kad vargu šie prie- 
kaištautojai žino, kas iš viso “pasaulis" yra. Link- 
čiau ir aš labiau sutikti su Heideggeriu (nors ir 
ne ta pačia prasme), negu su tais, kurie randa 
krikščionybę paslėptą ir ateizme. Užuot supasau- 
linęs, egzistencializmas greičiau krikščioniškąjį 
tiesos supratimą išverčia į jo priešingybe. Kada 
krikščioniškoji tiesa apeliuoja ią gyventi, ji grin- 
džia ši reikalavimą savo absoliutumu. Gi egzis- 
tencializmas principiškai atmeta tiesos amžinu- 
mą kaip, Heideggerio žodžiais, dar nepašalintą 

teologijos liekaną. Ir užtat krikščioniškasis rei- 
kalavimas gyventi tiesą išvirsta egzistencializme 
visiškai priešinga teze: tiesa man yra tai, kam 
aš angažuojuosi. Pirmuoju atveju, tiesa yra ap- 
sisprendimo matas. Antruoju atveju, „pats apsi- 
sprendimas padaromas tiesos matu. Iš čia gili be- 
dugnė, kuri skiria egzistencializmą nuo krikščio- 
nybės. 

Štai kodėl enciklika Generis Humani yra daug 
teisingesnė, perspėdama tikinčiuosius, negu „tie, 
kurie, beieškodami istorinių egzistencializmo šak- 
nų, per Blondelį, Pascalį, Šv. Bernardą ir šv. 
Augustiną buvo nusileidę iki paties Sokrato. Jei 
laikyti egzistencialistais visus filosofus, kurie ak- 
centavo tiesos moralinį charakterį, tai būtų gali- 
ma egzistencialistais vadinti visus filosofus. Ko- 
dėl šiuo atveju neatversti i egzistencializmą ne 
tik Sokrato, bet, sakysime, ir Konfucijaus ar Bu- 
dos? Bet jei palikti egzistencializmo žodi tiems, 
kurie šiandien ji patys savinasi, aišku, kad nė vie- 
nas anksčiau suminčtų filosofų neturi nieko ben- 
dro su dabarties filosofais. Nėra egzistencializmas 
tik paprastas apeliavimas gyventi tiesa, bet ta 
doktrina, kuri ir pačią filosofinę tiesą paverčia 
laisvo apsisprendimo dalyku. 


Bet iei egzistencializmas yra opozicijoje krikš- 
čionybei, tai lygiai jis opozicijoje ir tradiciniam 
ateizmui. Paprastai ligšiol ateizmas buvo sutapęs 
su mMaterialzmu. Dievo neisimas ėjo drauge ir su 
žmogaus dvasinės prigimties neigimu. O panei- 
gus dvasine žmogaus prigimti, savaimingai nu- 
vertinamos ir dvasinės vertybės. Nuosekliai užtat 
materialistinis ateizmas rado savo išraišką mark- 
sizme kaip toje žmogaus sampratoje, kuri pagris- 
ta vienašališkai ekonominiu požiūriu. Priešingai, 
egzistencinis ateizmas yra atsipalaidavęs nuo ma- 
terializmo. Nebe ekonominis interesas, o laisvės 
aistra yra egzistencinės Žmogaus samvratos vers- 
mė. Marksizmas težiūri i žmosų klasės požiūriu. 
Egzistencializmas apeliuoja i žmogu būti savimi 
pačiu, o ne tik socialine ar politine funkcija. 
Marksizmas istorijos procesą laiko valdomu eko- 
nominio determinizmo. Eszistencializmas atmeta 
bet koki determinizma: Žmogus yra tuo, kuo iis 
ats save padaro. Marksizmas tebegyvena naiviu 
technikinės. pažangos ir racionalizmo kultu. Es- 
zistencializmas žino, kad technikinė pažanga ne- 
atpalaiduoja žmogaus nuo atsakomybės ir kad 
abstraktus racionalizmas veda į žmogaus nuver- 
tinima i beasmenini vardikli. 


Nieko užtat nuostabaus. kad aštraus pasmer- 
kimo egszistencializmas susilaukė ir Maskvoje. 
“Literaturnaia Gazeta" iau prieš keleta metų 
“demaskavo" egzistencializmą “kaip Trojos arkli, 
reakcijos įvesta i pažangiujų iėsų lauka". Visa 
laisvė. kuria skelbia egzistenciniai filosofai. te- 
santi bedarbio laisvė pulti po traukiniu savo 
"baimei". nevilčiai ir protestui prieš gyvenimo 
beprasmiškuma išreikšti. Kaip tik tokia filosofi- 
ja ir esanti reikalinsa kanitalistinei reakcijai. 
“Dabar reakcija vra absoliučiai reikalinga tokios 
sofistinės filosofijos, kuri padėtų užkrėsti tuos, 
kurie svajoja apie teisybę ir geresnę ateitį. Rei- 

kia įskiepyti tikėjimo stoką savo jėgomis, abe- 
Jingumą avangardinėms idėjoms, abejojimą dar- 
bininkų ir visos pažangiosios žmonijos kolektyvi- 
nių pastangų vaisiais“. 

„ Nėra šioje vietoje mano uždavinys vertinti, nes 
tenoriuų charakterizuoti mūsų laiko tendencijas. 
Ir šita prasme tenka konstatuoti, kad egzisten- 
cine filosofija iš tiesų labiausiai išreiškia mūsų 
laiko rūpestį dėl grėsmės žmogui, dėl grėsmės 
laisvei. Kada buvo kovojama dėl demokratijos, 
buvo tikima, jog pakanka patikėti laisvę Žmo- 
nėms, ir tiranijos pavojus bus pašalintas. Pasi- 
rodė tačiau, kad žmonės gali patys pasikviesti 
naujus tironus. Kada buvo pradedama žengti 
technikinės pažangos keliu, buvo tikima, jog ji 
palengvins ne tik fizinio darbo naštą, bet suteiks 
laiko ir dvasinei pažangai. Pasirodė tačiau, kad 
masė tokia ir liko, ištroškusi tik žaislų ir duonos. 
Praregime šiandien, kad laisvė negali būti už- 
tikrinta nei politinėmis institucijomis, nei tech- 
nikine pažanga. Galima žmogų visam priversti, 
bet ne laisvei. Reikia pačiam norėti būti laisvam. 
Kas nenori būti pats laisvas, tam niekas iš šalies 
laisvės nelaiduos. Laisvė — pačiame žmoguie. 
Savo giliausiame pagrinde egzistencinė filosofija 
ir yra šito rūpesčio dėl laisvės išraiška. Galima 
ši rūpestį pravardžiuoti ir buržuaziniu individua- 
lizmu, ir reakciniu liberalizmu. Bet kas nori būti 
laisvas, tam laisvė yra brangesnė už visa. 


Laisvė yra brangesnė už visa, nes ji yra pir- 
moji sąlyga, kad žmogus išskleistų savo galimv- 
bes. Bet būtu beprasmiška norėti laisvės tik dėl 
jos pačios. Kaip teisingai Schellingas akcentavo, 
nėra laisvės geram, nes ji lygiai yra ir geram ir 
blosam. Tenka besąlygiškai ginti laisvę, bet ne- 
tenka jos suabsoliutinti. O tai ir yra egzistencia- 
lizmo atvejis, kada ir pati tiesa padaroma laisvo 
apsisprendimo išraiška, kada laisvės vardan su- 
reliatyvinama tiesa, kada laisvei grėsmė įžiūri- 
ma ir pačios tiesos absoliutume. Ypačiai ši bai- 
mč ryški pas Jaspersą. Kuriuo pagrindu? Kas tiki 
savo tiesos absoliutumu, atsako šis vokiečių filo- 
sofas, tas nutraukia su žmogumi komunikaciją ir 
užsidaro į fanatinį abejingumą žmogui kaip Žmo- 
gui. Laikytis savos tiesos ir tačiau jos nelaikyti 
visų tiesa, t. y. nesusirišti jokia dogmatine tie- 
sa — pagrindinis “laisvo tikėjimo? įstatymas. Tai 
šitaip laisvės bei tolerancijos vardan tiesa nuver- 
tinama tik i subjektyvius įsitikinimus, kiekvie- 
nam jų suteikiant “savos" tiesos vardą. 

Sustoju ties šiuo “laisvo tikėjimo“ reikala- 
vimu, nes jis kaip tik išreiškia mūsų laikui bū- 
dingą įtampą tarp tikėjimo ilgesio ir drauge tikė- 
jimo baimės. Kada rūpinamės dėl iškilusios grės- 
mės laisvei ir žmogui, žinome, jog ši grėsmė sali 
būti nuveikta tik visą Žmogų persunkiančio tik*- 
jimo įėga. Su pavydu stebimės, kokiu tikėiimu 
dega sovietinės vergijos apaštalai, iliuziškai tikė- 
dami kovoją už teisybę. Ar būtų grėsmė demo- 
kratiniam pasauliui, jei ir jis degtų ta pačia ryž- 
timi, kuria dega pasaulinės diktatūros šaukliai? 
Plūstame humanizmų tvane: bet už kurį eitume 
mirti? Norėtume ir mes tikėti tikėjimu, nebijan- 

čiu mirties. Bet vėl pabūgstame šio savo ilgesio: 
ar neslepia savyje kiekvienas tikėjimas fanatiz- 
mo bei neapykantos grėsmės? Klausiame save 
anglų rašytojo Rex Werner žodžiais, įdėtais į ne- 
žinomojo kareivio lūpas: ar svyruoti bei abejoti 
nėra daugiau, negu tikėti? Bijome, kad ir pats ti- 
kėjimas neišplėštų iš mūsų laisvės ir nesurakintų 
neapykanta? 

„ Ar pagrista ši baimė? Ar iš tiesų tikėjimas į 
tiesą veda į fanatizmą? Ar iš tiesų reikia sutikti 
su Jaspersu, jog “laisvė reikalauja rezervo visam, 
ką mąstome?" Tenka sutikti: nėra tiesos, kuri ne- 
būtų ekskliuzyvi, nes kiekviena tiesa yra jau to- 
kia pačiu tuo, kad ji išskiria netiesą. Tačiau iš- 
skirti netiesą nereiškia išskirti nei laisvę, nei mei- 
lę. Paties Jasperso kitu žodžiu, “laisvė yra tiesos 
būtinybė“. Tr užtat greičiau tenka klausti: ar iš- 
skyrimas visuotinės tiesos nėra tuo pačiu išsky- 
rimas ir visuotinės meilės? Iš tiesų, jei egzisten- 
ciniam humanizmui svetimas klasių kovos mark- 
sistinis fanatizmas, tai betgi lygiai jam svetimas 
ir krikščioniškosios artimo meilės visuotinumas. 
Uždaryti kiekvieną žmogų į “savo" tiesa, tai už- 
daryti jį į nenuveikiamą vienatvę. Todėl egzis- 
tencialistai randa vienatvę kaip pagrindine žmo- 
gaus salvgą. Vienu atveju tik ties ja ir liekama 
pagal Sartre žodi: “pragaras — tai kiti". Antru 
atveju apeliuojama nuveikti vienatvę komunika- 
cija. Tai Jasperso atvejis. Bet ir šiam filosofui 
komunikacija reiškia ne visuotinę žmogaus meilę, 
o tik “keliais negausiais"' apribotą draugiškumą. 
Gi krikščioniškoji caritas jam atrodo tik socialis- 
tinės pagelbos fenomenas, labiau siekiąs peda- 
monstruoti labdario moralumą jo paties akyse, 
negu tikrą meilę Žmogui. 

Beprasmiška dėl fanatizmo baimės paneisti 
tiesos absoliutuma. Fanatizmas kvla ne iš tikė- 
jimo i tiesos absoliutumą, o tik iš tiesos nuver- 
tinimo į prievartos priemonę. Neteisingai egzis- 
tencializmas baiminasi dėl tiesos grėsmės laisvei, 
bet teisingai jis perspėja prieš inkvizicine pagun- 
da tiesos vardan paneisti žmogui laisvę. Pavar- 
tojau žodį, kuris nevieną nudiegia lyg adata. 
Stenciamės guostis. kad dabarties inkvizicija nu- 
blankina senaią. Tas tiesa: kai senajai pakako 
kelių šimtų. dabartinė reikalauja milijonu aukų. 
Pet tas vistiek neišdesina baisaus fakto, kad ga- 
lėjo žmogaus rankose ir pati meilės evaneelija 
virsti deslu laužui. Nieko nuostabaus, kad tos 
ideologijos, kurios rusi rasine ar socialine neapy- 
kanta, gyvenime isižiebia inkvizicijos gaisrais. 
Pet nesuviantamai baisu, kad gali inkvizicinė pa- 
cunda ir tiesos meile iškreipti i neapykantą Žžmo- 
cui. Istorija leidžia visa suprasti, bet nieko ji ne- 
išteisina. Ir jei užtat būtų man sakoma: nereikia 
senu dalykų beminėti, turėčiau atsakyti: pakan- 
In ir vieno vienintelio laužo tiesos vardan, kad 
jis privalėtų būti nuolat atsimenamas — ne kaip 
nemalonus prisiminimas, o kaip baisus perspėji- 
mas: turi tiesa ir laisvė eiti drauge. Tamsi laisvė 
be tiesos. bet baisi tiesa ir be laisvės. Teisinsai 
sakome: tiesa išlaisvina žmogų. Bet kaip tik užtat 
meilė tiesai turi būti persunkta ir meile laisvei. 
Greene/Me.. 1950. 11. 6. 

DAINA APIE SAULĖTUS NAMUS 


Į saulę šaipėsi lelijos. 
Regėjos — visos iš dangaus. 
O ašai čia, žalioj šalyje, 

Iš nuobodumo pavargau. 


Prisiminiau čigonės burtą 
(Kortas bei rankų burimus), 
Kad aš turėsiu didį turtą, 
Statysiu saulėje namus. 


Maniau sukursiu didžią meilę, 
Nebus palangėj sutemos; 
Tada bus gražios mano eilės 
šituose saulėtuos namuos. 


Daug kartų vyšnios žiedus purtė. 
Daug upės nešė sukurių. 

Tik ašai vis nė kokio turto, 
Namų ir nieko neturiu. 


Jaučiu — tai skamba laiko dainos. 
Žinau — tai ūžia ežerai. 

Tik mano meilė neateina 

Dienom, naktim nei vakarais. 


žiūriu — tai žydi pirmas sniegas 
Sidabro žiedu po medžiu. 

Gilias naktis kietai pramiegu 

Ir nieko nieko negirdžiu. 


Ir aš sakau — nereikia nieko. 
Vienam taip gera vakare. 

Tegu ir vakarą apsniega, 

Tai man gražu bus pažiūrėt! 


TURBŪT IR AUSTI NEBEMOKI 


Turbūt, ir austi nebemoki; 
Kasdien keistesnė vis darais. 
Prašoksi dalią su berniokais 
Giliais nedėlių vakarais... 


Gal nematei, kaip žvaigždės byra. 
Kaip linksta uosiai patvoriuos; 
Mėnuo saulužės atsiskyręs 

Sidabrą beria ežeruos. 


Ateina tyliai naktys tykios. 
Širdis gyvenimo pilna. 

Gal dar gerai būt susitikus, 
Bet kad ir soduos jau šalna... 


Gal nežinai, kad baisiai vienas 
Esu pasauly ir sapne. 

Praeis ir tavo jaunos dienos, 
Kaip ižas pernai Nemune: 


Gal nejauti, ko žvaigždės byra, — 
Jauties kaip žvaigždė ir pati... 
Mėnuo saulužės atsiskyręs, 

Kaip ašiai, vienas per naktis. 

GERAI ŽINAU 


Gerai žinau, lyg poterius, 
Kas do dalia dalužė! 
Vai kas mane nugirdė, 
Ar tujen, ar gegužis? 


Tai buvo dienos margos 
Ir naktys baisiai gilios — 
Gegužis vyšniom linko, 
Laukus žiedų pripylė. 


Rugiais per lauką plaukėm 
Ir vargui netikėjom — 
Akims išraššm dangų, 
Kalbas kalbėjom vėjam! 


Abu tą džiaugsmą žingsniais 
Lygiom dalim dalijom. — 
žaibai žiedais ž6rėjo, 

Lietus lelijom lijo! 


APIE LAIKA 


IR ZMONES 


ANT. MIšKINIS 


J.AISTIS 


Dažnai sakydavau Antanui Miškiniui, kad 
mudu esame du vienos gūžtos sakalėliu. Mudu 
buvome neišskiriamu: vis būdavom dviese. Jei 
kas mudviejų vieną pamatydavo gatvėje, būtinai 
klausdavo: — O kur Antanas? — arba: O kur 
Joną padėjai? — Buvome, taip sakant, savo rū- 
šies siamiečių dvynai. Trejus metus išgyvenome 
viename kambaryje. Keliolika metų draugavome 
ir ta draugystė niekad nenutrūko, o progų buvo, 
nes kažkam, ir daug kam rūpėjo mudu sukir- 
šinti, ir norėta sukiršinti labai taikliu ir opiu 
būdu: kuris mudviejų didesnis poetas. Bet mes 
niekad šio klausimo nekėlėme ir nediskutavome. 


„ O va kaip aš jį pažinau. 1923 metų rudenį at- 
sitrenkė “Aušros" gimnazijon būrys rytų aukš- 
taičių: Antanas Miškinis, Pulgis Andriušis ir kiti. 
Matydavau koridoriuose ir ypač rūbinėje vieną 
smėlio spalvos kareiviška miline, negailestingai 
sulankstyta kepure ir amžinu papirosu dantyse 
pramuštgalvį, kurs nuolat stumdėsi, dūko ir kny- 
gų ryšulėliu svaidėsi — jis man didžiai nepatiko. 

Gyvenau tada Šančiuose, Vandens gatvėj. 
Eidavau pėsčias mokyklon. Taip vieną gražią ru- 
dens popietę, grįždamas namo ir praėjęs Žaliąjį 
tiltą, kažkaip atsisukau: žiūriu — tasai vėjų pa- 
mušalas lyg mane vejasi. Man pasirodė nejauku, 
bet manau, kas bus, tebūnie, bet jau nebėgsiu, 
tačiau nesulėtinau žingsnio ir ėjau, kaip ėjęs. 
Užvijo jis mane padusęs ir tarė: 

— Miškinis... Antanas!... 

Pavardę ir vardą pasakė lyg pasididžiuoda- 
mas. Vardą ištarė po geros pauzos ir kiek stip- 
riau, tačiau man nei viena, nei antra nieko ne- 
sakė, tai kukliai pasisakiau savo vardą ir atkišau 
ranką. Jo ranka buvo smulki, plonyčiais mer- 
gaitės pirštais, bet geležinė, kaip mano tėvo. Ma- 
ne jis pagarbino kolega, o gimnazistai, bent tais 
laikais, nai niekad nesikolegavo: kolegos būdavo 
vieni studentai. Dar paklausė: ar visada einu pės- 
čias? Atsakiau, kad taip, nes traukinėliu važiuoti 
neišsigaliu. Paklausė, iš kur kilęs. Jam buvo vi- 
sai negirdėta mano tėviškė, lygiai kaip ir man 
jojo. Žodis po žodžio pradėjome kalbėti apie li- 
teratūrą. Pirmiausia apie rusus. Viens kitam ne- 
užsileisdami citavome iš atminties Lermontovą, 
Puškiną, Aleksandrą Bloką ir kitus. Nė nepaju- 
tome, kai praėjome mano Vandens gatvę ir atsl- 
dūrėme į Panemunės tiltą. Jis netoli to tilto gy- 
veno, bet pasisiūlė mane palydėti ir jis mane vėl 
lydėjo iki Žaliojo tilto ir tik tada palengva ir pa- 
stovėdami traukėme namo. 

Tik vėliau sužinojau, kad ir jis rašo. Gimna- 
zijoje tada literatūros gyvenimas ir aistros virė. 


Buvo meno kuopelė su laikraščiu, vaidinimais ir 
literatūros vakarais. Buvo Pulgio Andriušio “Šep- 
šelijada"', satyrinis leidinėlis, jo vieno prirašytas 
ir iliustruotas, nukreiptas prieš mokytojus, o 
ypač prieš tuometinį visų mokinių siaubą, mate- 
matikos ir fizikos mokytoją Račiukaitį. Neatsi- 
menu, ar Pulgis pats save, ar kas kitas ji buvo 
praminęs Šepšeliu, iš to, nusižiūrėjus į “Iliadą", 
ir Šepšelijados vardas. Pulgis savo satyroje gana 
vykusiai parodijavo “Kalevalą". Vienas jo dvieilis 
man liko atmintyje: 

Ir pragydo gaidužėlis, 

Užgiedojo vištos vaikas... 

Petras Juodelis leido savo “Skaidrą", kurioje 
Miškinis pradėjo reikštis, kaip poetas ir polemis- 
tas. Jis buvo ambicingas ir nesileido ant nuo- 
spaudų minamas, bet argumentuoti negebėjo, 
daugiau riksmu paimdavo viršų. 1925 metais jis 
išspausdino “Lietuvyje" pirmąji savo eilerašti. 
Buvo sensacija. Juodelis jį puolė, kam, girdi, 
moksleiviai eina i didžiąią spaudą. Miškinis kir- 
tosi, kad viso to žygio prieš ji priežastis yra pa- 
vydas. Dabar tai atrodo vaikiška, bet tada buvo 
visus sukrčtęs įvykis. Tais metais ir aš pradėjau 
viešsi rodytis su savo eilėraščiais. 

Miškinis buvo klase vyresnis: jis gimnaziją 
baisė 1926, o man dar metai liko. Sekančiais 
metais jis studentavo, bet hierarchijos tarpas 
draugystės nenutraukė. Nusivesdavo mane uni- 
versitetan paklausyti Tumo, Dubo, Herbačiaus- 
ko... Nueidavome pakvanksoti į seimą. 

Visur mudu būdavom drauge ir viešame gvve- 
nime: drauge dalyvavome parapijos bažnyčios 
peštynėse. Nemaniau, kad mano Antano taip 
narsaus esama. Kai pasiekėme Rotušės aikšte, 
jau minia buvo taip tiršta, kad sunku bepaslink- 
ti, bet šiaip taip prisiyrėme ties bažnyčia ir silp- 
nai girdėjome, kad viduie giesmėmis runsiasi 
dvi pusės — tarpais lenkiškai, tarpais lietuviškai 
giedamos giesmės pasigirsdavo. Minia spraudėsi 
vidun, kur, atrodė, įau ir taip pilna kupina buvo. 
Staiga pradėjo veržtis iš vidaus lauk įšutę Žžmo- 
nės. Tarpduris lazdomis pasišiaušė, kaip ežys 
judančiais spygliais. Lazdos barškėjo. bet dau- 
giau viena į kitą. nes svūstis buvo didelė ir tik 
labai iškelta ranka galėjo pajudėti. Ir štai ka 
matau: mano Antanas pradėio sukti apie ausi 
piršto storumo nendrine lazdelę. Pradėjau ji ra- 
mint, tvirtindamas, kad bus ten kam ir be mūsų, 
bet jis išplėšė iš mano rankos savo rankovę ir 
dingo. Argi aš galėjau atsilikti? Šokau daugiau 
jo ieškoti, nei progos kam užduoti ar gauti, bet 
jo nepavijau. Įsiveržiau i klebonijos kiemą: ke- 
turi įvairaus amžiaus Žmonės prie šulinio plo- 

vėsi kruvinas kaktas ir šukavosi. Visi kalbėjo lie- 
tuviškai, tik atokiau stovėdama davatkėlė rėkė ir 
plūdo lenkiškai, kad lietuviai — pagonys. 

Pasidairiau ir pamačiau, kad ten nėra kas 
mato ir veikia, tai grįžau atgal į aikštę: pats mi- 
nios tirštis virė prie miesto muziejaus. Čia su 
dideliu triukšmu ir fanaberija pasirodė lenkų 
frakcijos seimo atstovai su korespondentais ir 
fotografais. Vienas jų prie pat manęs statėsi foto 
aparatą ir čia pat stovėjo gana sveikatingo sudė- 
jimo studentas, abiejų rankų ant pilvo sunertais 
pirštais prispaudęs gumbuotą lazdą, kažko abe- 
jingai laukė ir taip smalsiai žiūrėjo į muštravo- 
jamą ir visom ilgom kojom nepaklusnų foto apa- 
ratą, lyg niekad savo gyvenime tokio daikto ne- 
būtų buvęs matęs. Bet kai anas susitvarkė ir bu- 
vo bespaudžiąs mygtuką, jis lazda taip patraukė 
per aparato dumpleles, kad jos atsiskyrė nuo dė- 
žutės ir laikėsi tik prie stiklų. Fotografas buvo 
nepėsčias, bet rankoje neturėjo nieko, tai, po po- 
ros smūgių, turėjo apleisti kovos lauką ir apara- 
tą, kurį pasipynęs laiškininkas sunkaus karei- 
viško bato pakaustytu užkulniu čia pat į grin- 
dinį sutrynė. Seimo atstovai lenkai garsiai skel- 
bė savo parlamentarinę neliečiamybę, bet keli 
geležinkeliečiai įmobilizavo su jais ėjusį polici- 
ninką, ir nebuvo kas tą jų neliečiamybę gina, tai 
gavę keletą nykščių pašonėsna, ištirpo aikštėje, 
kaip kamparai. Prie Jėzuitų kažkas kažką mušė. 
Pasirodė, kad lenkų labdarybės draugijos — Die- 
vo Motinos Globos personalas tempėsi į kiemą 
geležinkelietį. O tie geležinkeliečiai, kurie glo- 
bojo lenkų frakcijos seimo atstovų palydovą ir 
gražumu stengėsi įdiegti patrijotinės dvasios, pa- 
matę, kad jų draugą lenkai gali kieme nulinčuoti, 
pradėjo nejuokais stumdyti policininką ir šauk- 
ti: — Eik, stuobry, atgint nuo tų prakeiktų lenkų 
žmogų lietuvį! Jei neisi, tai mes tave, kaip rąstą, 
nutašysime iš visų keturių šonų.—Neryžtingas po- 
licininkas galop pasileido bėgte į tą pusę; lenkai 
paleido geležinkelietį ir užsidarė vartus. 

Ilgai teko nardyti kiek praretėjusioje mMinio- 
je, kol susiradau Miškinį. Jis buvo nusivylęs ir 
nekalbus. Paklaustas, ką nuveikė, šaltai atsakė: 
Nieko — spūstis, girdi, o gi ant kaktos nepara- 
šyta, kas lenkas, o kas lietuvis. 

Tų pačių metų lapkričio mėnesį panašiais 
žiūrovais teko dalyvauti studentų manifestacijo- 
se prieš demokratiškąją valdžią. Atėjęs jis mane 
veda ir visą laiką kalba: “Jau kad bus šiandie, 
Jonai, audružėlės, tai bus''". .. 

Einava mudu Laisvės alėja ir matome, kad 
žmonės plaukia senamiesčio link. Prieiname alė- 
jos galą ir žiūrime: nuo Liaudies Namų ateina 
minia su Maironio “Nebeužtvenksi upės bėgimo". 
Mums jų belūkuriuojant, pasirodo rezervas pa- 
stoti kelio. Kai manifestantai pamatė rezervą, 
užtvėrusį kelią, pradėjo giedot himną. Rezervi- 
ninkai kiek sumišo: reikėjo pagerbti tautos gies- 
mę, ir jie po truputį traukdamiesi studentus pri- 
leido prie didžiosios miesto arterijų sankryžos: 
D. Vilniaus gatvės, Ukmergės plento ir alėjos; 
minia prasibrovė pro rezervo užtvarą ir, susi- 
grupavę užpakaly jų, pradėjo su giesmėmis žy- 

giuoti alėja, Rezervas įsiuto ir net šaligatviais 
pradėjo šuoliu leisti arklius. 

Toje sumaištyje pamačiau vieną Partenono 
fryzų vertą vaizde; Miesto sodo šaligatviu 
muistydamas galvą nešėsi arklys (aišku, su rai- 
teliu) ir protarpiais nešė, protarpiais vilko trum- 
pai į kamanas įsikibusią studentę, ilgom išpin- 
tom kasom. O studentė, pusiau atbula, lazda ve- 
lėjo arklio šonus ir rezervistą, kuriam net ke- 
purę numušė. Tariau tada Miškiniui: “Na, bro- 
lyti, ta mergina arklį ne vien elementoriuj yra 
mačiusi!'? Jis atsakė: “Šlykštu, Jonai, bet dragū- 
nas mergina — tikra amazonė". Sakau: “Čia jau 
ne dragūnas ir ne amazonė, o tikra mitologijos 
Atalanta: tokią galėtum leist drąsiai vieną prieš 
Beotijos šerną.?' 

Arklys įsmuko į spūstį ir nematėm, kuo ta 
nelygi kova baigėsi. Rezervistai varė arklius į 
žmones, kaip į rugius. Policija apsupo mudu tea- 
tro aikštėj. Girdėjome giesmes ir riksmą prie 
Karo muziejaus, bet ten prasiskverbti buvo ne- 
įmanoma. Jei demokratinė administracija būtų 
taip energinga buvusi, kaip tą vakarą, tai joks 
Smetona liaudininkams valdžios būt neišplėšęs. 
Bent prieš galą šauniai pasispardė. 

Miškinis piktinosi: “Tai va, ko sulaukėme: 
vieni kitus mušame.'? Norėjau į dalykus pažvelg- 
ti iš komiškos pusės: studentai tam ir yra, kad 
triukšmautų ir kad juos kas nors muštų. Miški- 
nis su tuo nesutiko ir patį prezidentą muilu iš- 
vadino. Reikia pastebėti, kad jis visus neigia- 
mus žmones skirstė į tris kategorijas: kirvis, nuo- 
das ir muilas. Pirmoji kirvio prasmė — nesu- 
kalbamas ir kietas; nuodas — kenksmingas ir 
klastingas; muilo prasmė kiek sudėtingesnė ir 
platesnė: nuobodus, įkyrus, kvailas. Jei jis su- 
tikdavo kiek sudėtingesnį tipą ar norėdavo kon- 
krečiau žmogų apibūdinti, tai darydavo tų trijų 
žodžių kombinacijas: kirvis ir nuodas, muilas ir 
kirvis, nuodas ir muilas. 

Man išsikinkius iš gimnazisto pavalkų, dar l1a- 
biau suartėjome. Jis nešiojo mėlyną humanitaro 
kepuraitę, aš pasitenkinau bendra: žaliu lanke- 
liu ir baltu viršum, kurs netrukus tapo biauriai 
pilkas. Studijuojant +ruošiausi labai rimtai, bet 
man tai padaryti buvo sunku: tėvai jau negalėjo 
padėti. Įsikūriau pas seserį Epušote, prie Pa- 
mierio stotelės Vilniaus ruože, apie ketvertą ki- 
lometrų nuo Pravieniškių. Paskaitos universi- 
tete buvo nuo 8 ryto iki 10 vakaro, o mano trau- 
kinys Kauną pasiekdavo 8 ryto ir grįždavo tre- 
Čią po pietų, tai pusantro mėnesio tikru studen- 
tu pavažinėjęs, priėjau išvados, kad reikia ieš. 
kot darbo ir keltis į miestą. Gavau tarnybėlę Že- 
mės Banke. Miškinis mane priėmė gyventi pas 
save. Jis tada gyveno Laisvės al. 10 kieme. Tai 
buvo nedidelis prieškambaris, bet šeimininkai 
eidavo per virtuvę, tai mes turėjome savos rū- 
šles atskirą įėjimą. Viduj dvi lauko lovelės, sta- 
liukas, o podėlis — po lovomis. 

Tada gi kaip tik buvo tie šaunūs fokstroto 
“Valencija" laikai. Visi langai per dienas ir nak- 
tis tuo iokstrotu skambėjo, o vakarais juo mau- 
rojo Parodos esplanadoje pirmieji garsiakalbiai 


L “ ė = 4 
įsikūrusiame Luna Parke. Dainavome ir mes, 
dažniausiai mano sulietuvintąjį puskupletį: 
Valencija, beržo lapą, beržo lapą 
Ir berželio lapelius... 


E pastebėjau: juo kvailesni žodžiai, juo sma- 
giau dainuojami. Po metų atėjo “Bublički", pas- 
kui “Dona Clara", bet nei vienu motyvu Kaunas 
taip nedūko, kaip “Valencija". Niekad Kaunas taip 
nemiesčionėjo, kaip tada. Atsirado pirmoji rek- 
lama, kurią visur galėjai matyti: ant konkės, gat- 
vių kampuose, ant tvorų ir kitur, tai kažkokio 
Alphonse Chic — likieriai, konjakai, vynai ... 
Miškinis apsvaigo miestu ir jo poezijoje atsirado 
visi didmiesčio atributai: parkai, skverai, bulva- 
rai, šviesos, asfaltas ... Miestas jį gąsdino ir vi- 
liojo. 

Aišku, anadienykštis Kauno urbanizmas buvo 
prastas. Kad ir tame pačiame Luna Parke lentos 
vyravo: lentų kaltas paviljonas, lentiniai take- 
liai (damų prakeikimas palijus — užminti 
švirkšdavo purvą ne tik ant suknelių, bet ir į 
akis), lentiniai, nors ir impozantiški laiptai, ke- 
lios girliandos spalvotų lempučių ir triukšmas: 
muzika ir šokančių bei girtų šūkavimai. Visa tai 
greičiausia Miškinis matė ir girdėjo iš pakalnės, 
nes ten džiaugėsi speciali publika, nors ir stu- 
dentų nestigo. Tai ir buvo prizmė, pro kurią jis 
matė miestą: jo triukšmą, šviesas, nuodėmę ir 
džiaugsmą: “Būkite užmirštos, išmaldos siekian- 
čios tiesiamos rankos' (Balta paukštė). Na, ir 
mano “Luna Parko'' nuotrupos, atsiradusios daug 
vėliau, kai jau to parko nei žymės neliko, siekia 
tuos pačius šaltinius. 

Mes augome drauge su tuo miestu. Atsimenu, 
dar gimnazistai, praeidami pro Konrado kavinę, 
matydavome prie lango sėdintį su baisiai išsiplė- 
tusiomis kaklo liaukomis poną. Sėdėdavo arba 
vienas, arba su kuo kitu, bet vis toje pačioje vie- 
toje: prie įėjimo durų, dešinėje, veidu į Įgulos 
bažnyčią. Jis gerdavo kavą ir stebėdavo pra- 
eivius. Kartą man Miškinis pasakė, kad tai Pet- 
ras Vileišis. 

Kartą taip ėjome pro šalį to lango, kur sėdėjo 
Vileišis, ir Miškinis man tarė: “Ė, Jonai, kai tik 
nusimesime šias kepuraites, tai ir mes taip čia 
užeisime kavutės nugerti!.?? Ne pinigų, bet drą- 
sos stigome. Jis jau pažinojo provincijos arba- 
tines, kur užsimušęs arbatos negausi. Jis man 
tvirtino, kad Kupišky net 37 arbatinės, bet visur 
tik silkė ir degtinė. Jis sakėsi su broliu ir vienu 
savo krašto žmogumi — seimo atstovu — daug 
kartų buvęs pas Urboną. Kavinė, kur žmonės ger- 
davo tik kavą ir kitus nekaltus gėrimus, mums 
atrodė baisesnė už tamsiausią Žuvų turgavietės 
landynę. į 

Po kiek laiko aš jam pasigyriau, kad mano 
klasės draugas Leiba Zaksas buvo užsivedęs ma- 
ne ir Juodelį pas Perkauską. Labai nustebo, su- 
žibo akys ir pradėjo cituot “Giesmę apie Igorio 
žygį': “Kad ir žirgą prarasiu, kad ir ietį nulau- 
šiu poločėnų lauko krašte, bet aš noriu šalmu 
žydriojo Dono paragauti .. J — Trumpai tariant, 
Jonai, tu kelią žinai, tai einam ir nueinam sek- 
madienį apie penkias. Statau aš!.." 


| Nuėjome. Užsisakėme kavos, juodos, kaip nė- 
mMigo naktis. Aš pataisiau, kaip kasyklų naktis. 
Kodėl kasyklų? — paklausė. — Todėl, atsakiau, 
kad kasyklų naktimis nėra mėnulio. 

Buvo jis plataus mosto žmogus. Gana cere- 
mMoningai išsitraukė pačių geriausių cigarečių pa- 
kelį, nors rūkydavo tik “Pirmyn" (vėliau “Re- 
gata"), plačiu mostu paklojo ant marmuro ir 
paprašė poną poetą pasivaišinti. Buvo savos rū- 
šies šventė, ir išėjome laimingu, kojomis žemės 
nesiekiančių. Eidamas Žaliakalnin, kur mudu 
gyvenome — aš Žaliojoj, jis Malūnų gatvėj — 
švilpė ir tylėjo, tai reiškia — dėjo naujus pos- 
mus naujam eileraščiui. Atsiskirdamas pasakė, 
kad jis dar negali paskaityti, nes reikia paly- 
ginti, bet ryt poryt paskaitys kažką tikrai gerai 
susuktą. Savo eiles rodydavau Juodeliui ir jam, 
o jis broliui ir man. Jei pasakydavau “gerai!"', 
būdavo tikras laimėjimu ir sakydavo: “Ag, ne 
iš kelmo spirtas esmi?'. Tiesą pasakius, man vis- 
kas jo buvo gerai. Man buvo jis nepasiekiama 
aukštuma. Ir dabar atrodo, kad jis iš to savo tik- 
rojo kelio “Varnose"' jau buvo išklydęs. “Paukš- 
tėje'" buvo daug svaresnis, nors dar žodžiai kliu- 
vo ir šiaip daugio stigo. 

Kai mudu gyvenome prieškambaryje (tąsyk 
buvo trumpa su butais), turėjome po šiokį tokį 
poezijų bagažėlį. Jam buvo patogu: sustatyda- 
mas eilėraštį, jis popieriu nesinaudojo. Mano ra- 
šymo būdas visai netikęs — užbraukęs žodį, ne- 
galiu rašyti tame pačiame popieriuje, nes mane 
pataisymai erzina ir blaško, turiu imti naują la- 
pą, rašyti iki pataisymo ir tada tęsti. Taip daž- 
nai ir trumpą eilėraštį rašydamas, sugadindavau 
dešimt ir daugiau lapų. "Tos ydos neatsikračiau 
iki šiandien. Parašytą dalyką atmindavau blogai, 
nes man maišydavosi visi rašymo momento va- 
rijantai. Kartais atsitikdavo tai, net ir iš popie- 
rio viešai skaitant eilėraštį: pradedi skaityt, ima 
žodžiai ir nukrypsta nebaigto posmo varijantu ir 
užsikerti. Taip kartą atsitiko teatre su mano skai- 
tytu “Katarsiu"': vienas posmas buvo geresnis, ir 
nejučiomis jį pradėjau, bet jam stigo paskutinės 
eilutės, tai teko ją mykte numykti. Miškiniui to 
pavojaus nebuvo: jis galėdavo tik po metų kitų 
eilėraštį užrašyti ir valandos tikslumu padėti 
datą. Atmintį turėjo fenomenališką. Po dešim- 
ties metų galėjo tiksliai pasakyti, ką kurią dieną 
valgė ir ką kalbėjo. Negana to, taip gyvai ir vaiz- 
džiai mokėdavo nupasakoti būdingus tos dienos 
įvykius, nors paprasčiausius ir nereikšmingus, 
kad klausančiam nelikdavo jokios abejonės, ir 
jis atgamindavo tą dieną taip, kaip ji buvo. Pava- 
sariop pradėjo skųstis, kad eileraščių jau pluoš- 
tas prisirinko ir kad jam jie jau maišosi: “Par- 
važiuosiu atostogų ir viską surašysiu....! Bet 
surašė, tik rinkinį ruošdamas spaudai. 

Man tada nutiko nelaimė. Niekad eilėraščio 
negalėdavau tikrai užbaigti: vis kliūdavo šis tas 
beskaitant. Su jais nesiskirdavau — gal ateis 
koks geresnis žodis, manydavau, ir ateidavo — 
nešiodavau kišenčlėje, kol popieris į skutelius 
susidėvėdavo ir tik, kai jau krisdavo gabalais, 
dėdavau į gilzų dėžutę. Ją vieną kartą palikau 

atvirą. Tarnaitė, pamačiusi dėžutę biaurių po- 
piergalių, pamanė, kad palikau juos išmesti, nu- 
valė mano stalą. Ten buvo beveik rinkinėlis — 
keliolika eilėraštukų — ir visi dingo. Liko man 
tik keli, kuriuos buvau paskelbęs. O buvo ten 
vienas kitas “Gegutėlės" ir “Kapų" tipo bei nuo- 
taikos. Visos mano pastangos restauruoti iš at- 
minties nuėjo niekais. 

Taip Miškinio, rašančio eiles, niekad nema- 
čiau: rašydavo tik meilės laiškus, kuriuos, kai 
meilė baigdavosi, skaičiuodavo kilogramais. Kny- 
gų skaitė jis taip pat labai mažai. Uoliai ir grei- 
tai skaitydavo tik vadovėlius, konspektus ir už- 
rašus. Tačiau visada būdavo a la page. Jis tai su 
vienu, tai su kitu susitikdavo ir, jo paties žo- 
džiais tariant, iš kiekvieno šį tą išpešdavo. Kar- 
tą, susižavėjęs Unamuno knyga, papasakojau 
jam keletą detalių. Po poros dienų mudu suti- 
kome jo brolį, ir pradėjo pasakoti, ką aš jam bu- 
vau dėstęs. Nustebau, kad jis iš mano palaido 
pasakojimo sudarė kažkokią visumą ir dalyką 
geriau suprato negu aš. 

Matydamas mane daug skaitantį, nutarė ir 
jis paskaityti: “Ne, Jonai, taip negalima, turiu 
ir aš ši tą paskaityti: jaučiu, kad mano eilėsin 
reikia įsūdyt daugiau filosofijos“. Po poros die- 
nų parsinešė filosofinio turinio knygą, brolio ar 
keno nors kito rekomenduotą, nusiavė batus, iš- 
sitiesė lovutėje: “Bus man čia dabar “na son 
griaduščij" (priešmiegiui). Pasistatė ant krūti- 
nės atskleistą knygą ir, nė pirmos pastraipos ne- 
perskaitęs, užsnūdo ir pradėjo knarkti. Ir taip 
kiekvieną kartą, kai tik jis ją paimdavo, bema- 
tant pradėdavo kruopas virti. Per gerą pusmeti 
jis tos knygos pasiekė vos 62 puslapį. Savą, lie- 
tuvišką literatūrą visą perskaitydavo, bet tai jau 
buvo vėliau. 


Miegas jo taip pat buvo ne eilinis. Ateidavo 
pas mane, kai buvo Karo mokykloj. Įėjęs vietoj 
“labas" sakydavo: “Ar neleistum tu man tru- 
putėli prikrist ant lovos? . . Užsitaisydavo žadin- 
tuvą (manimi nepasitikėdavo!), guldavo ir ne- 
nusirengęs miegodavo iki paskutinės minutės. 
Suskambėjus laikrodžiui, šokdavo, imdavo ke- 
pure ir tardavo: “Palydėk mane iki autobuso, 
žodžiu  persimesime.' Tvarkydavosi lipdamas 
laiptais ir sakydavo: “Ak, kad taip dabar ne- 
reikėtų grįžti, tai miegočiau iki ryt vakaro! ..? 
Visaip jis tada su savo miegu vertėsi karo mo- 
kykloje: ant cementinių grindų po suolu per pa- 
skaitas, kine ir't. t. Kartą vos neikliuvo: ėmė jis 
ten po suolu ir užknarkė taip, kad net lektorius 
išgirdo, bet pastarasis buvo nekariškis, tai taip 
laimingai ir baigėsi. 

Pirmais metais man jo miegas gerokai įky- 
rėjo. Keldavaus septyniomis, pasiklodavau lovą, 
prausdavaus, pusryčiaudavau, o jis keldavos de- 
vintą ir vėliau. Prašydavo manęs: “Išeidamas 
susuk kavinuką į rankšluostį, kad kava neat- 
šaltų." Jei užmiršdavau tai padaryti, jis mane 
atsišaukdavo iš koridoriaus ir net iš kiemo. Man 
itin buvo pikta, kad jis iš savo lovutės nesikčlęs 
pats tai galėjo padaryti. Jei negrįždavau, tai ir 

vartuose girdėdavau jo riksmą: “Jonai, nebūk 
kirvis, įsuk kavą! . J? 

Miškiniui vasarojant, radau kompanijoną ir 
persikėliau gyventi į Vytauto prospektą — „prieš 
Parodos gatvę. Rudeniop grįžęs, prašėsi priglau- 
džiamas iki pats rasiąs kur kokį kampą. Mano 
kompanijonas, to pat krašto žmogus ir poetą ge- 
rai pažinęs nuo pat vaikystės, labai nenoromis Jį 
priėmė. Rytojaus dieną, grįžę iš tarnybų, pama- 
teme, kad mūsų įnamis tvirtai kuriasi ir tvarko 
savo rakandus. Jis pareiškė, kad kambarys gana 
erdvus ir kad trise lengvai sutilpsime, be to, kad 
jau susitarė su šeimininke. Nei man, nei mano 
kompanijonui tas jo žygis nepatiko, bet jis kie- 
tai laikėsi savo. Nebuvo kitos išeities, kaip tik 
traukti degtukus, kuriam kraustytis. Norėjome į 
burtą įtraukti ir Miškinį, kad ir jis laimę pamė- 
gintų, bet jis tai rado vaikiška ir nerimta. Mano 
kompanijonas traukė pirmasis ir nudžiugo ilgąjį 
ištraukęs. Mudu su Miškiniu likova. 

Tai buvo pradžia totalitarinio mūsų režimo, 
kai dar nebuvo aišku, kas laimės: šepečiu pa- 
šiaušusis plaukus ar barzdila. Visi gandais ir pa- 
skalomis gyveno ir visi jas nešiojo. Lankydavau 
Herbačiausko paskaitas. Reguliamine būdavo: 
Vyspianskis, Norvydas, Žeromskis, o auditori- 
joje — tik Smetona su šeima ir Voldemaras su 
meilužėmis. Pirmąjį vertino nuobodžiu filosofi- 
jos profesorium, o antrąjį stačiai kretinu. 

Herbačiauską pažinau dar gimnazistu būda- 
mas; ar ne 1926 metais mačiau jį Meno mokyk- 
loje besiginčijantį su latvių dailininku Suta apie 
Čiurlionį. Suta maišė su purvais Čiurlionies kū- 
rybą ir tvirtino, kad Žaliakalnio lūšnelėse dau- 
giau meno nei jo beprotiškuose kliedėjimuose. 
Herbačiauskas pasiuto, žaibais ir perkūnais spiau- 
dėsi, bet latvis buvo kietas ir laikėsi savo. Juo- 
zas Albinas iš apmaudo net balkonėlin įsilipo; 
pasakė: “Neklausykit, ponai, šito latvių nepraus- 
taburnio mužiko!" Špygą jam parodė, spiovė ir 
ranka rodydamas duris šaukė: “Lauk! 

Kaip ten bebūtų, bet jis pirmasis buvo pra- 
dėjęs skelbti modernines sroves mūsų mene ir 
literatūroje “Gabijoje" ir polemikose su Drus- 
kium-Dambrausku. Juodelis ar ne ten pat jį pa- 
sikvietė “Aušron" su paskaita, po kurios jis ma- 
ne kamantinėjo, kokio aš principo laikaus lite- 
ratūroje, bet aš jam to pasakyti negalėjau. Jis 
tik išsižiojo, plačiai išplėtė plasnojančias rankas 
ir nieko nepasakė. Gal dėl to ir mano horoskopas 
buvo nekoks ir mano žvaigždės negeros. 

„ Sąmojaus jisai turėjo ir gal net ugningų idė- 
jų, bet skeptiškuos lietuviuos jis prozelitų ne- 
rado. Atsimenu, vieną naujaromuvių trečiadienį 
kalbėjo Tomkus apie tautinį meną. Herbačiaus- 
kas pradėjo spragsėti, kaip ugnin įmesta skuja: 
“Nesuprantu, ką tas pilietis kalba! (jis tą pilietį 
gerai pažinojo ir kavinėse vakarus praplepė- 
davo). Prašau, žodžio, prašau man žodžio. Pilieti! 
Pakaks, pakaks! Sakau — pppa-kakss! Pagal tą 
pilietį — tautinis menas bus tik tada, kai daili- 
ninkas nupieš Nemuną ir jame besimaudančią 
tautinę vyriausybę. Ne, pilieti, klysti! Jei daili- 


E. KOKS 


PIEšINYS PLUNKSNA 


ninkas gerai nupieš ir kopūstą, tai ir tas kopūs- 
tas bus tautinis menas! .." 

Kartais jis kalbėdavo apokaliptišku, kartais 
graudžių stiliumi. Jis jau buvo pakilęs kakti 
lenkuosna, kai aš kartą prisėdau prie jo pas Kon- 
radą. Iš pradžių tylėjo, paskui vienas sau garsiai 
pradėjo pasakoti: “Jei aš valdyčiau Lietuvą, tai 
užtraukčiau pusės milijardo dolerių paskolą ir 
pastatyčiau kiekvienam mūsų sodiečiui mūro 
triobesius su giliais ir tvirtais pamatais. Ateis 


laikas, kai kiti nušluos šiuos mūsų visus pilkus 
medžio namelius. Mūsų sodietis turi giliai šion 
žemėn įsitvirtinti..." 

Man su Herbačiausku nesisekė. Jo išleistu- 
vėse pasakiau pirmąją viešą kalbą, ragindamas 
pasilikti, rasti modus vivendi. Jis piestu pasi- 
stojo, dūrė išilgai stalo į mane pitstusimitarė: 
“Kaip aš galiu pasilikt tame krašte, kur taip su- 
puvęs jaunimas? Jis nori, kad aš nusilenkčiau 
tokiam ir anokiam ... (negaliu pridėt žodžio, ku- 

rį jis prie šios pavardės pridėjo, nors tame p0- 
būvyje buvo daug taurių ponių)..." Jam išva- 
žiavus, Varšuvos rašytojų organe “Wiadomosci 
Literackie“ buvo rašinys: “Keturi laisvosios Lie- 
tuvos žingsniai", kur aš jį paminėjau gal be 
tinkamo respekto. Atrašė jis J. Keliuočiui laiš- 
ką, kur, be kita ko, buvo šis sakinys, paskirtas 
mano garbei: “O jūsų Aleksandravičiui tik ku- 
meles kaustyt (po mano fotografija tame laik- 
rašty buvo pažymėta, kad esu kalvio sūnus), o 
ne Lietuvą užsieniuose reprezentuot..." 

Universitete Miškinis jo neklausė — nemo- 
kėjo lenkiškai, tai jam turėdavau gražesnes Her- 
bačiausko paskaitų vietas papasakoti. 

Per dienas trindamasis universitete ir kiek- 
vieną mėgęs užkalbinti, jis man atvesdavo vis 
naujų pažinčių-talentų: Grušą, Liaudą, Banaitį 
ir k. Kiekvieną naują parsivestą jis čia pat kel- 
davo iki dangaus, jog kuklesni, jo giriami, raudo, 
nors ne vieną po poros dienų su dumblais sumai- 
šydavo. Ko nemėgdavo — visa, kas širdy jam 
buvo, drebdavo į akis. Tokiais atvejais jis bū- 
davo kandžiai užgaulus, žiaurus ir gal net netei- 
sus. Jo daugis nemėgdavo už tai. Mane jis vi- 
sada mėgo, kaip ir aš jį. Nežinau už ką, bet mėgo 
ir rūpinosi daugiau nei giminė, nei brolis. Jis 
man sakydavo: “Štai mudu — mudu abu ne kir- 
viai ir ne nuodai". Kiek mes metų drauge pra- 
gyvenom, kiek drauge prirašėm, o nai niekad 
vienas kitam skriaudos nepadarėm, nai niekad 
vienas kito žodžio nepasisavinom! Jį jaunesnieji 
imituodavo, kitas tuo gal būtų džiaugęsis, o jis 
pyko: “Niekšai, vagys — mane profanuoja!“" 

Prieš sėsdamas prie šio straipsnio, peržiūrė- 
jau keliolika jo man rašytų laiškų. Rašytų ma- 
no sunkiomis dienomis. Visi nervuoti, kapoti, pa- 
skubūs, sausu raporto stilium, bet vis: “Gal tau 
ko trūksta? ... Aš vis išpešu tai šen, tai net ap- 
valesnę sumelę ir pasiunčiu tau, tik nežinau, ar 
tu gauni. Rašyk, ko tau reikia? . 

Štai jo paskutinis laiškas: “Turėčiau daug 
širdies išlieti ant šio balto popierėlio, betgi jo 
apimtis, kaip matai, to padaryti neleidžia. Tavo 
sugrįžimui turiu užkasęs giliai į žemes butelį 
stipraus gėralo. Jei aš numirčiau, atkas mano 
artimieji, ir turėsi tada išlakti vienas. Bet ne, to 
būti negali. Rašyk, duok žinot apie save, nes dėl 
tavęs labiausiai jaudinamės mes du žmonės Lie- 
tuvoj — tavo tėvas ir aš. Kadangi mes abu žmo. 
nės neblogi, tai tau to turi pakakti... Daug ge- 
rų draugų turėjau ir tebeturiu, bet į jį panašaus 
neturėjau ir neturėsiu. 

Šiandie man daugiau prisimena ne tai, kad jis 
man medžiagiškai padėdavo, bet kad jis kūrė 
mane savo poezija, kurios nei aš, nei jis popie- 
riuje nepalikome. Buvo jautrus, akylus, jaus- 
mingas. Jis mylėjo savo tautą ir sielojosi ja. Ka- 
dangi nebuvo taip, kaip jis norėjo, kalbėjo grau- 
džia ironija. Mes dalinomės duona ir poezija. Abu 
buvome panašaus vargo vaiku ir netaip jau bū- 
davo mums lengva gyventi, bet smagu ir miela. 
Jo talentas buvo labai populiarus, trubadūriš- 
kas — kai kuriems savo dalykėliams yra sukū- 
ręs ir paleidęs melodijas. Po Maironio jis vie- 

nintelis paliko lyrinių poemos formos pavyz- 
džių: “Meilė rudeniniam palte“, “Keturi mies- 
tai" ir kitas. 5 Ž . 

Dažnai pagalvoju, kad mūsų raštas būtų gi- 
liau pasiekęs tautą, jei būtume turėję gerą kri- 
tiką. Recenzijos tiktai ir akademinė literatūros 
istorija. Juk raštas, kokio jis žanro nebūtų — 
negalima atskirti nuo laiko ir erdvės. Jis, iš vie- 
nos pusės yra konkretus ir daiktiškas, 0 iš ki- 
tos — kaip dvasia, neapčiuopiamas. Rašte kiek- 
vienas žodis turi savo prasmę, kuri be laiko ir 
erdvės nesuprantama dažnai esti. Rašytojas ne- 
rašo amžiams, bet gyvas kalba gyviesiems, savas 
saviesiems. Ypač, kad mes gyvenome laikus, ka- 
da negalėjome daiktų vadinti tikraisiais vardais, 
tai jų prasmė daugiur liks nesuprantama. 

Kartą mudu su Miškiniu stebėjome eiseną: 
labai iškilmingai laidojo atentate žuvusį karinin- 
ką. Ėjo visa valdžia (abi viršūnės): ministrai 
ir — geležinkeliečiai. Visi — nuo apačios iki 
viršaus susikrimtę. Miškinis pasakė: “Ag, gaila 
žmogaus, bet kam čia visa ta dabar tarnybiška 
ipokrizija ... Parėjęs namo parašiau savo 'Ka- 
raliaus šunį". 

Lygiai po metų einava mudu su Miškiniu alė- 
ja ir matome, kad prie teatro stovi būrys žmonių, 
ir kažkas garsiai kalba. Mudu ėjome pažiūrėti. 
Voldemaro vilkai minėjo žuvusio karininko me- 
tines. Dar mums liko keliolika žingsnių, kai at- 
sisuko į mano pusę oficialusis tautininkų litera- 
tūros recenzentas ir prabilo: “Vyrai, mes mini- 
me didvyrį, o štai ateina pasityčioti žmogus, ku- 
ris velionį prilygino šuniui!“ Ir pradėjo cituoti. 
Visos Voldemaro vilkų liepsnojančios akys atsi- 
suko į mūsų pusę, bet vis dėlto nekando. Buvo 
apmaudu, kad recenzento akylumas tik tiek sie- 
kė. Gaila man buvo aukos, su jo broliu mokiau- 
si vienoje mokykloje, iš matymo pažinojau jį 
pati ir tėvus, visus šaunius lietuvius. Eilėraštis 
ne jam buvo skirtas, bet karaliams ir tarnams. 

Dabar, kai visa tai toli, šie dalykai atrodo 
menki, bet anuomet jie buvo nemalonūs ir kar- 
tūs. Keista, bet esu įsitikinęs, kad menininkui 
reikia šiek tiek cenzūros, reikia, kad tiesa būtų 
pavojinga, nes visiškoj laisvėj jis iškrypsta iš 
savo kelio, o vis tiek jis yra drąsus, vaizduo- 
damas patologinius žmonių iškrypimus ir net 
rodo tokius niekus scenoje, kaip gamtos reika- 
lus. Viską pasakiau, kas man maudė ir skaudėjo, 
ir Man cenzūra nekenkė. Miškinis buvo dar at- 
viresnis — jis tiesos į medvilnę nevyniojo. 

Savo eiles jis skaitydavo pasipūtęs, o kartais 
net arogantiškas, sakydamas, kad poetui taip 
reikia. Daugį užgaudavo jo poza, bet ji buvo jo 
būde ir kraujuje, ji buvo jo prigimtyje. Ką jis 
mėgo, Mėgo be rezervų, ko nemėgo, nemėgo gar- 
siai ir į akis. Jis mėgdavo šaunius žmones: Bin- 
kį, Rimydi, Grušą ... Ieškodavo žmonių su ži- 
burių, nekreipdamas dėmesio į pažiūras, išsi- 
lavinimą ir profesiją. Šaunumas ir polėkis jam 
buvo žmogaus visa vertė. Vargas buvo tam, kurs 
buvo arba bent atrodė esąs kirvis, nuodas ar mui. 
las. Tokį, jei buvo silpnesnis, jis valgė be duo- 
nos, be druskos, ir pasigardžiuodamas. 


J ei man jis parvesdavo kokią nors nauj 

pažintį, klausdavau, ar rašo. “Me, — Sao 
— nerašo, bet poetas." Poetas buvo aukščiausia 
žmogaus kategorija. Kai jį kas pavadindavo ponu 
poetu, jis pastebėdavo: prie poeto nereikia pri- 
dėti pono, nes savaime aišku, kad koks piemuo 
negali būti poetas. 
„„ „Mūsų gyvenimas tolydžio grindėsi dvokian- 
čiais maurais. Miškinis sakydavo: “Kiaulėjame 
ne dienomis, bet valandomis". 1929 metų pirmoje 
pusėje pasirodė P. Juodelio “Piūvis". Ilgai jis 
brendo. Miškinis į “Piūvį" atsivedė savo brolį 
Motiejų. Buvome tik keturi, neskaitant Alg. Jak- 
ševičiaus, kurs nupiešė viršelį, ir Vytauto Tu- 
mėno, beveik nerašiusio. Redaktorius turėjo ne- 
laimės į pirmąjį numerį įdėti Juozo Baldausko 
poliglotinį straipsnį apie formalinį metodą. Miš- 
kinis užrūgo ir sakė: “Tik mudu žurnalą savo 
kūryba nešame ant pečių. Jei redaktorius visą 
laiką ieškos bendradarbių visuose skiedrynuose, 
tai aš išeinu.“ 


v.- —-- 


guoda: jis nepagailėdavo cenzoriaus adresu savo 
sparnuotų žodelių. Buvo graudu gyvent, bet 
miela, nes mums rodėsi, kad mes kalnus verčia- 
me. Skolos ir kiti nepoetiški dalykai pasmaugė 
“Piūvį"? su trečiu numeriu. Juodelis atsiskyrė ir 
nuėjo savais keliais — mudu likova vienu du. 
Turėjome ieškoti tai šen, tai ten vietos savo 
eilėms, bet jau mums atsivėrė visos durys: nie- 
kad nesisiūlėme ir prašomi atsikalbėdavome, kad 
neturime, kad išgraibsto. 

Juodelis prie naujų draugų sunkiai bepri- 
prato: ateidavo vis dar pas mane su senais drau- 
gais kortomis palošti. Miškinis lošdavo visa siela 
ir visu kūnu. Jis buvo įsitikinęs, kad galįs išlošti 
tik tada, kai partneris išeina iš kantrybės, bet 
ten visi, gal tik išskyrus Juodelį, buvo dantyti. 
Kai jam nesisekdavo, jis tik tempą greitindavo. 
Punktus rašydavo kariškai griežtas ir tvarkin- 
gas Jokūbas Liauda. Miškinis siekdavo kiekvieną 
kartą pažiūrėti, kiek dar jam trūksta ar kiek dar 
lieka; Jokūbas šaukdavo: “Kur nagus kiši, pa- 
klausk — pasakysiu... Tiesą pasakius, Miški- 


nio mūsų lošimai neviliojo: kortose jis pripažino 
tik “akį", kaip muzikoje — tik S ias 
kininkų jis kitaip ir nevadino, kaip lentpiūviais. 

Kai pagyvėjo kultūrinis gyvenimas: “N. Ro- 
muva", Sakalas, “Literatūros Naujienos“, pre- 
mijos, vakarai, jau buvo kas kita, bet vis tiek 
vieni tuko ir tvirko, kiti skurdo ir kentė. Mudu 
įsijungėme į visą rašto žmonių šeimą. Viso jis ras- 
davo ir broliuose rašytojuose: buvo aukso žmo- 
nių, bet nestigo kirvių, nuodų ir muilų. Ogi rei- 
kėjo visiems trintis viename mieste, susitikti toj 
pačioj draugijoj, keliauti ir dalyvauti drauge vie- 
name literatūros vakare. Rašytojai, nors ir margi 
buvo, bet gražiai sugyveno, bent iki Giros va- 
dovybės. 

Literatūros vakarai šaunūs ir įspūdingi. Vie- 
ną jų, menu, organizavo Binkis, o tas žmogus or- 
ganizacijai daug laiko neskyrė: “Eidamas į stotį 
perkalėdosiu visus, ir baigtas kriukis". Ateina 
pas mane Miškinis ir klausia: “Ar tave Kazimie- 
ras kvietė į Vilkaviškį?" Sakau: “Ne". Jis nu- 
sišypsojo ir tarė: “Tai kirrrvisss! Jis man liepė 
tave paimt. Einam pas mane, bet mes nevažiuo- 
sim. Kitą kartą žinos, kaip reikia poetus pa- 
kviesti..." | 

Jis tada gyveno Miškų 13! Saugiausia, saky- 
davo, gyvent pačioj žvalgyboj ... Parsivedė jis 
mane dar gerai prieš traukiniui išeinant ir sako: 
“Nusiauk kojas. Aš gulu lovon, o tu išsitiesk ant 
sofos. Jei ateis Kazimieras, sakysim, kad mes 
miegam.?' Vos sugulėm, įeina Binkis su Rimy- 
džiu, žiūri jis į mudu ir klausia: “Kas čia dabar? 
Kodėl jūs neinat į stotį?" Miškinis: “Mes neva- 
žiuojam!'? Binkis: “O kodėl jau taip jūs neva- 
žiuojat, teiksiuos paklausti?“ Miškinis: “Darum, 
dos nemokėjai pakviest.' Binkis: “Vaikine, ne- 
erzink šunų ... Turbūt, tu dar manęs pikto ne- 
matei, tai pasistenk, kad ir nematytum. Aukitės 
man batus ir einam.?' Miškinis bambėdamas ap- 
siavė batus ir išėjo su visais, bet visą kelią buvo 
be ūpo. To savo neūpo tulžį išliejo ant vienos 
savo kolegės; prie jo prisidėjo Rimydis, ir kilo 
traukiny barnis. Binkis, kaip vadovas, juos ap- 
malšino, bet juodu visą kelią, lyg nevisai užge- 
sinti degėsiai, vis įsiliepsnodavo ir spragsėdavo. 

1938 vasarą jis mane aplankė Prancūzijoje. 
Prancūziškai mokėjo porą žodžių, bet kiekvienam 
sutiktam jis juos visus išsakydavo. Mane ves- 
davosi į parduotuves, bet neleisdavo teikti pa- 
gelbos. Apie ji susirinkdavo būrys žmonių, o jis 
ta savo kalba džiaugėsi, kaip džiaugiasi tik kū- 
dikis savo pirmaisiais žingsniais. Ten jį ilgai mi- 
nėjo, kaip šaunų ir mielą žmogų, mokantį be Žo- 
džių užkrėsti visus savo nuotaika ir ūpu. Man jis 
didžiavosi: “Jonai, ar tu matai, kaip aš gudrų 
prancūzą sąmojum paimu!'*' Pagalvojau, kad ne- 
laiku jis gimė ir ne tą profesiją pasirinko: tai 
comedia dell arte aktorius improvizatorius. 

Ne, jis buvo poetas iki kaulo smagenų. Poetas, 
kaip pats dažnai sakydavo, iš Dievo malonės. Ar- 
gi aš jo būčiau nepažinęs? Buvo kraštų, ne vidu- 
rio Žmogus: ką mėgo, tai iki galo, ko nekentė — 
taip pat. Jis paliko nuostabiai trapių poezijos 
eilučių, kurios niekad nesens: 

Nėra niekur tokio miško, kaip mūsiškis — 
Ant pušelių, kaip varpeliai, skamba šiškos... 

Jis buvo ištikimas poezijai ir savo tautai: 
ką jis daugiau mėgo ir mylėjo — tautą ar poe- 
ziją — sunku pasakyti, greičiausia jis jų neskyrė. 
Jo poezija dėl to perdaug arti gyvenamosios die- 
nos, o gyvenime dažnai atsitinka, kad šios die- 
nos žaizda tampa rytdienos anachronizmu: 

Rūstavo vėtra vakar 

Po kalnus ir pašlaites, 
Kad tu likai be Vilniaus 
Kad tu likai našlaitėlė. 

Šiandien trečioji strofos eilutė jau tik neto- 
limos praeities istorinis faktas, kuris jau ne taip 
betarpiškas ir artimas, kaip buvo prieš keliolika 
metų. Tai yra grubus pavyzdys, bet panašių mes 
rasime kiekvieno ir labiausiai nuo savo dienos 
atitraukto ir abstraktaus poeto, nes niekas nėra 
tikrai atsijęs nuo savo laiko ir vietos. Bet kiek- 
viena dienos žaizda yra ir pačios istorijos žaizda 
ir ji visada palieka randus. Dėl to poezija dažnai 
apmiršta ir vėl atgyja. Dažnai prisimenu Mai- 
ronį: 

Jei po amžių kada skaudūs pančiai nukris 
Ir vaikams užtekės prasiblaivęs dangus, 
Mūsų kovos ir kančios, be ryto naktis — 
Ar jiems besuprantamos bus? 

Juk ir tokį abstraktų pasakymą “po amžių 
kada“ laikas apvilia, ir šiandie niekas laisvės 1ū- 
kesčio amžiais nematuoja, betgi tik laiko patirtis 
padarė mus taip nekantrius. 


Kai kalbėjau apie kritiką, tai kaip tik turėjau 
galvoj: ar jiems besuprantama bus? Kiekvienas 
mano, kad jo diena pati svarbiausioji ir lemia- 
miausioji, bet tai tik taip mums atrodo. Kiekvie- 
na diena yra didelė ir pilna, jei ja kupina buvo 
mūsų širdis. Kiekvienas poezijos laikotarpis turi 
savo žodžius, savo puošmenas ir savo simboliką. 
Kiekvienas poetas neranda nieko prieš save kito, 
kaip tik atogrąžų mišką ir pats vienas sau kelią 
skinasi. Poetas yra savo amato suvaržytas, jis 
negali visų daiktų vadinti tikrais vardais, negali 
to daryti dėl pačios poezijos ir kitų priežasčių. 
Abejoju, ar mus supras? O suprasti, iš pažiūros 
nekalti ir bendri, žodžiai įgauna nuostabią pras- 
mę ir magišką galią, o mes kaip tik jau neturime 
raktų į taip nesenų dienų dainų skrynelę. 

Laikraščiai sako, kad Antano Miškinio jau 
gyvo nėra. Jis man rašė kadaise: “Bet ne, to būti 
negali.'' Jei taip iš tikrųjų yra, tebūnie jam leng- 
va ta žemelė, kurią mudu drauge mindžiojome ir 
kuri mums buvo taip miela ir gera. Tai reiškia — 
likau vienas, kaip pirštas. Kito tokio draugo ne- 
turėjau ir jau niekad į jį panašaus nesutiksiu. 
Tai buvo daugiau negu draugystė, tai buvo gyva 
poezija, prieš kurią mūsų abiejų parašytoji tėra 
tik blankus šešėlis. Mano poezijos vienintelis 
įkvėpimo akstinas buvo gyvi žmonės: Juodelis, 
broliai Miškiniai, Binkis ir dar vienas kitas. Kai 
jų netekau, jaučiau, kad mano poezijai daugio 
stigo, o stigo kaip tik tų žmonių, su kuriais tikė- 
jausi vėl sparnus atgauti. 

ATGAIVA 


BERNARDAS BRAZDžŽIONIS 


POEZIJA 


Poezija, šviesus pasauli 

Ir realybėj ir sapnuos, 

Tai tu esi auksinė saulė 
Žmogaus jaunystės amžinos. 


Poezija, jausmų šventove 
Džiaugsme ir ašaroj didi, 
Nieks tavo rūmų nesugriovė, 
Nes tavo lobiai — mūs širdy. 


BALADĖ 


Paseno pasaulio karaliai. 
Pasauli, ir tu pasenai. 

Ir širdys kaip ledas atšalę. 
Užblėsę, kaip žvaigždės, sapnai. 


Nusinešė amžiai Eladę. 
Paseno pasaulio karaliai. 
Valstybės vadų neberado 
Ir miniai atidavė valią. 


Kas nuodėmių dulkes nuvalę 
Įsčsit į sostą Žmogaus? 
Paseno pasaulio karaliai. 

Ir gentkartės žvėriui vergaus. 


Pro amžių dienos apreiškimą 
Kur, žeme, neši savo dalią? 
Tai sutemos brekšti jau ima. 
Ir miršta pasaulio karaliai. 


AUKA 


Ar žydi, Viešpatie, tenai prie mūsų gimto namo 
Balta palinkusi tėvų obels šaka? 

Alpstu be jos, trošku be jos už okeano... 
(Kas sakė, motin, tau, kad žemėje taika?) 


Ar eina giedanti procesija per lauką, 
Kad pasimelstų Kryžiaus Atradimo dieną Tau? 


Nešu ir aš tremties dienas kaip kryžiaus auką... 


(Aplinkui melą, vien tik melą tematau.) 


Ar nešat jūs, pasaulyje paklydę broliai, 
Jos vardą, jos gyvybę ir jos garbę širdyje? 
Artėja tėviškės dienų pakrantės atitolę... 
(O jūs vis tolate, vis tolate, deja...) 


3 
4 
5 
2 
UAB 
KELEIVIS 


Tu eini per žemę. Vienas. Ir ne vienas. 
Skamba gilios daubos, uolos ir granitas. 
Kas ten atsiliepia? — Tavo dingę dienos, 
Tavo žygių žingsniai, tavo laimės rytas. 


Ir eini kaip vaikas per stebuklų pievą, 
Užmirštas keleivis užmirštos baladės; 
Rytą tu regėjai tartum gyvą Dievą, 
Dieną jį pametęs, vakare neradęs... 


Kas tenai tau moja? — Jo Paguodos sparnas. 
Senas Rojaus medis siūlo tau pavėsį. 

Ir klumpi ant kelių kaip klusniausias tarnas, 
Ir, kad grįžta rytas, sutemoj džiaugiesi. 


AKMUO 


Akmuo prie tėviškės takelio, 
Akmuo krūtinėje gyvoj.. 

Ir net akmens širdis taip gelia 
Tiek skausmo kryžių Lietuvoj. 


O vergei širdžiai verkt užginta. 
Tai ašaros žiemos želmens. 
Tai ne rasa nuo beržo krinta, 
Tai gailios ašaros akmens. 


ATGAIVA 


Kažkur pavasaris kaip paukštė vėl dainuoja 
Ir kaip upelis linksmas bėga per laukus 

Ir veidą puošiasi dangum aukštybių mėlynuoju, 
Visais lapeliais šneka miškas miręs, nešnekus. 


Gegužio rankos įsodina senio sielon gėlę, 
Ir krauna žiedą rugio apverktas želmuo, 
Ir Palangos pakrantėj ant auksinio smėlio 
Rubinu šviečia saulėj išmestas akmuo. 


Iš tų gelmių, kur kyla audros ir ramybė, 

Iš tų gilių, kur glūdi amžių sietuva, — 

Ir tas pavasaris tau visuose pasauliuos žiba 
Po žemės šalčių, po lietaus, po liūčių — atgaiva. 

ASSUMPTA EST IN CAELUM 


DANGUN PAIMTOSIOS DOGMOS PROGA 


T. BERNARDINAS GRAUSLYS, O.F.M. 


Popiežius Pijus XII lapkričio 1 d. “Muniti- 
centissimus Deus' bule paskelbė visuotinei Ka- 
talikų Bažnyčiai dogmą, kuria teigiama Marijos 
su siela ir kūnu dangun paėmimo tiesa, paties 
Dievo apreikšta ir apreiškimo versmėse patal- 
pinta. Šis retas Bažnyčios istorijoje įvykis turi 
nepaprastos reikšmės mūsų laikų pakrikusiai dva- 
siai atnaujinti. Teigiant Marijos kūno dangun 
paėmimą, tuo pačiu teigama amžinybė, kuriai 
yra skirtas žmogus. Šis amžinybės praradimas 
yra būdingas šių laikų dvasiai, nuvertinusiai 
žmogų ir atitolinusiai jį nuo tikrosios savo paskir- 
ties. Dangun Paimtosios tiesa rodyte rodo amži- 
nybę, tikrąją žmogaus vertę bei jo paskirtį. 

Šia proga norime patiekti keletą samprota- 
vimų apie Katalikų Bažnyčios dogmų prasmę 
apskritai ir apie Dangun Paimtąją kaip Dievo 
apreikštą tiesą. 


I. KATALIKŲ BAŽNYČIOS DOGMŲ PRASMĖ 


Dogma savo esme yra Dievo apreikšta tiesa 
ir kaip tokia paskelbta Bažnyčios visiems tikin- 
tiesiems'). Tai paaiškina visuotinis Vatikano su- 
sirinkimas (1870 m.): “Dievišku ir visuotiniai 
galiojančiu tikėjimu reikia išpažinti visa tai, ką 
talpina Dievo žodis, rašytas ar padavimu perteik- 
tas, ir ką Bažnyčia iškilmingų sprendimu ar pa- 
prastuoju ir visuotiniu mokomuoju autoritetu 
kaip dieviškai apreikšta tikėti paskelbia'“). Tai- 
gi, dvi sąlygos reikalingos kiekvienai tikėjimo 
dogmai: skelbiamos tiesos dieviškas apreiškimas 
ir autoritetinga jos deklaracija. 

Dievas yra apreiškęs daug tiesų senovės lai- 
kais per savo siųstus pranašus. Tačiau tikrasis 
pilnutinis Dievo apreiškimas įvyko per Jėzų Kris- 
tų, kuris yra pati įsikūnijusi Tiesa: “Aš kelias, 
tiesa ir gyvenimas" (Jo. 14, 6). šių Kristaus ap- 
reikštų tiesų dalį patys apaštalai arba jų moki- 
niai tiesiogine Dievo įtaka ir vadovybe surašė į 
knygas, sudarančias vadinamą Naująjį Testa- 
mentą. Kita gi Kristaus apreikštų tiesų dalis buvo 
iš lūpų į lūpas nerašytu žodžiu perduodama. Šios 
tiesos sudaro Bažnyčios Padavimą. Šventasis Raš- 
tas ir Padavimas yra tos apreiškimo versmės, ku- 
riomis naudojasi Bažnyčia, skelbdama tikėjimo 
dogmas. 

Nevisos apreiškimo versmėse patalpintos tie- 
sos praneša žmogaus pažinimo jėgas. Yra ap- 
reikštų tiesų, kurias ir protu galima pažinti (pvz. 
sielos nemirtingumas). Tokių tiesų apreiškimas, 


') Pal. E. Dublanchy, Dogme, in: Dictionaire de Teo- 
logie Catholigue, IV, 1575. 
*) Sess. III, cap. 3, Denzinger, 1792. 


22 


kaip sako visuotinis Vatikano susirinkimas, yra 
tik morališkai reikalingas, kad “visi jas lengvai, 
tikrai ir be klaidų priemaišos galėtų pažinti'“). 
Tačiau šios tiesos negali būti paskelbtos Bažny- 
čios dogmomis, nes jos nėra visuotiniai galiojan- 
čio tikėjimo objektu“). Tik grynai antgamtinės 
tiesos, visiškai pranokstančios pažinimo jėgas ir 
tik paties Dievo liudijimu tikimos, gali būti pa- 
skelbtos tikėjimo dogmomis. 

Visą apreikštąjį mokslą Kristus sudėjo į Baž- 
nyčios rankas, kad ji, kaip sako Vatikano susi- 
rinkimas, “ištikimai saugotų jį ir neklaidingai 
aiškintų'"), Bažnyčia nėra pašaukta skelbti nau- 
jų apreikštų tiesų. Ji privalo saugoti Kristaus ap- 
reikštąsias ir jas neklaidingai aiškinti. 

Saugoti apreiškimo tiesas nereiškia jas lai- 
kyti paslėpus. Priešingai, reikia jas skelbti tikin- 
tiesiems, mokant juos Kristaus apreiškimo švie- 
soje. Tačiau nevisi Bažnyčioje turi teisės skelbti 
Kristaus mokslą. Tam reikia turėti paties Kris- 
taus autoritetą. Tą autoritetą jis yra suteikęs 
grupei vyrų, kuriuos pats išsirinko, pavadinda- 
mas juos apaštalais. Jiems Kristus perdavė savo 
pasiuntinybę: “kaip Tėvas mane siuntė, taip ir 
aš jus siunčiu" (Jo. 20, 21—23). O ta pasiun- 
tinybė yra — mokyti visus žmones Kristaus 
mokslo: “Eikite tat ir mokykite visas tautas... 
laikyti visa, ką tik esu jums sakęs" (Mt. 27, 18— 
20). Gautą Kristaus pasiuntinybę ir jo autori- 
tetą apaštalai turi perduoti savo įpėdiniams-vys- 
kupams, nes visa tai turi tęsėti iki pasaulio pa- 
baigai: “Štai aš su jumis visas dienas iki pasau- 
lio pabaigai" (ten pat). Taigi, Bažnyčios moko- 
masis autoritetas yra paties Kristaus: “Kas jūsų 
klauso, tas manęs klauso; kas jus niekina, mane 
niekina“ (Lk. 10, 16). 

Šį savo autoritetą Kristus pagaliau panoro 
dar labiau įprasminti, suvesdamas jį į vieną savo 
įsteigtosios Bažnyčios galvą — Petrą, o per jį — 
į visus jo įpėdinius — popiežius. Petrui Išgany- 
tojas suteikė ypatingą primatą. Ant jo, lyg ant 
kokios uolos, stato iki pasaulio pabaigos tverian- 
čią Bažnyčią, jam įduoda dangaus karalystės rak- 
tus, jam paveda visą mokomąją ir mokančiąją 
Bažnyčią: “Ganyk mano avinėlius, ganyk mano 
avis 41(402741 15 — 11 > 

Tiesiogiai popiežius, o per jį ir vyskupai yra 
pašaukti mokyti tikinčiuosius Kai utis 
tetu, jo apreiškimo šviesoje. Kristaus autorite- 
tas neleidžia, -kad visuotinė Bažnyčia mokytų 


“) Sess. III, cap. 2, Denzinger, 1786. 
*) Pal., E. Dublanchy, ten pat. 
“) Sess. III, Cap. 4, Denzinger, 1800. 


klaidingai. Tam yra prižadėtas paties Kristaus 
vadovavimas Šventosios Dvasios poveikiu: “Aš 
esu su jumis iki pasaulio pabaigai (Mt. 27, 20). 
Popiežius moko visuotinę Bažnyčią įvairiomis 
enciklikomis, kurios daugiau ar mažiau turi san- 
tykio su apreiškimu. Jomis popiežius negali mo- 
kyti netiesos ir blogio, nors jose skelbiamos tie- 
sos ir nera laikomos tikėjimo dogmomis'). Prasi- 
lenkimas su jomis yra klaidingo kelio pradžia. 

„Kristus Bažnyčiai pavedė ne tik saugoti ap- 
reiškimą, mokant tikinčiuosius Kristaus dvasioje, 
bet ir neklaidingai jį aiškinti. 

Apreiškimas galutinai baigėsi paskutinio apaš- 
talo mirtimi. Jam iš tiesų nieko naujo Bažnyčia 
nera pridėjusi ir nepridės. Jokių naujų tikėjimo 
tiesų daugiau nebus apreikšta. Tačiau kai kurios 
apreikštos tiesos ne iš karto tuo pačiu aiškumu 
ir tikrumu pasiekia žmonių sąmonę. Tai įvyksta 
todėl, kad neviskas apreiškime vienodu ryškumu 
yra perduota. Vienos tiesos yra aiškiai apreikš- 
tos, ir jas kiekvienas tikintysis be jokio abejo- 
jimo gali pažinti ir jomis tikėti. Pavyzdžiu gali 
būti, kad “Žodis įsikūnijo ir gyveno tarp mūsų" 
(Jo. 1, 14). Kitos gi tiesos yra neaiškiai (impli- 
cite) apreikštos'). Jos ir atveria platų lauką žmo- 
gaus protui. Šisai gi turi tirti apreiškimo versmes, 
kad pilnai įsisąmonintų ir tų tiesų tikrumu, ku- 
rias Dievas paslėptai apreiškė, tačiau tuo pačiu 
tikrumu kaip ir ryškiosios tiesos. 

Neaiškiosios tiesos yra paslėptos aiškiosiose, 
kaip logiška išvada prielaidoje. Kiekvienos išva- 
dos tikrumas priklauso nuo jos prielaidos tikru- 
mo. Kas skelbia principą, tuo pačiu turi prama- 
tyti ir jo logišką išvadą. Žmogaus protas, galvo- 
jąs argumentavimo pagalba, nelengvai pajėgia 
išsemti visas galimas principo išvadas. Ne taip 
galvoja Dievo protas. Jis nepažįsta slinkties ir 
nemąsto argumentuodamas, bet intuityviai mato 
skelbiamame ir norimame principe visas jo gali- 
mas išvadas. Kai jis apreiškime skelbia kurią tie- 
są, intuityviu būdu jis pramato visą jos turinį. 
Kas toje tiesoje mūsų protui yra neaišku, jam 
yra ryšku ir tikra. Tik po ilgo tyrimo bei argu- 
mentavimo ir paslėptoji tiesa pasirodo žmogui 
visame savo ryškume bei dieviškame tikrume ). 

Apreiškimo tyrimą paprastai atlieka teologai. 
Galutinis tačiau žodis priklauso nepaprastajam 
mokomajam Bažnyčios autoritetui. Šis gi yra 
dvigubas. Pirmasis yra visuotinis Bažnyčios su- 
sirinkimas, popiežiaus sušauktas, jo paties arba 
jo įgaliotinio vadovaujamas. Susirinkimo nutari- 
mai dar turi būti popiežiaus patvirtinti. Antrasis 
autoritetas yra pats popiežius, kai jis kaip aukš- 
čiausias Bažnyčios valdytojas ir mokytojas spren- 
džia tikėjimo ir doros dalykus, visai Katalikų 
Bažnyčiai privalomus. Toks popiežiaus sprendi- 
mas vadinamas kalbėjimu “iš katedros". Kai po- 


s) Pal. Th. Soiron, Definition dogmatigue, in: L'AS- 
somption de la tres sainte Vierge, Paris 1950, 181. 

*) Pal. P.-E. Vadeboncoeur, Doctrine revelee, in: Vers 
le dogme de V Assomption, Montreal 1948, 78. į 

5) Pal. L. De Grandmaison, Le dogme cretien, Paris 


1928, 227. 


piežius „sprendžia iš katedros kurią nors tiesą 
esant dieviškos kilmės ir patalpintą apreiškime, 
Jis turi neklystamumo dovaną'). 

Kaip matome, šis neklystamumas, popiežiui 

yra suteiktas aiškiai apibrežtam tikslui. “Taigi", 
— taip kalba Vatikano susirinkimas, — “Petro 
įpėdiniams ne tam buvo prižadėta Šventoji Dva- 
sia, kad, jai apreiškiant, skelbtų naujas tiesas, bet 
kad jos poveikiu apaštalų perteiktą apreiškimą 
šventai saugotų ir ištikimai aiškintų“). 
„ Toks popiežiaus autoritetingas sprendimas, 
įpareigojąs visą Katalikų Bažnyčią tiketi kurią 
nors tiesą esant Dievo apreikštą ir patalpintą ap- 
reiškime, vadinamas dogmatinių sprendimu. Tai- 
gi, tikra žodžio prasme negalime kalbėti apie 
naujas dogmas. Dogmų naujumas yra ne jų iš- 
radime, bet atradime, ne turinyje, bet mūsų įsi- 
gyvenime į apreiškimą. Popiežius nekuria ir ne- 
turi teisės kurti savo autoritetu naujo tikėjimo. 
Jis tik garantuoja Šventosios Dvasios poveikiu, 
kad tokia tiesa yra dieviškos kilmės, savo esme 
praneša žmogaus pažinimo jėgas ir kaip tokia 
tikėtina Dievo autoritetu. 

Iš čia ryškėja, kad nė viena dogma nevaržo 
prigimto žmogaus proto. Dogmų skelbiamos tie- 
sos yra grynai antgamtinės. Į jas Žmogus savo 
prigimtimi neturi teisės. Jei Dievas pats malo- 
ningai apsireiškia, save atverdamas, tai yra virš 
žmogaus prigimties reikalavimų. Nors tikėjimo 
paslaptys, skelbiamos Bažnyčios dogmomis ir pra- 
neša pažinimo jėgas, jos tačiau neprieštarauja 
prigimtam jo protui“). Priešingai, žmogui atve- 
ria naujus horizontus, naują darbo lauką, kuria- 
me galima saugiai dirbti. Žmogus tada žino, kad 
stovi ant tvirto pagrindo, pačios Dievo išminties 
garantuoto. Kiekviena naujai paskelbta dogma 
yra naujas ir tvirtas pradinis taškas, saugus nau- 
joms dedukcijoms. Bažnyčiai tai reiškia naujo 
teologijos klestėjimo pradžią. 

Marijos su kūnu ir siela dangun paėmimas 
tiesa praneša žmogaus pažinimo jėgas. Jei ji 
buvo Bažnyčios paskelbta dogma, tai ir ji turi 
būti Dievo apreikšta ir patalpinta apreiškimo 
versmėse: Šventajame Rašte ar Bažnyčios Pa- 
davime. 


Ii. DANGUN PAIMTOJI šVENTAJAME RAšTE 

Ką kalba Šventasis Raštas apie Dangun Pa- 
imtąją? Aiškiai nieko nepasako. Bažnyčios isto- 
rijoje nesutiksime tokio teologo, kurs būtų atra- 
dęs bent vieną Šventojo Rašto vietą, aiškiai skel- 
biančią Dangun Paimtosios tiesą ). Neaiškių vie- 
tų, kurios dieviškų tikrumu pasisako už Marijos 
atbaigtą garbę danguje, Bažnyčios Tevai ir teo- 
logai yra pririnkę nemaža. Jų ryškiausios yra: 
Protoevangelija (pirmoji linksmoji naujiena), 
Gim. 3, 15 ir Luko 1, 28; 2, 42. 


?) Vatikano susirinkimas, Sess. IV, cap. 4, Denzinger, 
1839. 

10) Sess. IV, cap 4, Denzinger, 1839. 

1) Vatikano Susirinkimas, Sess. III. Cap. III, Cap. 4, 
Denzinger, 1796. 

1) J.-Fr. Bonnefoy, Definibilite de VAssomption, in: 
L/Assomption de la tres saint Vierge, Paris 1950, 220. 

Pirmasis tekstas skamba šitaip: “Nesantaiką 
padarysiu tarp tavęs (žalčio) ir moteries ir tarp 
tavo sėklos (įpėdinių) ir jos sėklos; ji sutriuš- 
kins tavo galvą, ir tu tykosi jos kulnies". Apie 
Protoevangeliją, sąryšyje su Dangun Paimtosios 
dogma, Pijus XII “Munificentissimus Deus“ bu- 
lėje, taip kalba: “Ypatingų būdu reikia prisi- 
minti tai, kad Bažnyčios Tėvai nuo pat antrojo 
šimtmečio Mariją kaip naująją Ievą pristato nau- 
jajam Adomui, nors ir palenktą jam, tačiau tamp- 
riausiu ryšiu sujungtą anoje kovoje prieš praga- 
riškąjį priešą. Ta kova, kaip jau Protoevangeli- 
joje (Gim. 3, 15) iš anksto buvo nurodyta, tu- 
rėjo baigtis galutine nuodėmės ir mirties per- 
gale. Nuodėmė su mirtimi Tautų Apaštalo raš- 
tuose visur tampriai siejasi (Pal. Rom. 5 ir 6; 1 
Kor. 15, 21—26; 54—57). Kaip Kristaus galuti- 
nės pergalės trofėjus ir esmė buvo atbaigta gar- 
bė, taip ir Marijai reikia priskirti tos bendros 
kovos vaisių — jos niekad nepaliesto kūno gabin- 
gą išaukštinimą. Tas pats gi apaštalas kitoje vie- 
toje taip sako: “O kuomet tas marusis kūnas ap- 
sivilks nemarumu, tuomet įvyks žodžiai, kurie 
yra parašyti: mirtis praryta nugalėjimo" (1 Kor. 
15,54). 

Visi katalikai egzagetai ir teologai“) galuti- 
nėje išvadoje sutinka, kad Protoevangelijoje mi- 
nima moteris yra Marija, o jos sėkla — Kristus. 
Taigi, ten pranašaujama tarp Marijos— Kristaus 
ir velnio nuolatinė nesantaika, kuri baigsis galu- 
tine Kristaus pergale: “Tam ir pasirodė Dievo 
Sūnus, kad suardytų velnio darbus"? (1 Jo. 3, 8). 
Jo darbai aiškūs: nuodėmė ir mirtis (Rom. 5, 
12). Kristus nugalėjo ir viena ir antra (Jo. 1, 29; 
1 Kor. 15, 55). Visi tikintieji po Kristaus perga- 
lės yra pašaukti dalyvauti toje kovoje ir trium- 
fe. Nuodėmė tačiau paliečia kiekvieną žmogų 
pačiu jo gimimu, o mirtis sunaikina kūną, pa- 
versdama jį dulkėmis ir laikydama savo valdžio- 
je iki visuotinio prisikėlimo. Ne taip su Marija. 
Protoevangelijoje ji vaizduojama nuolatinėje ne- 
santaikoje su velniu ir glaudžiai susieta su Kris- 
tumi, savo Sūnumi. Jos pergalė negali būti pa- 
naši į žmonių pergalę, bet į jos Sūnaus. Iš tik- 
rųjų, gimtoji nuodėmė nepalietė Marijos jos ne- 
kaltame prasidėjime. Tuo pačiu tat ir mirtis ne- 
galėjo jos paliesti. Jei Marija nugalėjo nuodėmę 
per Kristų, užeidama jai už akių, tuo labiau ji 
nugalėjo mirtį — nuodėmės vaisių. Be abejo, ji 
mirė, kaip ir jos Sūnus. Bet ta mirtis nebuvo 
nuodėmės vaisius — velnio darbas, paliekąs kūną 
dulkėse iki teismo dienos. Vos jai atsiskyrus su 
šiuo pasauliu, ji buvo paimta su kūnu ir siela į 
dangišką garbę'). 

Antrasis Šventraščio tekstas, suimąs savyje 


*) Pal. B. Mariani, L'assunzione di Maria SS. nella 
Sacra Scrittura, in: Atti del congresso nazionale Ma- 
riano dei frati minori d'Italia, Roma 1947, 468. 

3) Pal. J.-B. Terrien, S. J., La Mere de Dieu et la 
Mere des Hommes, Paris II, 347—350; E. Longpre, As- 
sompiton et Immaculee Conception, in: L'Assomption de 
la tres saint Vierge, Paris 1950, 243—-282: J.-Fr. Bonne- 
foy, Le Mystere de Marie selon le Protoevangile et 
V Apocalipse, Paris 1949, 

Dangun Paimtosios dogmą, yra Luko 1, 28: “Svei- 
ka, malonės pilnoji, Viešpats su tavimi“. Malonės 
pilnybė Marijoje apima ne tik sielą, bet ir kūną, 
nes ji duota, kaip aiškiai nurodo tekstas, sąryšyje 
su jos motinyste. Marija buvo Kristaus motina 
ne vien siela, bet ypatingai ir kūnu, iš kurio Kris- 
tus gavo negendamą žmogišką prigimtį. Jei tat 
Marijos malonių pilnybė išplaukia iš jos moti- 
nystės, ji turėjo paliesti ir kūną ir patenkinti tą 
žmogiškos prigimties troškimą, kad visa, “kas 
yra mirtinga, būtų gyvybės praryta“ (2 Kor. 5, 
4). Be šito Marijos malonių pilnybei trūktų ga- 
lutinio atbaigimo'). 

Ten pat randame kitą panašų tekstą, dar ryš- 
kiau kalbantį apie Dangun Paimtąją: “Tu pa- 
girta tarp moterų ir pagirtas tavo įsčios vaisius" 
(Lk. 1,42). Elzbietos lūpomis čia skelbiama ypa- 
tinga Marijos palaima, kurios prasmė peržengia 
betkokią moterų palaimą. Ji yra jos Sūnaus pa- 
laimos plotmėje. Kaip medis pažįstamas iš jo 
vaisių, taip čia Marijos įsčios vaisius yra jos pa- 
laimos priežastis ir gausumo ženklas. Kokią pa- 
laimą, sąryšyje su jos garbinga motinyste, Die- 
vas suteikė Marijai, mums mirtingiesiems būtų 
sunku nuspręsti. Tačiau mažiausia, ką galime 
teisti, — jos negalėjo paliesti jokio prakeikimo 
žymė. Mirtis, kurią lydi kūno pavirtimas dulkė- 
mis ir prisikėlimo laukimas, yra pats žiauriau- 
sias Dievo prakeikimas, mestas Adomui ir jo 
įpėdiniams už nusikaltimą. Aišku, kad Marija, 
turėdama Dievo palaimos pilnybę, negalėjo už- 
sitraukti to prakeikimo. Jos kūnas negalėjo pa- 
virsti į dulkes, bet, nesugedęs ir nelaukęs pasku- 
tinės teismo dienos, jis turėjo būti papuoštas at- 
baigta garbe“). 

Teologai suranda dar ir kitų Šventraščio vie- 
tų, kurios suima savyje Marijos dangun paėmi- 
mo paslapti. Tačiau ji niekur aiškiai neskelbia- 
ma. Ji atsiskleidžia kaip logiška išvada iš kitų, 
ryškiai apreikštų ir Bažnyčios autorizuotų Ma- 
rijos privilegijų. Tokios tiesos, kurios Šventraš- 
čio aiškiai neskelbiamos, bet glaudžiai siejasi su 
ryškiai apreikštosiomis, vadinamos teologinėmis 
išvadomis. Šis teologijos metodas tirti apreiški- 
mą, žymiai pagyvines dogmų sklaidą, Katalikų 
Bažnyčioje yra tradicinis. Jau Origenas vienodai 
vertina aiškiai ir paslėptai apreikštąsias tiesas, 
kurios esančios tampriai tarp savęs susijusios“). 
Šv. Anzelmas, gindamas“Filioaue" doktrina prieš 
graikus, taip argumentuoja: “Tuo pačiu tikrumu 
reikia priimti ne tik tai, ką skaitome Šventrašty- 
je, bet ir būtinas jo išvadas, jei tam jis pats nėra 
priešingas"). Skolastika tuo metodu pasiekč teo- 
loginės sistemos viršūnes. Pavyzdžiu galime imti 
Duns Skotą, aiškiai ir trumpai suformulavusį 
dieviško tikėjimo objektą: “Tik tai reikia laiky- 


*)Pal. B. Mariani, ten pat, 486—492. 

*) Pal. B. Mariani, ten pat, 501—504; L, Laurent, As- 
somption et Materinte Divine, in: IL/Assomption de la 
tres sainte Vierge, Paris 1950, 135—150, 

*) De Principiis, praef., n. 10. 

" B processione Spiritus Sancti, 1. 11, Schmitt, t. 

ti tikėjimo tiesa, kas yra paduota Šventraštyje, 
arba ką skelbia visuotinė Bažnyčia, esant Šven- 
tajame Rašte, arba kas būtinai ir aiškiai išeina iš 
tų dviejų versmių'“). Tą pačią doktriną, nors ir 
skirtingais žodžiais, skelbia šv. Bonaventūra ir 
šv. Tomas, skolastinės teologijos vadai'). 

Panašiai kalba ir popiežius Pijus XII minė- 
toje bulėje, nurodydamas ryšį tarp Marijos mo- 
tinystės ir jos atbaigtos garbės danguje: “Tarsi 
neįmanoma, atrodo, atskirti Mariją ne tik siela, 
bet ir kūnu, pasibaigus jos žemiškai kelionei, 
nuo to, kurį pradėjo, pagimdė, savim maitino, 
rankomis nešiojo ir prie krūtinės švelniai glau- 
dė. Iš tikrųjų, neįsivaizduojama, kad mūsų Išga- 
nytojas, būdamas Marijos Sūnus ir tobulai pildęs 
Dievo įsakymus, šalia praamžių Tėvo nebūtų 
gerbęs ir savo brangiausios Motinos. Taigi, rei- 
kia tikėti, kad ją apsaugojo nuo mirties suge- 
dimo, nes galėjo ją papuošti taip prakilnia gar- 
be“. O kalbėdamas apie Marijos Nekaltą Prasi- 
dėjimą, sąryšyje su jos paėmimu dangun, Pijus 
XII tvirtai pabrėžia: “Šios dvi privilegijos tam- 
priausiai rišasi tarp savęs". Tas ryšys labai aiš- 
kus: mirtis, kurią lydi kūno sunykimas ir jo už- 
sitarnautos garbės atidėjimas iki visuotinio prisi- 
kėlimo dienos, yra gimtosios nuodėmės vaisius. 
Marija, išimties keliu būdama apsaugota nuo 
gimtosios nuodėmės, negalėjo užsitraukti jos pa- 
sekmių. Taigi, tuoj po mirties jos kūnas buvo ap- 
vainikuotas dangiška garbe. Tai paaiškina pats 
popiežius: “Marija savo nekaltu prasidėjimu 
nugalėjo nuodėmę, taigi tuo pačiu buvo išimta iš 
įstatymo pasilikti sugedime ir laukti savo kūno 
atpirkimo iki laiko pilnybės.' 

Dabar reikia statyti klausimą, kokios svarbos 
turi visos šios teologinės išvados, ar jos pačios 
savyje, izoliuotos nuo Bažnyčios Padavimo, yra 
užtenkama apreiškimo versmė tikėjimo dogmai 
skelbti? Jei peržvelgsime šių dienų teologus, pa- 
ruošusius Dangun Paimtosios dogmos paskelbi- 
mą, turėsime į tą klausimą atsakyti neigiamai"). 
Savo esmėje ir izoliuotos nuo kitų apreiškimo 
versmių teologinės išvados neperžengia konve- 
niencijos argumento. Konveniencijos argumentas 
pats savyje nėra pakankamas visuotiniai galiojan- 
čiam tikėjimui teigti. Teologinės išvados, įrodan- 
čios Dangun Paimtosios dogmą, nesuteikia to me- 
tafizinio būtinumo ir ryškaus aiškumo, reikalin- 
go vispusiškam sutikimui su tiesa. Jos yra itiki- 
nančios ir labai daug prisidėjusios prie Dangun 
Paimtosios dogmos išsivystymo. Tas įtikčtinumas 
yra tuo didesnis, kad visos didžiosios Marijos pri- 
vilegijos tarytum reikalauja jos atbaigtos garbės. 
Popiežiaus žodžiais tariant, Marijos dangun pa- 
emimu atsiekiama “tarytum aukščiausio visų jos 
privilegijų apvainikavimo“'. 


*) I Sent. d. 26, n. 26, Vives, X, 316 b. 

*) Pal. J.-Fr. Bonnefoy, La nature de la theologie 
selon saint Thomas d'Aguin, Paris 1939. 

*) J.-Fr. Bonnefoy, Definibilite de VY. Assomption, 1. c., 
238. C. Balic, De assumptione B. V. Mariae guatenus in 
deposito fidei continetur, in: Antonianum, 1949 (XXIV) 
159. 


26 


Protas, remdamasis Šventraščiu, įrodo gali- 
mumą ir aukščiausią konvenienciją. Bet mirtingo 
kūno išaukštinimas dangiška garbe praneša bet- 
kokio mirtingojo pažinimo jėgas. Tam reikia aiš- 
kaus Dievo apreiškimo. Teigti antgamtinę tiesą 
be ryškaus aiškumo ir ją padaryti visuotiniai ga- 
liojančio tikėjimo objektu, — būtų pavojus pa- 
tekti į skepticizmą. 

Šis samprotavimas savaime veda prie kitos 
apreiškimo versmės — Padavimo tyrimo. Pada- 
vimas, aiškinamas Šventosios Dvasios poveikyje 
visuotinio Bažnyčios mokomojo autoriteto, turi 
pasakyti, ar Dievas, aiškiai apreikšdamas Mari- 
jai suteiktas malones, norėjo jose paslėpti ir jos 
su kūnu bei siela dangun paėmimo privilegiją. 


III. DANGUN PAIMTOJI BAŽNYČIOS PADA- 
VIME 

Kalbant apie Bažnyčios Padavimą sąryšyje su 
Dangun Paimtosios dogma, reikia pastebėti pir- 
mųjų keturių šimtmečių visišką tylą apie Mari- 
ją. Tos tylos priežastį lengva susekti. Pirmieji 
Bažnyčios Tėvai buvo susirūpinę apginti apreiš- 
kimo tiesas, puolamas erezijų, ir sustiprinti 
drausmę, įvairių atskalūnų ardomą. Visas jų dė- 
mesys pirmiausia buvo atkreiptas į Švenč. Tre- 
įybės, Kristaus dievybės, žmogystės ir abiejų 
prigimčių vienybės Žodžio asmenyje — esminių 
katalikų Bažnyčios dogmų išryškinimą. Atlikus 
tai, buvo galima eiti prie pagrindinės Marijos 
privilegijos — motinystės dogmos paskelbimo 
Efezo susirinkime (431 m.). Neturint tvirto pa- 
grindo, būtų buvę pavojinga ir neprotinga kal- 
bėti apie Marijos dangun ėmimą'). 

Iš viso pirmaisiais amžiais Bažnyčia susilaikė 
garbinti Mariją viešu kultu. Jos paveikslai ka- 
takombose nėra viešo kulto objektu, bet aiškiai 
simbolinio pobūdžio: jie vaizduoja maldą, pri- 
sikėlimo viltį, atpirkimo kilnumą. Tik ketvirta- 
me amžiuje, kai krikščionybė laimėjo didelę pa- 
gonių dalį, randame pirmą Marijos paveikslą, 
skirtą viešam kultui“). 

To susilaikymo priežastį randame pirmųjų 
Bažnyčios Tėvų susirūpinime pabrėžti Kristaus 
dievybę prieš pagonių idolatrines geneologijas. 
Jie sąmoningai vengė kalbėti apie Kristaus žmo- 
gišką kilmę, kad jo dievybės užakcentavimu pa- 
trauktų pagonis prie Bažnyčios'). Be to, jei Baž- 
nyčios Tėvai tuo metu būtų kalbėję apie Mari- 
jos kūno dangun paėmimą, būtų davę tvirtą gin- 
klą valentinų erezijai, teikusiai Kristui dangiš- 
ką ir nemarų kūną'). 

1. Apokrifiniai- raštai 
„ Nežiūrint Bažnyčios Tėvų to laiko aplinky- 
bėmis pateisinamos tylos, Marijos kultas ir jos 


') Pal. E. Recla, Il silenzio e la dottrina dei Padri 
sull Assunzione di Maria SS, in: Atti..., 36-54. 

*2)C.- M. Kaufmann, Manuale di archeologia cristiana, 
Roma 1908, 365 s. 

*) K. Kellner, L'anno ecelesiastico e le feste dei santi 
nel loro svolgimento storico, Roma 1914, 201. 

*) J. Bellamy, Assomption de la sainte Vierge, in: 
Dictionnaire de Theologie Catholigue, I, 2136. 


pagrindinės privilegijos pamažu vystėsi apreiš- 
kimo šviesoje tikinčiųjų tarpe. Tai aEvdaai tu- 
rime mintyje tuos pirmųjų krikščionybės laikų 
raštus, kurie nebuvo priimti mokomojo Bažnyčios 
autoriteto viešam krikščionių bendruomenių var- 
tojimui, bet buvo slaptai ir privačiai skaitomi. 
ks istorija juos vadina apokrifiniais raš- 
„ „Apokrifų autoriai neretai yra paprasti tikin- 
tieji, prisidengę kokio apaštalo ar žymaus to lai- 
ko Bažnyčios Tėvo vardu. Jie aprašo Kristaus ir 
Marijos gyvenimą taip, lyg patys būtų matę ir 
patyrę, papuošdami fantastiškais ir istorijos ne- 
patvirtintais įvykiais). Neviskas tačiau juose 
yra klaidinga. Ten sutinkame daug tiesų, kurios 
nuo apaštalų laikų gyvu žodžiu iš lūpų į lūpas 
buvo perduodamos kitoms kartoms. Jau Orige- 
nas perspėjo, kad ne viską apokrifuose reikia at- 
mesti. Protingas skaitytojas pajėgs atskirti melą 
nuo tiesos“). Iš tikrųjų, apokrifiniai raštai yra 
padarę nemaža įtakos liturgijai ir ypatingai baž- 
nytiniam menui. Sakysim, Marijos gimdytojų 
istorija, jos bažnyčioje pasiaukavimo ir dauge- 
lis kitų švenčių yra aiškios apokrifų kilmės“). 

Pirmąsias žinias apie Marijos paskutines gy- 
venimo dienas bei jos dangun paėmimą sutinka- 
me taip pat apokrifuose. Šių dienų istorikai yra 
suradę net 20 skirtingų jų rūšių ir suklasifikavę 
į tris grupes: graiko-syriški, koptiški ir lotyniški. 
Ypatingo klestėjimo tos rūšies apokrifai susi- 
laukė antrame ir trečiame šimtmetyje. Mat, an- 
trojo šimtmečio vidury jau buvo nustatytos Šv. 
Rašto kanoniškos knygos. Dėl to nelengva buvo 
platinti Kristaus gyvenimus, skirtingus Evange- 
lijoms. Tuo tarpu pasakiškos Marijos ir apaštalų 
legendos, patenkinusios lakią rytiečių fantaziją, 
apokrifuose atrado plačią dirvą“). 

Apie Marijos paskutines dienas ten randame 
daug neįtikėtinų ir istorijos nepatvirtintų įvykių. 
Pagrindinę jų mintį galėtume šitaip nusakyti. 
Praslinkus maždaug 15 metų po Kristaus dan- 
gun įžengimo, angelas Gabrielius praneša Ma- 
rijai apie artimą jos mirtį, įteikdamas jai dan- 
giškus rūbus ir palmę, kad galėtų apsiginti nuo 
priešų. Ji meldžia savo Sūnų, kad sušauktų visus 
apaštalus, išsiskirsčiusius po pasaulį. Pirmas at- 
vyksta apaštalas Jonas, stebuklingo debesies ne- 
šamas, o po jo ir kiti, išskyrus Tomą. Marija 
praneša apaštalams apie savo artimą mirtį. Ži- 
nia pasiekia žydus, kurie norėjo ją sudeginti. Bet 
ji kartu su apaštalais stebuklingu būdu apsau- 
goma. Po trijų dienų ateina Kristus ir, paėmęs 
Marijos sielą, atiduoda Mykolui arkangelui nu- 
nešti dangun, o apaštalams įsako palaidoti jos 
kūną naujame kape Juozapato slėnyje. Po iškil- 
mingų egzekvijų, kurioms vadovauja Petras, Ma- 


r) Pal. E. Mangenot, Apocryphes, in: Dictionnaire de 
Theologie Catholigue, I, 1498— 1504. 

6) In Math. Comment., series 28, P. G. XII, 1637. 

*) H. Leclergue, Apocryphes, in: Dictionnaire d'Ar- 
cheologie et de Liturgie, I, 2555—2579. 

5) D. Baldi-A. Mosconi, L'Assunzione di Maria SS. 
negli apocrifi, in: Atti..., 75—125. 


rijos kūnas procesijoje nešamas palaidoti. Žydai 
užpuola procesiją, bet Dievas stebuklingai ap- 
gina. Palaidojus kūną, greit jis buvo paimtas an- 
gelų dangun ir kartu su siela apvainikuotas dan- 
giška garbe. Pagal lotynišką apokrifų grupę sie- 
la sugrįžta į kūną, garbingai jį prikelia ir žengia 
dangun. Apaštalai randa tuščią karstą. Atvykus 
Tomui, debesyse, pasirodo Marija, apsupta dan- 
giškos garbės. 

Kokia vertė visų tų fantastiškų pasakojimų ir 
koks jų santykis su Bažnyčios Padavimu? Neper- 
dedant ir perdaug nenuvertinant, reikia paste- 
bėti, kad apokrifai patikimai perduoda esminius 
Dangun Paimtosios tiesos elementus: Marijos 
mirtį, jos garbingą prikėlimą, paėmimą dangun 
ir kūno dangiška garbe išaukštinimą. Negalima 
neigti apokrifų įtakos į Bažnyčios Tėvus ir ypa- 
tingai į Asumptos šventę, švenčiamą nuo se- 
niausių laikų visoje Bažnyčioje. 

2. Bažnyčios Tėvai 

Pirmas Bažnyčios Tėvas, aiškiai kalbėjęs apie 
Marijos dangun paėmimą, yra šv. Grigalius Tori- 
nietis (+594). Apokrifų įtakoje jis perduoda vi- 
sus esminius Asumptos elementus, papuošdamas 
legendariniais pasakojimais. Dėl to šv. Modes- 
tas Jeruzalietis (634), kitas Bažnyčios Tėvas, 
pateisinęs Šventraščiu Dangun Paimtosios tiesą, 
stebėjosi, kodėl tie, kuriems pavesta mokyti ti- 
kinčiuosius, tiek maža tekalba apie Marijos at- 
baigtą garbę danguje. Tradicinę to laiko Asump- 
tos doktriną jis bando pateisinti giliomis teologi- 
nėmis racijomsi. Ji — Kristaus motina, ji — nie- 
kados nepaliesta ir vienintelė palaiminta tarp 
moterų, ji — Šventosios Dvasios sužieduotinė, 
tat savo kūno išaukštinimui negalėjo laukti pas- 
kutinės teismo dienos. 

Šias šv. Modesto teologines racijas plačiau iš- 
vysto šv. Germanas Konstantinopolietis (į733). 
Ypatingą dėmesį jis atkreipia į Marijos mirtį. 
Marija mirė, nes: ji buvo tvarinys. Jos mirtis ta- 
čiau nebuvo nuodėmės vaisius, bet pačios prigim- 
ties reikalas. Savo mirtimi Marija įrodo Įsikū- 
nijimo paslapties tikrumą: “Tu mirei, kad mes 
tikstume iš tavęs gimusį Dievą esant tobulą žmo- 
gų, tikros motinos Sūnų, palenktą būtiniems pri- 
gimties įstatymams'). Motinystės ryšys, jungiąs 
Mariją su Kristumi, neleido jos kūnui pasilikti 
žemėje, bet reikalavo tuoj suteikti jam pride- 
ramą garbę danguje. 

šv. Andriejus Kretietis (+740) dar labiau iš- 
vysto Marijos mirties prasmę. Ji mirė, nes pri- 
gimtis to reikalavo. Marijos mirtis tačiau buvo 
pilna stebuklų. Kaip Adomą užmigdė Dievas, no- 
rėdamas iš jo sutverti Ievą, taip Marijai Jis 
skyrė mirtį, panašią į ekstatišką dvasios paga- 
vimą“). Po mirties Marijos kūnas buvo prikel- 
tas ir paimtas dangun. Kitaip ir negalėjo būti, 
sako šv. Andriejus, nes Marija yra Kristaus Mo- 
tina, malonės pilnoji, niekad nuodėmės nepa- 


liesta, dangaus ir žemės karalienė. 


?) In Dormitione Mariae, I, P. G. 98, 345. 
0) In Dormitione S. Mariae, II, P. G. 97, 1080. 

Šv. Jonas Damaskietis (+754?), vadinamas 
Dangun Paimtosios Daktaru, tartum norėdamas 
suimti visų Bažnyčios Tėvų mokslą apie Asump- 
tą, taip prabyla viename Žolinės šventės pa- 
moksle, kurį cituoja pop. Pijus XII minėtoje bu- 
lėje: “Marijos kūnas po mirties turėjo būti ap- 
saugotas nuo sugedimo, nes ir jai gimdant, jis 
buvo nepaliestas. Reikėjo, kad Marija, nešiojusi 
savo prieglobstyje Sutvėrėją — savo sūnų, gy- 
ventų dangiškose padangtėse. Ji turėjo gyventi 
dangiškose buveinėse, nes praamžių Tėvas su ja 
"buvo susižiedavęs. Ta, kuri skausmo kalavijo per- 
„verta regėio savo Sūnų ant kryžiaus, turėjo ji 
regėti ir "Tėvo dešinėje besėdintį. Reikėjo, kad 
"Dievo Motina paimtų savo valdžion visa tai, kas 
„yra jos Sūnaus, ir visokio sutvėrimo būtų pripa- 
žinta Dievo Motina ir tarnaitė"). Greta įvairių ra- 
cijų, Bažnyčios Tėvų surastų, pas Damaskieti su- 
tinkame visai naują, tapusia tradicine Bažny- 
čioje: Marija, būdama glaudžiai susieta su Kris- 
tumi, yra ir visuotinio atpirkimo bendradarbė, 
dėl to visai skirtingu ir savu būdu jai pritaiko- 
mi atpirkimo vaisiai. 

Kokios reikšmės turi Bažnyčios Tėvų liudi- 
jimai Dangun Paimtosios dogmai? Negalime 
neisti, kaip jau minėjome, apokrifų itakos i Baž- 
nyčios Tėvus. Tačiau negalime teigti, kad ta ita- 
ka būtų lemiančios reikšmės. Bažnyčios Tėvai 
paėmė iš apokrifų jų skelbiamos tiesos esme, 
ivilkdami ją i visai naują drabuži. Apokrifai skel- 
bė dangun Paimtosios tiesą kaio istorini faktą, 
palydimą neitikėtinų ir istoriškai netikrų ivykiu. 
Bažnyčios Tėvai apie tą pati dalyką kalba įau ne 
kaip apie istorini fakta, bet kaip anteamtine tie- 
są, pranešančią žmogaus pažinimo jėgas ir kai» 
paties Dievo netiesioginiai apreikšta kitose aiš- 
kiose apreiškimo tiesose. šventųjų Tėvų nuomo- 
nę apie Asumptos tiesos dieviška kilme taip iš- 
reiškia popiežius Dangun paimtosios bulėie: “Di- 
delė dauguma Bažnyčios Tėvų ir šventųjų pa- 
mokslininkų savo pareiga laikė aiškiai ir ryškiai 
išdėstyti Dangun Paimtosios paslapti, kuri glau- 
džiai siejasi su apreiškimo tiesomis?', 

3. Teologai 

Bažnyčios Tėvų nuomonę seka katalikų teolo- 
gai. Bažnyčios istorijoje Dangun Paimtosios dosg- 
ma yra turbūt pirmoji, neturėjusi teologų tarpe 
pasipriešinimo. Jei ir sutinkame Bažnvčios Tėvų 
ir daktarų, nutylinčių Dangun Paimtaia. tačiau 
nerandame jos neigiančių. Tiesa, kad tyla nevi- 
sados reiškia pritarimą, bet taipgi nereiškia ir 
prieštaravimo. 

Viduramžiai — skolastikos klestėjimo periio- 
das — nedaug yra dave išsamių studijų apie Ma- 
rijos dangun paėmimą. Tik praeinamai, be įokiu 
ginčų jie teigia visuotinėį Bažnyčioj isivyravusi 
tikčšiimą“). Popiežiaus bulė sumini šv. Antana 
Paduvietį, šv. Alberta Didiii, šv. Tomą Akvinieti 
ir šv. Bonaventūra. Šie teologai tebėra Bažnyčios 
Tėvų įtakoje, plačiau neišvystę jų teigiamų prin- 

") Encomium in Dormitionem Dei Genitricis sem- 
pergue Virginis Mariae, II, 14, P. G. 96, 741. 


12) Pal. C. Piana, La morte e Vassunzione della B. V. 
nella letteratura medioevale, in: Atti..., 283— 361. 

cipų. Tai įvyko todėl, kad Petras Lombardas, ku- 
rio Sentencijas aiškino skolastikos teologai, ne- 
užsiminė apie Dangun Paimtąją. Be to, besibai- 
giant skolastikos klestėjimo perijodui, visas teo- 
logų dėmesys buvo atkreiptas į Marijos Nekalto 
Prasidėjimo problemą. Duns Skotui išryškinus 
Nekalto Prasidėjimo dogmą, prasidėjo Marijo- 
logijos klestėjimo amžius, kuriame ir Dangun 
Paimtosios doktrina susilaukė gilesnių studijų. 
Ypač po Nekalto Prasidėjimo dogmos paskelbi- 
mo jos pasiekia aukščiausio klestėjimo. Vos de- 
šimčiai metų praslinkus nuo Nekalto Prasidėji- 
mo dogmos pagarsinimo, apie 200 visuotinio Va- 
tikano susirinkimo dalyvių pareiškė savo balsą 
paskelbti dogma Marijos su kūnu ir siela pačmi- 
mą dangun. Jų prašymas nebuvo išklausytas ne 


todėl, kad susirinkimas būtų buvęs tam priešin- 


gas; — jis tada nepramatė iš to didesnės nau- 
dos. 

Vertinant teologų ir Bažnyčios daktarų skel- 
biama mokslą apie Dangun Paimtają, turim su 
poniežium ta patį pasakyti, ką ir apie Bažnyčios 
Tėvus, kad “jų argumentai yra atsirėmę į Šven- 
tąji Raštą, kaip i lemiamą pagrindą''. 

Suimant visa tai, kas pasakyta apie Padavi- 
ma, kaip apreiškimo versmę dogmai paskelbti, 
reikia pastebėti, kad neužtenka kurios grupės 
Bažnyčios Tėvų, savo raštuose kalbančių apie ko- 
kią antgamtinę apreikštą tiesa. Dar reikia mora- 
liško visuotinumo. Tas morališkas visuotinumas 
nebūtinai turi pasireikšti raštu. Užtenka kokių 
nors istorinių duomenų, iš kuriu būtų galima 
spresti, kad kurios nors epochos Tėvai vieningai 
skelbė tikintiesiems kokia antsamtine tiesą ir ją 
laikė paties Dievo apreikšta. Toki istorini faktą 
atrandame visuotinčie Bažnyčioje Dangun Pa- 
imtosios šventės pavidale ir jos liturgijoje. 

Kad pilnai išsemtume apreiškimo versmes, 
liečiančias Asumptos dogmą, turime dar paliesti 
ir Žolinės šventės istoriją bei jos reikšmę dogmos 
paskelbime. 

4. Žolinės šventė 

Kaip jau minėjome, pirmaisias keturiais am- 
žiais Bažnyčia susilaiko garbinti Mariją viešu li- 
turciniu kultu, kuris pradžioje nebuvo teikiamas 
nė kankiniams. Tuo metu bažnytinio kulto objek- 
tas buvo Dievas ir atpirkimo paslaptys. Tik an- 
trojo šimtmečio vidury Smirnos Bažnyčioje už- 
tinkame šv. Polikarpo (+155), tos Bažnvčios vvs- 
kupo, “gimimo dienos" (nukankinimo) švente“). 
Kankinių metinių sukakčių minėjimas pamažu 
visur paplito“). 

. Greta kankinių buvo pradėta švesti ir išpa- 
žintojų atminimas, ypač tų, kurie, gyvendami to- 
li nuo pasaulio triukšmo, nuolatinėje kovoje su 
savo apgedusia prigimtimi Kristaus pagalba lai- 
mėio nekruviną kankinio palmę — jo dievybės 
liudijimą. Tuo tarpų pirmąją Marijos garbei 


skirtą šventę, “palaimintos jos mirties minėjimą"? 


5) Martyrium S. Polycarpi, XVII, F. X. Funk, Patres 
Apostolici, I, Tuebingen 1901, 336. 

“*) Pal. H. Leclėrcą, Martyr, in: Dictionnaire d'archeo- 
logie et de liturgie, X. 2431, 


orEaun), sutinkame tik ketvirtame šimtme- 
yje. 

„„ Tas faktas ne vieną rimtai nustebina. Jis ta- 
čiau nėra pripuolamas to laiko Bažnyčiai. Kaip 
nelengva buvo Bažnyčios Tėvams įsisąmoninti į 
Kristaus esmines problemas, taip sunku buvo 
Įsigyventi į Marijos prasmę, kuri tampriai siejasi 
su Kristumi. Dėl to pirmykštį Marijos garbini- 
mą pastebime išsiliejusį Kristaus šventėse. Pa- 
vyzdžiu gali būti Kristaus gimimo šventė, tapusi 
366 metais visuotinės Bažnyčios švente, kurioje 
buvo garbinama ir Marijos motinystė. Tai paste- 
bime Bažnyčios Tėvų homilijose, pasakytose Ka- 
iėdų proga. 

Kaip kiekviena savyje aiški tiesa ne greit ir 
ne tuo pačiu ryškumu pasiekia žmonių sąmonę, 
taip ir Dangun Paimtosios pirmųjų amžių Bažny- 
čioje vystėsi pamažu. Maždaug ketvirto šimtme- 
čio viduryje sutinkame kaikurias Mažosios Azi- 
jos Bažnyčias, švenčiančias Marijos palaimintos 
mirties minėjimą. Ta šventė, kilusi apokrifų 
įtakoje, savo turiniu buvo panaši į kankinių “gi- 
mimo dienos“ minėjimą. Greitu laiku ji paplito 
Rytuose. Iš turimų duomenų galime spręsti, kad, 
baigiantis ketvirtam šimtmečiui, panaši šventė 
buvo įsivyravusi Jeruzalėje, Egipte, Arabijoje ir 
kitur. Plečiantis šventei, lygiagrečiai vystėsi ir 
jos turinys. “Užgimimo"' šventė pradeda įgauti 
Dangun Paimtosios šventės prasmę. Šalia Mari- 
jos palaimintos mirties minėjimo pradeda reikš- 
tis naujas elementas — jos su kūnu ir siela pa- 
emimas į dangų. Tai ypač pastebima Arabijoje. 
Tačiau to laiko krikščionys, neseniai atsivertę iš 
pagonybės, kur buvo pripratę dievinti žmones, 
nebuvo priaugę tokiai tiesai. Tai davė progos su- 
sikurti moterų sektai, vadinamai koliridinėmis, 
kurios pradėjo garbinti Mariją kaip kokią dan- 
gišką deivę. Šis nesusipratimas trukdė toliau vys- 
tytis šventės prasmei. 


Nugalėjus koliridinių sektą ir paskelbus Efe- 
zo susirinkime (431) Marijos motinystės dogmą, 
“Užgimimo šventė“, paplitusi visos Rytų Bažny- 
čiose, šešto šimtmečio pradžioje įgauna pilną Dan- 
gun Paimtosios šventės reikšmę. Ji nebuvo pa- 
naši į kankinių šventes. Marijos mirties atmini- 
mas buvo tiesiogiai sujungtas su jos kūno prikė- 
limu, paėmimu dangun ir garbingu išaukštinimu. 
Kadangi “Užmigimo šventė" nebuvo minima vie- 
ną ir tą pačią dieną visoje rytų Bažnyčioje, Im- 
peratorius Mauricijus VI amžiaus pabaigoje iš- 
leido dekretą, nustatydamas pastovią šventės da- 
tą — rugpjūčio 15 d. Taigi, Imperatoriaus potvar- 


kis neįvedė šventės, o tik suvienodino jau esan- 


čią visoj jo imperijoj'). 3 24 . 

Vakarų Bažnyčioje pirmoji Marijos šventė, 
skirta bendrai jos garbei, buvo įvesta Prancūzijoj 
VI amžiaus pabaigoje. Nors Roma jau V šimtme- 
tyje turėjo kelias garsias bazilikas, dedikuotas 
Dievo Motinos garbei, tačiau viešo liturginio kul- 


53 Pal. A. Amore, La festa della morte edell'assun- 


zione della B. Vergine nella lituria orientale, in: Atti..., 


197— 222. 


to nebuvo iki VII amžiaus. Pirmas Romoje įve- 
dęs Marijos šventę, skirtą: kankinių karalienės 
garbei Panteone, yra pop. Bonifacas IV (+615). 
Kitas gi keturias Marijos šventes: Gimimą, Ap- 
reiškimą, Apsivalymą ir Žolinę, jau nuo seno 
švenčiamas rytuose, sutinkame tik VII amž. vi- 
dury. Kai pirmaisiais VII amžiaus dešimtmečiais 
persai ir arabai užėmė Palestiną, Siriją ir M.. 
Aziją, daug vienuolių iš ten persikėlė į Vakarus. 
Nemažas jų skaičius pasiekė pietų Italiją ir Ro- 
mą. Tie vienuoliai su savim nešėsi savo liturgi- 
nes knygas ir švenčių kalendorių. Apsigyvenę va- 
karuose, jie pradėjo minčti savo vienuolynų baž- 
nyčiose ir Marijos šventes, kurių garsiausia buvo 
Dangun Paėmimas. Iš vienuolynų Asumptos 
šventė greit paplito Romoje ir visoje vakarų 
Bažnyčioje. Aštuntame šimtmetyje ji buvo viena 
iškilmingiausių visuotinės Bažnyčios švenčių“). 
Pop. Leonas IV (847 m.) padidino jos iškilmin- 
gumą, įsakydamas ją minėti su oktava, 0 pop. 
Nikalojus II (858 m.) įvedė visoje Bažnyčioje 
vigilijos pasninką, kuris jau buvo laikomas nuo 
nepamenamų laikų“). | 
Turint prieš akis nuo seniausių amžių Dan- 
gun Paimtosios šventės universalumą ir iškil- 
mingumą visuotinėje katalikų Bažnyčioje, savai- 
me kyla klausimas, kokia jos įtaka dogmai ir ko- 
kios ji turi prasmės sąryšyje su apreiškimų? 
Dangun Paimtosios šventė nėra kokia istorinė, 
kaip, sakysim, Marijos šventykloj pasiaukojimo 
iškilmė, švenčiama visuotinės Bažnyčios lapkr. 
21 d. Žolinės šventės objektas yra grynai .ant- 
gamtinė tiesa, pranešanti žmogaus pažinimo jė- 
gas. Visus tikinčiuosius įpareigoti švęsti tokią die- 
ną Bažnyčia gali tik tvirtai įsitikinusi, kad toji 
tiesa yra Dievo apreikšta. Tas įsitikinimas turi 
būti tuo tvirtesnis, kuo universalesnis įpareigo- 
jimas. Kitaip Bažnyčia atsidurtų klaidos pavo- 
juje. Ji skelbtų esant apreikštą tiesą, nebūdama 
tikra jos dieviška kilme. Prileidus tai, turėtume 
paneigti Šventosios Dvasios poveikį visuotiniam 
mokomajam Bažnyčios autoritetui. O to nega- 
lime daryti, nes Šventraštis tai aiškiai teigia. Tai- 
gi, jei visuotinė Bažnyčia įpareigoja nuo amžių 
visus tikinčiuosius švęsti Marijos su kūnu pa- 
ėmimą dangun, ji tai darė Šventosios Dvasios po- 
veikiu ir tuo pačiu giliai įsitikinusi, kad ši tiesa 
yra Dievo apreikšta ir patalpinta apreiškimo 
versmėse. R 2 ad 
Tą gilų Bažnyčios mokomojo autoriteto įsiti- 
kinimą amžių bėgyje atskleildžia liturgija, kurią 
Bažnyčios Tėvai ir ganytojai patvirtino, skelbė 
ir aiškino tikintiesiems šventės proga. Vakaruose 
labiausiai paplitusi liturginė knyga, parašyta vie- 
no VIII amžiaus popiežiaus, vadinasi “Sacramen- 
tarium  Gregorianum““). Ją cituodamas da- 
bartinis popiežius savo bulėje, taip kalba apie 
Dangun Paimtąją: “Šios dienos šventė, ol Mies- 


9 -Pal.. F. -Antonelli, La festa dell'assunzione nella 
liturgia romana, in: Atti..., 225—239. 

1 Pal. J. Bellamy, art. cit., 2131. | | 

1) Pal. F. Cabrol, Gregorien (Le Sacramentaire), in: 
Dictionnaire d'Archeologie et de Liturgie, VI, 1776—1795. 

patie, yra verta mūsų pagarbos, nes joje minime 
Dievo Motinos žemišką mirtį, kuri savo ryšiais 
nepajėgė pažeminti Pagimdžiusios Tavo Sūnų, 
mūsų Viešpatį... 

Ką vakarų Bažnyčios liturginės knygos aiš- 
kiai teigia, apie tai dar aiškiau kalba Rytų Baž- 
nyčia. Pavyzdžiu gali būti Bizantijos liturgija, 
kurioje popiežiaus žodžiais tariant, “Marijos dan- 
gun paėmimo privilegija pakartotinai jungiama 
ne tik su jos motinystės prakilnumu, bet ir su 
kitomis privilegijomis, ypač su jos motinystės 
skaistumu. “Visatos Valdovas, Dievas tau suteikė 
privilegijų", — taip kalba Bizantijos liturginės 
knygos, — “pranešančių prigimtį: nes kaip gim- 
dant tavyje išlaikė mergystę, taip ir mirus ne- 
leido sunykti tavo kūnui, bet paėmė jį į dangų 
ir amžina garbe išaukštino“. 

Visuotinės Bažnyčios liturgija yra tvirtas ar- 
gumentas, įrodąs mokomojo autoriteto gilų įsiti- 
kinimą kokios nors skelbiamos antgamtinės tie- 
sos teisingumu. Popiežiaus žodžiais tariant, “li- 
turgija nekuria tikėjimo, bet jį prileidžia. Iš to 
auga liturginės apeigos, kaip vaisius iš medžio. 
Šventieji Tėvai ir Bažnyčios daktarai tos šven- 
tės proga sakomuose liaudžiai pamoksluose ir 
homilijose nesėmė doktrinos iš liturgijos kaip iš 
pirmykščio šaltinio, bet kalbėjo apie Marijos į 
dangų paėmimą kaip apie žinomą ir tikimą tie- 
są, išryškindami, apibudindami ir pagilindami jos 
prasmę bei turinį, ypač išplėsdami tai, ką litur- 
ginės knygos paviršutiniškai paliesdavo“. 

Tas dėsnis tinka tik antgamtinėms tiesoms, 
neprieinamoms žmogaus protui. Mokomasis Baž- 
nyčios autoritetas negarantuoja liturgijoje var- 
tojamų istorinių faktų visiško istoriškumo. Baž- 
nyčia vartoja istoriškus faktus ne kaip tiesas pa- 
čias savyje, bet kaip tiesas, simbolizuojančias ant- 
gamtę. 

Jei Šventasis Raštas, atsietas nuo Padavimo, 
neryškiai garantuoja Dangun Paimtosios tiesą 
esant dieviškos kilmės, jei ir Padavimas bent pir- 


KRAUJO 


maisiais amžiais nesiekia visuotinio universalu- 
mo, tai Žolinės šventė ir jos liturgija yra vienin- 
telis ir įtikinąs laidas, rodąs šią tiesą esant ap- 
reiškimo versmėse. Per šventę pažįstame Pada- 
vimo universalumą ir ryškumą. O Padavimas iš- 
ryškino tai, kas Šventame Rašte paslėptai ap- 
reikšta. Šventoji Dvasia, kurios poveikiu vystosi 
Padavimas kaip apreiškimo versmė, nepaskelbė 
naujos tiesos, bet vedė Bažnyčią prie įsisąmoni- 
nimo ir išryškinimo tosios, kuri jau buvo pa- 
slėpta, ir tuo pačiu dievišku tikrumu apreikšta 
aiškiosiose tiesose. 

Klausti, kodėl Bažnyčia taip vėlai paskelbė 
Dangun Paimtosios dogmą, būtų tas pats, kaip 
iškelti klausimą, kodėl Dievas jos ryškiai neap- 
reiškė Šventajame Rašte. Apie tai spręst ne mūsų 
reikalas, nes Dievo planai neprieinami žmogaus 
protui. Tačiau negalima abejoti, kad čia būta 
pagrindo, tikrai palenkto mūsų naudai. Jau pir- 
miau matėme, kokių sunkumų būtų sudarę pir- 
miesiems Bažnyčios Tėvams aiškus Marijos dan- 
gun paėmimo apreiškimas. Jis būtų davęs tvirtą 
ginklą eretikams, neigusiems Kristaus tikrą Žmo- 
gystę, ir tuo būdu per ištisus šimtmečius sutruk- 
dęs išsiryškinti esminėms krikščionybės tiesoms. 

Jei Dangun Paimtosios tiesa tik šiais lai- 
kais pasiekė pilnutinę Bažnyčios sąmonę, tai įvy- 
ko poveikyje Šventosios Dvasios, kuri matė ir 
jautė tos tiesos naudingumą ir būtiną reikalą vi- 
suotinei Bažnyčiai. Jos naudingumas ir reikalas 
išplaukia iš to, kad nė viena Bažnyčios dogma nė- 
ra izoliuota, bet jos visos yra glaudžiai susijusios 
viena kitai priklausydamos, papildydamos ar nu- 
rodydamos. Dangun Paimtosios dogma, taip sako 
popiežius savo bulėje, teigia ir primena tikrąją 
žmogaus vertę šiais jo nuvertinimo laikais. Da- 
bartiniame materializmo ir dekadencijos amžiuje 
Marijos su kūnu ir siela išaukštinimas nurodo 
kiekvieno žmogaus jo tikrąją paskirtį — garbin- 
gą prisikėlimą ir išaukštinimą nepraeinamoje 
garbėj. 

Kaip nuostabiai nutyla kartais kraujas 
Ir neplaka širdis ir nedega skruostai. 
Atrodo, jau tikrai planeton kur keliauji 
Ant negyvų uolų sudužti amžinai. 


Ir pažvelgi atgal — pasauly kaip nusčta 
Kalnų su uolomis bedugnių pakraščiais, 
Ir negyvenamų salų. Ir miestų išdidžių, 
Rankas tau vėl ištiesiančių grakščiai. 

JURGIS SAVICKIS 


EKSPERTIZĖ 


Vienam vyriausio štabo generolui prireikė 
statyti naujas rūmas kareivių bibliotekai. Gene- 
rolas buvo kultūrininkas. Be knygos jam buvo 
neįmanomas kareivis. Ne ginklais, bet knygomis 
turėjo nugalėti mūsų kareivis priešą. Tokiais pa- 
S turėjo būti pradėta kurti Lietuvos respu- 

a. 


Jau kiek nusistovėjusia respublikoje tvarka, 
buvo suruoštos varžytynės. Jas laimėjo rango- 
vas Juozas Strebeika. Generolas, dėl visa ko pa- 
sivadinęs varžytynėms vieną architektą, dabar 
labai džiaugėsi, kad laimėjo lietuvis, bet ne kuris 
kitatautis, nors ir gyvenąs Lietuvoje. Taip iki šiol 
visuomet būdavo, dėl to nelemto lietuvių apsi- 
leidimo ir neapdairumo bei dėl tosios organizaci- 
jos stokos savo namuose. Varžytynes laimėjo 
Strebeika. 

Tik generolui nepatiko, kad Strebeika tuojau 
paprašė avanso statybai. Esą, jis yra naujai at- 
vykęs iš Amerikos, savo kapitalą sudėjęs į “ivai- 
rius?! biznius ir tuo būdu, be to vienatinio daly- 
ko, prityrimo statyti — čia tai jis jau specas! — 
tuo tarpu neturįs nė lašo savo atliekamo kapita- 
lo. Atvykti namon iš Amerikos — tai garbingas, 
net patriotinis žygis, — atrodė generolui, — bet 


kodėl, atvykęs, sudėjo savo santaupas į “įvai- 
rius", bet ne vieną kurį patikimą biznį, genero- 
lui atrodė neaišku. Bet jis buvo geros širdies ir 
platesnių mostų žmogus. Kranktelėjo garsiai, kad 
net rangovas, žvyro ir cemento dulkių nusėstas, 
sudrebėjo ir pasidarė staigiai visai mažas. Tik 
rangovas žiūrėjo į generolą tokiu rimties pilnų 
veidu. Generolas gražiu mostu padavė rangovui 
dešimt tūkstančių (tiek jis buvo prašęs). 

— Tik žiūrėk, kad man daugiau jokių avan- 
sų, o trobesys — lai-ku! 

— Aš užbėgsiu laikui už akių, generole. Juk 
aš iš Amerikos... 

Rangovas, dar iš senolių paveldėtu būdu, 
nutaikęs pačią tinkamiausią linkčiojimo ir nusi- 
lenkimo pozą, atsisveikino, pirma pasirašęs pa- 
kištą jam 10,000 litų kvitą. Ir atpakaliop eida- 
mas savo lyg tyčia perdaug sugirgždėjusiais ba- 
tais, kaip nuo kokio visagalio Zeuso, atsitolino 
nuo generolo visai gražiu manevrų ir tiesutėliai 
pataikė į duris. Ir — į koridorių. Jis buvo lais- 
vas. 

Daugiau jo niekas nematė. 

Rangovas išėjo gana linksmas, savo tūkstan- 
tinėmis rankose nešinas. Oras, ūžimas ir šioks 

toks judėjimas gatvėje jį atgaivino. Rangovas 
dabar kažkaip išsitiesė, net rūbai, atrodė, pasi- 
darė švaresni, ir jis pats drąsiau ėmė žiūrėti pra- 
eiviams į akis. Tarytum sakydamas kiekvienam: 
“Statybą reikia atlikti laiku. Ir — jokio avanso!" 

Taip svajodamas (kartais ir rangovai gyve- 
nime gali svajoti), Strebeika užėjo į patį neva- 
lyvąjį traktierių, reziduojantį gyvulių mugės pa- 
kraštyje. Ten tampėsi ir grūmėsi ūkininkai su 
savo gyvulių prekėmis. Strebeika, poniškai kir- 
čiuodamas žodžius, užsakė juo didžiausią valgių 
kiekį ir tokio pat kiekio šnapsą. 

Siaurose gatviapalaikėse stovinėjo prekių ve- 
žikai. Žvirbliai knapstės apie arklius, kur jiems 
pridera knapstytis. Tais laimingais laikais, kai 
dar automobilių, kaipo susisiekimo priemonės, 
šioje vietoje nebuvo. Žvirbliai tai labai gerai Ži- 
nojo ir visuomet tai turėjo savo žvirbliškoje 
mintyj. 

Gatvėse gi paničkos sukos ir sukinėjos, tos 
pačios meilės įijudinamos. 

Rangovas Strebeika daugiau į generolą ne- 
grįžo. Ir apskritai pažadėtu darbu daugiau nesi- 
rūpino. 

Bet negrįžti į generolus — negalima. Į gene- 
rolus reikia grįžti. Tą negrįžimo faktą pastebėjo 
tuoj Strebeika. Pastebėjo ir generolas, atėjęs į 
kiemą kartą kai kurių papildomųjų detalių ran- 
govui įsakyti. 

Toje vietoje, kur turėjo išdygti kareiviams 
biblioteka — nieko nebuvo. Ir nieko nebuvo iš- 
dygę. Buvo tik labai tušti plotai. Kaip pirmiau. 
Be vienos, naujai čia įsitaisiusios ožkos, visai be 
generolo žinios. Matyti, kažkas bus pririšęs gy- 
vulį tame kariškame, visai apnykusiame sode. 

Generolas, visa tai pamatęs, labai nustebo (ir 
generolai tam tikrais, nors ir civilinio gyvenimo 
reiškiniais gali nustebti). Pirmiausia jis nustebo, 
kad nebuvo nei raudono mūro, — nei vieno met- 
ro, net nei pusės metro, kaip jis suponavo. Ne- 
buvo nei statomosios medžiagos kieme, nei plytų, 
nei kalkių. Ganėsi tik viena, toji robinzoniškojį, 
ožka, savo barzda makaluodama. Ožka juokėsi 
aiškiausiai iš generolo. 

Sode dar buvo kelios nutrūnijusios kriaušės. 

Visus tuos techniškus trūkumus konstatavęs, 
generolas, po savo pirmykščio nusistebėjimo, da- 
bar liko nepatenkintas, vėliau įsiuto. 

Jis įsakė surasti žmogų. 

Bet to Žmogaus, pasirodo, niekas nepažino ir 
vien tik dėl to jau niekas negalėjo jo surasti. 
Žmogus buvo dingęs. Tik vėliau paaiškėjo, kad 
iš tikrųjų kada būta Kaune tokio neva rangovo, 
kuris visus apgaudinėjo. 

— O dar sakėsi — Amerikoje. Surasti! 

Tik tiek tepasakė generolas. Kadangi tai bu- 
vo didelis generolas, policijos atstovai centre ir 
periferijose nutarė: neverta prasidėti su tais, iš 
policijos pusės irgi galimais pareikšti “kadangi"", 
ir taikliu būdu — nukreiptinais prieš patį gene- 
rolą. Kadangi egzistavo dar kitokie “kadangi". 
Generolas buvo prezidento uošvis. 

Policija suskubo ieškoti Strebeikos. 

Gerai įtaisytas aparatas visokiems nusidėjė- 

liams ieškoti, nors ir giliausiai jie būtų pasislėpę 
provincijoje ar kur pas tetas, užsuko savo teki- 
niukus — tiek gerai, kad jau į antrą dieną buvo 
surastas Strebeika. Tačiau generolas nė žiūrėti į 
ji nenorėjo. 

— Iškvoskite jį! T 

Dabar centro policijos valdininkas pats jį 
kvotė. 

Strebeika, susirietęs ir labai nelaimingas, se- 
dėjo ant suolo tarp dviejų sargybinių. Priešais jį 
buvo tardantis valdininkas, jau ant iškilminges- 
nio fotelio. Ne tiek kelionė, kiek tie nuolatiniai 
kvotimai Strebeiką pribaigė. Jis nuolat girdėjo 
tuos pačius žodžius. Jis norėjo vemti. Ypač, kad 
per dieną niekas dar jam nedavė valgyti. Buvo 
silpna. Jis buvo alkanas. Strebeika buvo visą lai- 
ką varomas etapu, jis buvo įvargęs. Be to, norėjo 
gerti ir snustelėti. Bet žmonės visą laiką jį ka- 
mavo, badydami jį į pašonę: 

—- Kur padėjai pinigus? 

— Statybai. 

— Kokiai statybai? Jokios statybos juk ne- 
buvo... 42 

Strebeikai visa tai nepatiko. Jis buvo varinė- 
jamas pačiu karštuoju darbymečiu. “Varomas 
etapu", tai toks techniškas išsireiškimas, kai su- 
imtasis iš vienos komunos yra varu varomas ir 
perduodamas, kaip koks ryšulys, kitai. Kol pa- 
siekiamas galutinis tikslas, paskutinioji komuna. 
Tiesa, su juo dar keliauja pakvitavimo knyga. 
Per visą kelionės laiką nuo jo neatskiriama. Tie 
du daiktu — tai vienas. Atrodė, jei dingtų kur 
pakeliui knyga, tuomet būtų nereikalingas ir 
žmogus. Ką gi su juo galima būtų daryti be kny- 
gos? Jei dingtų Žmogus, tuomet būtų nereika- 
linga ir knyga. Ką gi galima būtų į ją užrašyti? 
— Suimtasis yra varomas, dažniausiai pėsčias. 
Tai sutaupo valstybės lėšas. Tuo būdu tardoma- 
sis turėjo progos pamatyti pakeliui daug žmonių 
ir išgirsti daug kalbų. Jo galvoje buvo suirutė. 

— Jūsų vardas? 

— Bonifacas — atsakė žmogus, dabar visai 
nudulkėjęs, paskutinio etapo sargybinio į pašonę 
kiek kumštelėtas ir ant kojų pastatytas. 

— Gerai! Pavardė? 


— Strebeika. 

— Irgi gerai. — Amžius? 

— Pasakė ir amžių. 

— Verslas? 

Pasakė ir verslą: ūkininkas, naujakuris. 


Amerikoje buvo prie mūrų... 
— Ką veikęs ir kur buvęs paskutinį laiką? 
— Namie. Trobas stačiau. 

. — Destis, rangovas? — pažiūrėjo į jį valdi- 
ninkas. Strebeika tikrai nesuprato šio žodžio, bet 
dėl visa ko nyktelėjo galva, kaip gerai išauklėtas 
žmogus. S 

„ Paskui viskas ėjo kaip iš pypkės. Tik reikėjo 
vis linkčioti galva, ką “jie" paklaustų. 

Pavyzdžiui: 

— Iš Amerikos? 
— Iš. 

— Kaune buvai? 
— Buvau. 


Liepė atsisėsti. Viskas aišku. Valdininkas vos 
nepadėkojo. Mat, čia, arčiau miesto, žmonės buvo 
mMandagesni. 

— O kur dėjai dešimt tūkstančių? Grąžink 
verčiau generolui. Ir viskas bus baigta. 
„Prasidėjo! Taip jie ir gaus iš manęs pini- 
gus''. 

— Nepažįstu jokio generolo. 

— Generolas geras žmogus, gal ir dovanos. 
Ir tau bus gerai ir mums. 

Strebeika jau būtų mobilizavęs savo dešimt 
tūkstančių, bet jis buvo Amerikoje, — tai jį įpa- 
reigoja. Tiesa, jis nežino Amerikos teismų ir te- 
nykštės teisminės tvarkos, bet jis viena žino; pa- 
rodyk dabar jiems tūkstantį, jie pareikalaus tuoj 
dviejų, paskui atims viską. Etapiniai įspūdžiai jį 
čirpino, kaip koks nudėvėtas smuikas, nemokėlio 
US Susikaupęs Strebeika dar kartą at- 
sakė: 

— Pinigo iš manęs neišgausite. 

Kada pirkai ūkį? 
Prieš dvejetą mėnesių. 

— Aha. 

Jį pasodino daboklėn. 

Jam dar pasakė: “Koks tu rangovas. Visi tave 
pažista jau Kaune. Visur prisiskolinai ir darbų 
nebaigei. Dabar tave visas Kaunas pažįsta. Bet 
su generolu nevertėtų prasidėti. Jis tave į pipirą 
sumals ... Ir mums dėl tavęs karšta.'' 

Prašėsi jau visai geruoju pareigūnai: 

— Atiduok tūkstantines, ir tiek... 

— Tiek jūs ir išviliosite iš manęs pinigo! 

Kai jis ištarė tą žodį, valdininkas supyko, jau 
reagavo trečiojo laipsnio tardymo būdu, tik lie- 
tuviškai daugiau sustilizuotu. 

Strebeika pajudino savo patinusį žandą. Jis 
jau nebe pyko, bet buvo nelaimingas. 

Vakare generolui buvo referuota: 

— Strebeika neįveikiamas. 

Generolas tarė: 

— Į teismą — tegu ten ekspertizė nustato. Ir 
štai jo kvitas. 

Teismas išaiškino Strebeikos parašo tapatu- 
mą, palyginęs su jo anksčiau išduotu parašu ge- 
nerolui, pripažino jį kaltu, nuteisė kalėti, ir be 
pamatinės sumos, pridėjo 297 litus 13 centų 1š- 
laidų, sudarytų valstybei, su tam tikromis pasek- 
mėmis. Pagaliau nemaloni byla baigėsi. 

Generolas liko laisvas ir, tenka prisipažinti, 
net laimingas. Nei tų paikų minčių, nei tau kas 
trukdo. Jis buvo teisingas žmogus, bet, kaip ir 
visi generolai, nors ir su širdgėla, norėjo, kad vis- 
kas vyktų pagal tvarką. 


Prašvito. Diena užsibrėžė graži. Generolas, iš 
pat ryto išėję į statybą, pastebėjo, kad karei- 
viams biblioteka auga. Ši kartą jis buvo susitaręs 
su kitu rangovu, jau — svetimtaučiu. Generolas 
džiaugėsi, stebėjo naujojo “strebeikos"? darbus ir 
buvo gerai nusiteikęs. į 

Pavakarėj generolas sėdėjo savo gana apleis- 
tam sode, iš kurio vis dėlto ši kartą buvo išva- 
ryta ožka. Jis žiūrinėjo sodą, kur turėjo išaugti 
gražiais langais dviejų aukštų pastatas. Jame tu- 


— 


rėjo būti įstatyti daug šviesos praleidžią langai, o 
pačios knygos turėjo skleisti tokią milžinišką 
šviesą kareivams, pagal tų, numatomų, langų di- 
dumą. Nors pastatas ne ką dar galėjo pasistiebti, 
bet generolas matyte matė cemento blokus, sie- 
nas, aukštą. Net nudažytino namo spalvas ir įtai- 
symus. 

"Šioje jaukioje sambrėškoje prie generolo pri- 
ėjo kareivis. 

— Na, mano vaike? 

Kareivis, įstatytas į sunkius, matyti, atsitikti- 
nius batus, neįprastu žargonu atraportavo: 

— Tamsta, generole, šiuo pranešu, kad yra 
atėjęs policijos Žmogus ir teiraujasi, ar tamsta, 
generole, nenorėtum pasikalbėti dėl to dalyko, — 
Strebeikos. 

Kareivio kalba buvo drąsi, trumpa ir aiški. Ir 
kareivis žiūrėjo generolui aiškiai į akis. 

— Strebeika — kalėjime! 

Bet generolas iš tikrųjų sode atstu pamatė be- 
stryčiojantį Strebeiką ir prieš savo norą sumojo 
i jo atsiradimą čia drūčiai reaguoti. Bet jis dau- 
giau mostu, ne žodžiais parodė aną tuojuotėliau 
pašalinti iš sodo ir jo daugiau čia neprileisti. Ge- 
nerolas dabar visai neturėjo noro kalbėtis su to- 
kiais tipais — kaliniais. 

Visi išvyko iškilminga greta. 

— Kokia tvarka pas mus! Dar daug primity- 
viškumo. Špaceruoja sau kaliniai kaip tinkami, 
policininkų lydimi. 

— Jei norėjo malonės, turėjo paduoti raštu! 

Bet ši kartą jau pats generolas buvo teismo 
iškviestas. Generolas turėjo nustatyti, kuris iš 
dviejų, teisme atsiradusių, amerikiečių Strebei- 
kų, yra tikras. Generolas tikrai suglumo. Vienok 
jis iškart pamatė, kad paskutinysis atvestasis, 
guvusis Strebeika — yra tikras ir yra jo “ran- 
govas"'. 

Šį žmogų policija aptiko besimaudantį pus- 
plikį Palangoje. Įstatė jį policija tuojau į dau- 
giau tinkamas miestui kelnes ir pagreitintu tem- 
pu atgabeno iš linksmybių pasaulio į teismo salę. 

Jis net išdrįso iš tolo pasisveikinti su gene- 
rolu. 

— Bet jei teismas pripažino kaltu pirmą, ir 
ekspertizė pripažino jo parašo tapatumą, tai kas 
bus atsitikę su pirmuoju? Už ką jis turėjo kalėti 
ir vargti... 

Jei jis neardytų tvarkos — pamanė generolas, 
— jis prieitų prie niūriai salėje sėdinčio žmo- 
gaus ir įteiktų jam iš savęs “laisvės medalį". Ir 
 atsiprašytų. Jam didžiai pagailo žmogaus. 

Teisėjas sužvilgo į ekspertus. 

Ekspertas aiškinosi: 

— Pagal paskutinį psichinės analizės moks- 
lą, o taip pat pagal kaligrafinius davinius, visai 
nenuginčijamus ir tikrus, Strebeikos parašo tvir- 
tapradė “n"' visai sutampa su parašu, išduotu ge- 
nerolui. Tuo tarpu kai kitas parašas, šiandie 
mums siūlomas... | 

Pagal ekspertą išeitų, kad nusidėjėlis Strebei- 
ka — ne Strebeika. abs A 

Pats ekspertas atrodė išblyškęs, apaštališko 
veido, esmėje — kaligrafas, o civiliniame gyve- 

PAUS:ERiGžY 


FRIEDRICH 


Su kriaušių kekėm svyra, 
Su laukinėmis rožėm 

Šalis ežeran: 

Jūs puikios gulbės, 

Nuo bučinių apsvaigę, 
Paneriat galvas 

Į šventą ir skaidrią gelmę. 


nime— dailyraščio mokytojas gimnazijoje. Eksper- 
tas siekč gyvenime toliau. Jis norėjo periekcio- 
nuotis. Kaligrafinis mokslas tai buvo jo pašauki- 
mas. Tai visi žinojo. Jis niekuomet neklysdavo. 

Kitas ekspertas jau buvo minkštesnių kaulų 
ir apvalesnis. Matyti, žinąs, kada ir kur pavil- 
gyti. Jis buvo dekoratorius ir — pirmosios pašto 
ženklų laidos autorius ir, kaipo toksai, žinąs, kas 
yra brūkšniai ir raidžių apvalumai. Jis teištarė 
teisėjui, suplodamas rankomis į savo plačių ma- 
sių šonus: 

— Supuolimas! 

— Toksai “supuolimas" kitą kartą tamstoms 
gali brangiai apseiti. Už tokį supuolimą, švelniu 
terminu tariant, tamstą, vieną ir kitą, reikėtų 
išimti iš čia ir padėti į kalėjimą. 

Teisėjas švelniai sustukseno melodiją savo 
pirštais į piupitro lentas. Kalbėjo, tarytum iš tik- 
rųjų turėjo “išimti"" kokį saldainiuką iš kokios 
dežutės. Bet buvo matyti, kad teisėjo mintys vei- 
kė aiškiai ir tiksliai, nesileisdamos į gyvenimo 
smulkmenas. 

Jis atsistojo; teismas buvo uždarytas. 

Nors akylusis ekspertas vis dar darbavosi, sa- 
vo meilėje užgautas. — “O “c", o “c", ponai, ta 
raidė sako, kad tai — jis! Pirštas buvo nukreip- 
tas į vieną kaltinamųjų. Tai buvo savo verslo ma- 
nijakas, nesugebąs greitai pagalvoti ir susiorien- 
tuoti. Manijakas — tai vidurkis tarp pamišėlio 
ir kūrybos pagauto menininko. 

Žmonės skirstėsi. Generolas, vienas pirmųjų 
apleidęs salę savo drąsiu žingsniu, grįžęs namo, 
kiek atslūgo. Nors vis tą patį žodį kartojo: “Eks- 
pertizė". Net jo artimieji negalėjo jo suprasti. 

— Ekspertizė! — vis vaizdavosi ekspertus ir 
jų “supuolimus"'. 

— Čia, Lietuvoje, reikėtų įsteigti tikrąją ka- 
ligrafų mokyklą! Tikrųjų ekspertų, kad žinotum. 
Kiek dabar Lietuvoje per dieną išduodama pa- 
rašų! Kai išduodama, tai vis sakoma: “Esava juk 
broliai, į teismą neisime!" O paskui vis dėlto 
teismai, kivirčai ir nesusipratimai. Net iki krau- 
joplūdžio. Kiekviename net valsčiuje per dieną 

VENIMO 


HOELDERLIN 


Aiman, kur rasiu aš, 

Dabar, kai žiema, gėlių, ir kur 
Rasiu saulės spindulį 

Ir žemės šešėlį? 

Mūrai šalti 

Ir bežadžiai styro, ir vėjuje 
žvanga vėliavos. 

1801. 


Vertė HENRIKAS NAGYS 


kiek pasitaiko tų parašų ir tų — “supuolimų"'. 
Parašą davei ir nesi tikras, ar jis bus tas pats, 
ar suklastotas. Visi tie ūkių užrašymai, paveldė- 
jimai, “draugiški"" čekių pažiravimai. Daug, tur 
būt, įvyksta Lietuvoje tamsaus, apie ką mes nė 
nenuvokiame. 

Generolas, sėdėdamas savo jaukiame kabinete 
vakaro jaukioje sambrėškoje, dar tikrai nežinojo, 
kaip suformuluoti savo mintį ir kaip jai surasti. 
praktiškąją vertę. Dalykas, atrodė, ėjo apie eks- 
pertus. Kažkas buvo artima kriminalistikai. Rei- 
kės pasitarti su žinovais! 


Staigiai prie generolo priėjo jo kareivis ir 
jam raportavo: 

— Turiu garbės... 

— Na, kas ten? Ar ne Strebeika? 

— Taip, tamsta generole! 

Generolas pats norėjo pamatyti šį kartą Stre- 
beiką, išteisintąjį ir neteisingai kiek pakaršintąji 
kalėjime. Įėjęs į laukiamąjį, jis išvydo bent dvi- 
dešimt Strebeikų, susodintų ant suolų. Visi jie 
teisinos palydovams ir pačiam generolui esą ne- 
kalti. Generolas įtikėjo. Atleido palydovus. Įsakė 
daugiau Strebeikų nerinkti. Ir ieškojimo bylą nu- 
marinti. 

„Jis gražiai atsiprašė visų Strebeikų ir įteikė 
jiems po pundą svarių knygų, nors ir kareiviams 
teiktinų. Dabar buvo visi patenkinti. Visi Stre- 
beikos, kaip susitarę, griuvo iš miesto trauki- 
niais. 

Dabar tai turėjo jau laiko generolas atsidėjęs 
žvalgytis į savo kūrinį, pastatą. Pastatas augo. 
Deja, nors ir nepadaręs nusikalstamojo akto, nau- 
Jasls rangovas ėmė ir išvyko Palestinon. Išvyko 
visai patriotiniais sumetimais. Nėra aukštesnio 
jausmo per patriotizmą. 


„„ Be pradėto pastato, pasiliko viena tik sodo 
idilija. Aplink, mieste sekėsi viskas po senovei. 
Buvo gražu gyventi. Mūrai jau išdyge buvo vir- 
šum langų rentinių. Generolas skubėjo dabar 
ieškoti naujo rangovo, didžiai atsižvelgdamas su- 
tarčių, užstatų ir sankcijų. 


II EIR AI NR A 


FLORENCIJOJ PAS PAPINI 


Papini gyvena už miesto, ramiam 
kvartale, kur namai, pasislėpę už 
langinių ir grotų, lyg pastatyti pa- 
veikslams ir statuloms saugoti. Tai 
vusi, bėra tik ilga pažaliavusių balų 
virtinė, po kurią braidžioja basi vai- 
kai. Prieš mane stiprus, plačių pe- 
čių vyras, plaukais, kaip liūto kar- 
čiai, visaip raukšlių išvagoto veido, 
lyg stiklas kulkai perėjus. Jis pa- 
nėši į vieną Vidurinių amžių baisių- 
jų demonų. 

— Aš aklas ir beveik nieko ne- 
girdžiu. Kalbškite garsiai! — sako 
man. 

Dvi salės, kur mudu esame, iki 
lubų prikrautos knygų, kurių eilės 
kyla išilgai sienų lyg Cinguecento 
(16 amžius) erudito bibliotekoje. 

— “Mykolo Angelo gyvenime“ 
jūs kalbate apie naujus dokumentus, 
kurie jums padėjo parašyti biogra- 
fiją gyvesnę, turtingesnę ir origina- 
lesnę už kitas šio didžiojo meninin- 
ko biografijas. Jūs ginatės parašę jo 
gyvenimą romano forma. Jūs teno- 
rėjote būti menininkas, su meile pa- 
sakojąs kito menininko gyvenimą. 
Kuo šita naujoji biografija skiriasi, 
pavyzdžiui, nuo Grimmo, Symonds 
ar Romain Rolland parašytosios ? 

— Aš gimiau ir visada gyvenau 
Florencijoje. Gyvenau tik už kelių 
žingsnių nuo Mykolo Angelo namų. 
Jis buvo visuomet mano didelis 
draugas. Jis man nebuvo koks toli- 
mas, kaip tiems biografams, kurie 
nelyginant svetimi įlenda į didžiojo 
žmogaus namus, norėdami mums pa- 
pasakoti jo gyvenimą. Aš visuomet 


gyvenau su juo kartu ir jo šešėlyje. 

“Daugelis rašytojų Buonarotti as- 
menyje matė tik nusivylusį titaną, 
randantį paguodą tik vienumoje. šis 
menininko pavertimas gaižia, nevi- 
suomeniška ir paslaptinga būtybe ne- 
atitinka nei tikrų faktų, nei sutin- 
ka su atsiminimais jį pažinojusių. 
Kasdieniniame gyvenime Mykolas 
Angelas visai nebuvo mizantropas. 
Jis buvo susiartinęs, tarnavo ir mMy- 
lėjo daugel savo amžininkų: popie- 
žių, kunigaikščių, menininkų, moks- 
lininkų,  avantiūrininkų ir  kuklių 
amatininkų; ir šitas toks įvairus 
pasaulis mane pastūmėjo nupiešti 
platų vaizdą 16 amžiaus, kuris Ita- 
lijos istorijoj buvo sugedimo šimt- 
metis, bet gausus genijų ir didingų 
kūrinių. 

— Kaip gyvenimas didelio meni- 
ninko, išskiriančio, kaip sakot, “iš 
žmogiūkščių gaminamų serijomis", 
gali padėti įžvelgti žmogaus prigim- 
ties paslaptis? 

— Genijus  biaurisi kasdieniškų 
gyvenimu. Jis svajoja apie tobulą 
dievišką žmoniją, kurios pavyzdį jis 
teikia savo kūrinyje. Dideli dalykai 
sukuriami tik skausme. Mykolo An- 
gelo pesimizmas reiškiasi ne žodžiais, 
bet jo statulomis. 

— Ar italų Cinguecento davė ener- 
gingesnį aistringesnį ir labiau išreiš- 
kiantį save žmogaus tipą negu mūsų 
amžiaus garsieji žmonės? 

— Anų laikų italų kūne buvo vel- 
nias. Tuomet atlikdavo lygiai leng- 
vai ir gėdingiausius veiksmus ir gar- 
bingiausius. šiandien tikėjimo galas. 
Nebčra aistrų nei entuziazmo. Karų 


patyrimas žmoguje išgesino visą 
jausmą. Mes dideliais žingsniais, vi- 
siškai abejingai, žengiame į naikini- 
mą. Įvykdžiusį visų gyvenimo formų 
svajonę, žmogų proto ir mokslo lai- 
mėjimai vedė ir ves į šį sunaikini- 
mo galimumą. Mes esame paskuti- 
niai liudininkai barbariško amžiaus, 
kuris betgi turėjo grožio supratimą. 
Mes žygiuojame į mechanizuotą bar- 
barišką laikotarpį, kur žus visi min- 
ties laimėjimai. šiandieninio jaunimo 
idealas yra sportas... 

— Ar netikite šitame greičio sie- 
kime rasti žmogaus troškimą, kurį 
jis visada jautė, norėdamas išsiva- 
duoti iš svorio dėsnių ir patapti dva- 
sia, esančia už erdvės ir laiko ribų ? 

— Tai mes, menininkai, vaizduo- 
jame šitą troškimą kaip ypatingą iš- 
sivadavimą iš medžiagos. Bet karo 
lakūnas čia temato tik priemonę grei- 
čiau griauti. 

— Skelbia pasirodysiant jūsų kny- 
gą “Paskutinis teismas". Ar galima 
sužinoti jos siužetą ? 

— Jau 40 metų, kai aš pradėjau 
rašyti veikalą, kur galėčiau apibū- 
dinti visų žmogaus gyvenimo formų 
prasmę. Ir aš norėjau aprašyti tai, 
ką kiekvienas iš mūsų žino iš paty- 
rimo, lyg pirmą kartą praregėdamas 
gyvenimą. Mūsų pasaulyje yra šlykš- 
čių ir pasipiktinimo vertų dalykų, ir 
niekas to nesupranta; aš noriu iš- 
nešti į šviesą kai kurias baisias mū- 
sų dvasinio ir animalinio gyvenimo 
tiesas. Aš noriu nupiešti kiek gali- 
ma pilnesnį mūsų žmonijos vaizdą, 
pasigaudamas individų tiesiai iš gy- 
venimo. 

“Paskutiniame teisme" žmonės po 
mirties stojasi Dievo akivaizdoje pa- 
siteisinti iš savo darbų. Tapytojai 
dažnai ėmėsi šio rašytojų apleisto 
siužeto. Betgi parodyti patį Dievą 
paskutiniame teisme man atrodė per 
drąsu. Gal Dievas ne taip pasisako 
kaip žmonės. Tad aš Jį pakeičiau 
angelais kaltintojais, pro kuriuos 
traukia visi prisikėlusieji. Knyga pra- 
sideda truputį prieš pasaulio pabai- 

Balys Rukša: ŽEMĖS RANKOSE. 
Poezija. Toronto, Canada, 1950. 80 psl. 
Jau nepriklausomos Lietuvos pe- 


riodikoje pradėjęs spausdinti eiles, 
B. Rukša pasirodo štai su pirmąja 
knyga. Nei patriotinių, nei visuome- 
ninių motyvų rinkinyje beveik nėra: 
juos čia atstoja daugiausia asmeni- 
niai. Gausiai apraudama “jaunystė 
puolusio žmogaus“, kuris pusiauke- 
lėje buvo pasiryžęs grįžti (bet, žino- 
ma, nuvažiuoja “toliau į naktį") at- 


gą. Visi paskyrimai, visos proble- 
mos, visos žmogiškojo gyvenimo for- 
mos įsikūnija mano vaizduojamuose 
asmenyse. Aš juos rinkau iš visų 
kraštų ir laikų. Visokios žmogaus 
gyvenimo sąlygos čia vaizduojamos 
— nuo elgetos iki karaliaus, nuo 
šventojo iki nusikaltėlio; visos nuo- 
dėmės, visos profesijos čia turi savo 
vietą. Aš galvojau, kad tuo būdu 
gindami kiekvienas savo bylą Amži- 
nojo akivaizdoje, žmonės gauna pas- 
kutinį kartą progą pasiteisinti, sa- 
kytume, bandyti paskutinį kartą. 
Vieni protestuoja, kiti piktžodžiau- 
ja ir toliau kaltina Dievą dėl savo 
likimo. Aš jiems leidžiu kalbėti savo 
tautos ir savo amžiaus būdu. 

— Kaip jūs galėjote išspręsti sun- 
kią stiliaus problemą ? 

— Vokiečių karininkas nekalba 
kaip kryžiaus karų dalyvis, nei fa- 
riziejus kaip mūsų laikų žydas. “Die- 
viškoji komedija" bent kiek artima 
mano siužetui, bet ji skiriasi pagrin- 
dinai katalikiška ją gaivinančia dva- 
sia. Mano veikalas yra dar krikš- 
čioniškesnis už Evangeliją ta prasme, 
kad aš žmones vaizduoju ne tiek blo- 
gus, kiek nelaimingus, ir kad tarp 
eilučių išskaitoma, jog galiausiai vi- 
sas pasaulis bus išgelbėtas. Išvesda- 
mas į sceną šimtus asmenų, aš vis 
dėlto stengiuosi glaustai kalbėti. Ta- 
čiau mano knyga turės nemažiau 
kaip 1200 puslapių. 

— Ar galėtumėt nurodyti šian- 
dieninės italų literatūros linkmes. 

— Mūsų rašytojai romanus rašo 
anglų ar amerikiečių būdu: šie ro- 
manai, ypač kai vaizduoja seksuali- 
nius dalykus, labai skaitomi. Spaus- 
dinami taip pat atsiminimai įvairių 
politinių vadų, generolų, kur auto- 
riai, patys teisindamiesi, atskleidžia 

gal: prisiminti vaikystės pasakų, pie- 
mens lumzdelio tonų; arba “laiko už- 
plakta jaunystė", kurią “vagis be 
nerimo į vakaro miglas suvystė"; 
arba pagaliau “meilė ir jaunystė va- 
gabundo", kuri “nesudegė ugnyje 
lūpų mylimos". Ir taip automatiškai 
prieiname prie tos mylimos. Daug 
vietos Rukšos poezijoje skirta ero- 
tikai, kuri tačiau neuždega skaity- 
tojo. Tai, sakytum, erotinės temos 
nagrinėjamos iš tos ir anos pusės, 


praeito karo skandalus. O mūsų poe- 
tus laiko užsidarčliais, nes niekas jų 
nebesupranta. Jaunimas šiandien do- 
misi tik sportu, kinu, mašinomis, ir 
visai nesudaro palankios atmosferos 
poezijai pražysti. Tai Hegelio išpra- 
našautas meno galas. Pasaulis daro- 
mas kasdien šlykštesnis. Dar Itali- 
joje yra labai gražių dalykų, bet 
prieš 50 metų visas kraštas buvo gra- 
žus. Mes paskutiniai poetai. Ateity- 
je žmonijos laukia baisūs bandy- 
mai 

— Kadangi dabar šventieji Me- 
tai, tai ar nemanote, jog šitas visų 
tautų susitikimas Romoje sumažins 
pranašaujamos katastrofos pavojų ? 

— Popiežius savo kalbose visas 
tautas šaukia taikon. Bet reikia pri- 
pažinti, jog politiškai jis negali nie- 
ko. Jis neturi jokios įtakos Ameri- 
kai ir Sovietų Rusijai. Pinigu ir ga- 
mybos mitu pagrįsta amerikietiškoji 
mistika nėra krikščioniška. Rusijo- 
je egzistuoja rusų stačiatikių Bažny- 
čia, besilaikanti komunistinės lini- 
jos. 

— Ar tikite, jog Bažnyčia ir Si- 
nagoga gali susiartinti, ir ar nema- 
note, kad religinės jėgos kokios jos 
bebūtų, turėtų susivienyti grasinan- 
čio pavojaus akivaizdoje? 

— Šitai kaip tik suprato šv. T6- 
vas, leisdamas pirmą kartą katali- 
kams ir protestantams susitikus lais- 
vai diskutuoti. Bet gilūs dogmų skir- 
tumai apsunkina šiuos susitikimus. 
Kaip tik dėl to aš tikiu esant būtina 
dogmatinę religijų pusę sumažinti, 
kad pirmaujamą vietą gautų artimo 
meilė. Tik tuomet krikščionims ir žy- 
dams pasisektų susiprasti. (Maurice 
Caraco. Iš “Nouvelles Litteraires", 
1950 m. X. 26 d. Nr. 1208.) 


Vertė V. Kulbokas 


lyg parodoj apžiūrinėjami šiokie bei 
kitoki eksponatai. O štai ir tos mei- 
lės objektas, apibūdintas greičiau 
trivialiai, ne poetiškai: 
Aistra nėra tau kūdikio sapnų 
[palietus,. 
Nors tu pribrendus nuodėmei esi 
[senal. 
Ir kūno linijų slapčiausios vietos 
Težinomos tik tau vienai... 18. 
Pasitaiko rinkinyje ir visuotines- 
nių poezinių temų, pvz.: laimingi 
praeities džiaugsmu (27), sesuo, lau- 
kianti negrįžusio brolio žvejo (31 p.), 
tik jos nėra kaip reikiant išplėtotos. 
Arba toks duobkasių motyvas (58 p.) 
puikus, bet neištesėta, lyriškai neap- 
dorota, taip kad pasidaro gaila pa- 
ties motyvo. Tik palyginkim tą patį 
laidotuvių motyvą rudens dugne J. 
Aisčio poezijoje — ir bus aišku, kur 
lyrika, o kur šiupinys. Randi čia ir 
tą pačią Solveiga, kurią kadaise J. 
Aistis taip žavingai įnešė į mūsų 
poeziją, o B. Rukša nūn tik toli- 
mu aidu kartoja. Ta proga reikia 
pasakyti, jog B. Rukšos poezijoje jau- 
čiama įvairių poetų įtakų atskam- 
bių — tiek atskiruose posakiuose, 
tiek kai kurių posmų sankūroje. Čia 
visko rasi, pradedant Putinu, Braz- 
džioniu, J. Aisčiu ir baigiant A. Ny- 
ka-Niliūnu. Paimkim bent porą pa- 
vyzdžių: 
Aš savo laimės viešpats ir vagis. 20 
(plg. Putiną) 
Pro šalį eina moteris. Jos veido 


[bruožuos, 

Jos žvilgsniuos nieko artimo nesu- 
[randu. 

Kaip ji, kaip ji praeis ir vasara, ir 
[rožės, 


Ir niekieno nelaukiamas ateis ruduo. 
(plg. Brazdžionį) 36 
Rukšos eilėraščiai nepagauna, ne- 
nustebina ir net neįstringa. A. Miš- 
kinis sakydavo, jog, perskaičius kar- 
tą ištisai eilėraščių knygą, jei ne- 
įstrigs į atmintį nė vienas eilčraštis, 
aišku, kad čia ne poetas. Labai ne- 
malonu, ypač gal jau mirusio žmo- 
gaus vardu, tarti sprendimą debiu- 
tantui. Deja, man perskaičius tas ne- 
malonus sprendinys iškilo automa- 
tiškai. Net čia pat pakartotinai per- 
skaitytas eilėraštis daugeliu atvejų 
nesudaro nei bendros nuotaikos, nei 
bendros vedamosios minties. 


Jeigu  Rukšai kartais pavyksta 
posmą sudaryti, o paskui einąs jo 
kaimynas negailestingai sutriuškina 
beatsirandančią gero eilšraščio viltį, 
tai gal jo tikrasis kelias būtų — 
trumpi dviposmiai eilčraščiai? "Tie- 
sa, rinkinyje tokių randame bent de- 
šimtį, ir, reikia pasakyti, vienumas 
juose sandariau pasiektas, taip aki- 
vaizdžiai neužkliūva grumstai. Tik 
čia vėl kita bėda: tokie trumpi eilė- 
raščiai turėtų arba kondensuotą nuo- 


taiką sudaryti, arba ypatingu vaizdų 
nustebinti, arba pagaliau gilesnę min- 
tį poetiškai įforminti. Pacituokime iš- 
tisai vieną iš tokių trumpų B. Ruk- 
šos eilėraščių, kad įsitikintume, jog 
Jis nepasiekia nei vieno, nei antro, 
nei trečio: 


šAUKSMAS 
Mes klūpojom prie žmogaus nušcuto 
Seno eglių miško pakrašty, 
Ir malda tikėjome nuplauti 
Jojo sielą rudenio nakty. 


šaukė žvaigždės mums iš aukšto 
[skliauto, 

Kad ir mes gyventi neverti 

Ir tik šiaip sau klūpom prie nušauto 

Seno eglių miško pakrašty (37 p.). 

Pažvelgę į kitą tokį trumputį eilč- 
raštį vardu “Ruduo" (21), turėsim 
konstatuoti, kad vis tik ir jo nepa- 
vyko ištisai harmoningai sukompo- 
nuoti: jei antrasis posmas visai 
sklandus ir lyriškas, tai pirmasis 
jau visai netinka. 

Visi suprantame, kad žmogus gali 
būti apsivilkęs gražiausią švarką, 
apsimovęs puošniausias kelnės, pasi- 
rišęs  elegantiškiausią kaklaraištį, 
pabaigai užsimovęs neprastesnę 
skrybėlę — ir galų gale bendrai la- 
bai juokingai atrodyti. Aišku, kad 
čia būtinas dar priedas visuminis 
derinimas, kuris nusako žmogaus 
skonį. Taip ir poezijoje. Ir iš pui- 
kiausių posmų ne būtinai pasidaro 
bent pakenčiamas eilėraštis. 

Bet tenesuklysta skaitytojas pa- 
galvojęs, kad B. Rukšos šičia recen- 
zuojami eilėraščiai sudaryti iš virti- 
nių gerų posmų. Nereiklus norėtų 
būti patenkintas ir tuo: bent frag- 
mentais gerais galėtų poezijos al- 
kulį numalšinti. Deja. Kad tokių pos- 
mų būtų bent tiek, kiek eilėraščių, 
galėtume dar pakentčti ir palūkėti 
geresnių laikų. Bet kad jų tiek nėra, 
o dažniausiai B. Rukša ir posmo ne- 
pajėgia kaip reikiant sudaryti. Štai, 
pvz., kaip nepretenzingai, bet pui- 
kiai pradedamas “Vakaras": “Kada 
ateina vakaras ir saulės spinduliai 
užgauna paukščius, giedančius ber- 
žų viršūnėse" (49 p.); už tat sekan- 
čių trijų eilučių nė cituoti nesiryžta- 
me, iš vienos pusės kad parodytu- 
me skaitytojui bent tą vienintelį ne- 
sugadintą vaizdą, iš kitos pusės kad 
apsaugotume autoriaus garbės liku- 
čius. 

Būdamas, matyt, dar ieškojimo ke- 
ly, B. Rukša pateikia ir visai pa- 
prastų, nepretenzingų, sakytum, rea- 
listiškų eilčraščių, tik čia, deja, jau 
nebe poezija, o eiliuoti pasakojimai: 
Stalas ten dabar drobe užtiestas — 
Pakeleivis juk šią naktį ten svečiuos. 
Gera jam tenai išalkusiam prisesti, 
Jam prie duonos, vyno ir mėsos. 32 
Arba: 


Ji laukia grįžtančio iš jūros brolio 
Ir stovi vieniša prie molo. 

Ji netiki senų žvejų Iegendom 

Apie laivus, kurie paskendo (31 p.) 
Arba dar: 

Nemesk tu pirštinės iš naujo 
Kitiem su pergalės ženklais, 

Jei žemėj mes visi kariaujam 
Tokiais archaiškais ginklais... 


13 p. 
Na, ir dar priedo: AP 
Tu netikėjai niekados, kad skriaudos 
Būna dažnai išlygintos mirties — 
Juk aš išslaisvinau tave iš varžtų, — 
Save nuo paniekos ir nuo skriaudų. 
(71 p.) 
Arba kas pasakys, kad ne kuriam 
daktarui, o kažkokiam poetui pri- 
klauso toks klasiškai medicininis po- 
sakis: “Svaigaus kritimo nekenčia 
maža širdis“ (8 p.). Kitur nepoeti- 
nis žodis, paverčiąs visą posmą nie- 
kais, atsirado, deja, rimo beieškant: 
“nebeturėdamas keliaut toliau galios" 
(10 p.). Be to, čia rimuojant galios- 
tylos, pažeidžiama kirtis, kuris iš 
tikrųjų turi būti šaknyje — galios. 
Poetinių vaizdų Rukšos eilėraš- 
čiuose rasi įvairiausių stilių. Štai 
priešketurvėjinio dekadentizmo iška- 
senos: “užgęsęs liūdesingų valandų 
žvakes“, “dideliu džiaugsmu tave 
užnuodys' (12 p.). Čia vėl anksty- 
vojo Santvaro simbolizmo grąžini- 
mas: 
Kai paskutiniai vakaro šeščliai degė 
Ir juodo šilko rūbuos artinos naktis, — 
Išleidau aš tave į nuostabią viešnagę: 
Pavasario karaliaus aplankyt. (9 p.) 
B. Rukša nėra koks naujovininkas. 
Jis džiaugtųsi galėdamas vertai uz 
simbolizmo užsikabinti, bet kad ta- 
tai, pasirodo, irgi ne taip lengva, 
kai stokojama elementariausių sim- 
bolistinės architektonikos pradų: 
Sakai, audra šią naktį siaučia, 
Nyki, beprasmiška audra. 
O mūsų meilė, jei paklausčiau, 
Jau taip įprasminta, gera? (33 p.) 
Retkarčiais autorius bando poeti- 
nei išraiškai "modernumo" manierą 
(“laiko garvežys", “nerimo laivai", 
“svajų grabai", “būties vynas"), bet 
šitokios metaforos, deja, visai nesi- 
derina su bendru B. Rukšos poezijos 
stiliumi, antra vertus, jos pavėluotos 
bent 30 metų. Kadaise vienas ketur- 
vėjininkas tokias mūsų poezijoje Vy- 
ravusias nelygias vedybas (abstrak- 
tus su konkrečiu) triuškinančiai pa- 
laidojo, paleisdamas į varžybas savo 
100 laipsnių stiprumo “ilgesio bla- 
kę". Argi dabar, keturiems vėjams 
nurimus, vėl grįšime iš pradžios? ..-. 
Baigiant vis dėlto negalima dar ra- 
miai praeiti pro šitokius pasakymus, 
liudijančius poetinės kultūros stoką: 
“O ašen ir tada esu tamsus ir g€e- 
liantis, ir mano žodžiai nušniokščia 


kriokliais" (48 p.), "ateik apdegusia 
širdim prie šito namo slenksčio" 
(45 p.), “kol ateis kiti tikrai įkaušę"' 
(6 p.). Čia susiduriam su elementa- 
riausiu poezijos skonio sudarymo rei- 
kalu. Deja, aš ne Radzikauskas, o 
Rukša ne Mikuckis, kad jam dėsty- 
čiau poezijos rašymo meną. 

Iš kitų B. Rukšos eilėraščių išsi- 
skiria savo lengvumuų, dainiškumu“ 
“Užburtame rate" (24 p.), „Žvaigž- 
dės" (17 p.), “Banga" (14 p.). Bet 
mūsų poezija panašaus tipo eileraš- 
čių gana daug yra gavusi jau prieš 
20—25 metus, pvz. iš Petro Karužos 
ar S. Nėries ankstyvos plunksnos. 

Vieną aiškią naujovę Rukša įneša, 
tiktai ne poezijos, bet skyrybos srity- 
je, būtent: tarp pagrindinių ir šalu- 
tinių sakinių demonstratyviai nededa 
kablelio. 

Ben. Babrauskas 


K. Straubeks, DIE LETTO-PREUS- 
SISCHEN GETREIDEFRHSTHE., At- 
spaudas iš Švedijoje išeinančio folk- 
roristinio žurnalo “ARV", t. 5. 1949 
m. 130—159 p. 

Šioje trumpoje studijėlėje latvis 
profesorius Karlis Straubergs dar 
kartą aikštėn išvelka baltų tautų 
liaudies papročiams tirti taip reikš- 
mingą garsųjį M. Praetoriaus veika- 
13 “Deliciae Prussiae“ arba “Preus- 
sische Schaubuehne. 

Kaip žinome, šis veikalas, baigtas 
rašyti 1707 m., buvo taip ir paliktas 
rankraštyje, tik keli skyreliai buvo 
paskiau atspausdinti, tarp jų trys 
knygelės: De idolatria veterum Prus- 
sorum; Festa veterum Prussorum ir 
Consecrationes veterum Prussorum, 
kurias išspausdino W. Mannhardt sa- 
vo 1936 m. Rygoje išėjusioje knygo- 
je “Letto-preussische Goetterlehre". 
Tuos tris skyrelius, arba tas tris 
knygeles Straubergas ir ima nagri- 
nėti ir ten surinktą medžiagą ko- 
mentuoti, lygindamas ją su baltiš- 
kąja, ypač latviškąja medžiaga. Au- 
torius peržvelgia piūties pasiruoši- 
mo papročius (Die Einleitung der 
Ernte), pačią piūtį (Das Getreide- 
fest) ir Gabjaugio šventę (Vom Fest 
Gabjaugis). 

Autorius yra didelis Mannhardto 
šalininkas, o kadangi šisai vartoja są- 
voką “letto-preussische", tai jos ne- 
atsisako ir autorius, nors toji Sąvo- 
ka turėtų Straubergui atrodyti pla- 
tesnė, negu tie du žodžiai, Reikia 
manyti, autorius nemano į pirmojo 
ar antrojo žodžio apimtį įtraukti ir 
lietuvių, kaip kad Mannhardt, ku- 
riam tų tautų sąvokos maišėsi. Na, 
kas šią studijėlę liečia, tai čia gry- 
nai Praetoriaus medžiaga apie prū- 
sus, interpretuota latviškąja medžia- 


ga. 
Juozas Lingis 

ų| ANABNA,S 


“LITERATURNAJA GAZETA" DERGIA MŪSŲ MENĄ 


Maskvos “Literaturnaja Gazeta" 


1950 m. rugsėjo 5 d. (78 nr.) 
paskelbė ilgą — trys skiltys per 
visą puslapį — straipsnį, pava- 


dintą “Nugalėti formalizmo įtakas“, 
kuriame piktai plūstami ir mokomi 
mūsų Menininkai, o ypač su purvais 
maišomas Čiurlionis. 


“Literaturnaja Gazeta" jau maža 
bendra su literatūra beturi. Iš kelio- 
likos straipsnių tik trys liečia lite- 
ratūrą. Likusi medžiaga labai mar- 
ga: Žmogžudžiai (aiškų — ameriko- 
nai), Kaimo statyba, Miško gaisrų 
gesinimas, Septynaisdešimt gamybos 
knygų (kaip apauti sovietų piliečius), 
Tekintojo Drokino kultūrinė veikla 
(parašyta kažkokio Lichodejevo!), 
Gilių rinkimas, Stachanoviečiai — 
gamybos komandieriai (apie lietu- 
viškas dirbtuves) ir kita panaši me- 
džiaga. Laikraštis gana karingas ir 
stilius imperatyvus. Atrodo, kad so- 
vietuose jau galioja tas galą prana- 
šavusis Hitlerio šūkis: Visi ratai per- 
galei tesisuka! 

Mūsų nestebina visiškas sovietų 
rašytojų sąjungos laikraščio nulite- 
ratūrėjimas: rusas kalėjime jaučiasi, 
kaip namie, ir laisvėje greičiausiai ji- 
sai uždustų. Vis dėlto iki antrojo ka- 
ro dar ir ten to nebuvo: ta pati “Li- 
teraturnaja Gazeta" daugiau vietos 
skyrė literatūriniams klausimams. 
Aišku, tai jų vidaus reikalas — tesi- 
žinai, mums daug svarbiau, ką drau- 
gas Kamenskis įsako mūsų meninin- 
kams. 


Sovietai savo vidaus reikalavimus 
perkėlė ir į pavergtus kraštus. Čia 
tie įsakymai juokingi, bet tenai — 
graudūs ir tragiški. Jie gali skelbti 
Staliną giliausiu pasaulio mokslinin- 
ku, bet svetur jam niekas tos gar- 
bės neteikia. Taip lygiai ir su vaiz- 
duojamuoju menu: jie žandariško- 
mis priemonėmis iškelia savo meną į 
padanges, bet pasaulis jų meno ne- 
žino. Rusų tauta gabi muzikoj, šoky, 
literatūroj, bet vaizduojamame me- 
ne ji yra visiškas nulis. Galime per- 
versti visas meno istorijas, aišku ne 
rusų parašytas, ir jose nerasime nė 
vieno ruso, kuris būtų ką nors svč- 
ręs visuotinėje meno istorijoje. Bet 
jie nori Maskvą padaryti viso pa- 
saulio meno Meka. 2 

Pernai vasarą Lietuvoje buvusi s0- 
vietinio dešimtmečio apžvalginė me- 
no paroda. Kamenskis ją vertina. 
Pirmiausia, žinoma, visus šunis ka- 
ria ant Smetonos ir jo “epochos"'. Be- 
skaitydamas tą nuolatinę komunis- 
tėlių zauną, pradedi tikrai vertinti 
anuos laikus, nes jei jie būtų buve 


niekas, kaip komunistai stengiasi 
irodinčti, tai jie visą dešimtmetį 
“smetoniškumuų" nesidžiaugtų, lyg 


tas mūsų priežodžio kvailys geležėlę 
vadės. Priešingai, Smetonos asmuo 
bus buvęs stambus faktorius perma- 
nentinčje proletariato revoliucijoje. 
ši kartą Smetonai kliūva, “kad sme- 
toniškoj epochoj viešpatavo nelemtas 
“krypimas į Vakarus"; ir tautiškos 
realistinės tradicijos paverstos nie- 
kais (draugas Kamenkis tuo tvirtina, 
kad jos jau priešsmetoniniais laikais 
mūsų Mene buvo buvusios, nes kitaip 
Smetona nebūtu turėjęs ko susinti), 
ir taip drumzlina formalizmo banga 
buvo užliejusi meną. Ir štai, po 1940 
m., lietuviui dailininkui reikėjo atsi- 
stoti prieš dvi problemas: pirma, iš- 
sivaduoti iš siauro individualizmo ir 
stoti prieš gyvenimą, kovos, darbo ir 
tautos reikalus; antra, apvaldyti jau 
beveik prarastą realistinį meistrišku- 
mą, sukurti ir išplėsti — prisideri- 
nant prie socialinio gyvenimo turi- 
nio — tikrą tautinę formą". 


Pagrindinė mintis — prisiderinti. 
Ir tai ne patarimas, bet įsakymas, 
paremtas dogma, paskelbta neklai- 
dingoio Vladimiro Iličiaus Lenino 
kritiškose tautinio klausimo pasta- 
bose: “Mes iš kiekvienos tautinės 
kultūros imame tiktai jos demokra- 
tinius ir socialinius elementus, ima- 
me juos nesąlyginiai ir tiktai kiek- 
vienos tautos buržuazinei kultūrai, 
buržuaziniam nacionalizmui atverti." 
Pagal ta “dogma" smerkiama bet ko- 
kia tautinė individualybė ir kiekvie- 
na paskira asmenybė, tai yra, visa, 
kas prasikiša iš rusiškai sovietiško 
kolektyvo. Kamenskio žodžiai panei- 
gia net tą ilgai linksniuotą šūkį: 
tautinė forma, socialistinis turinys! 
Tautinių formų galima mokytis vien 
iš rusų, o tas socialistinis turinys vėl 
labai siauras — tėvas ir mokytojas 
ir partijos visiems varu teigiamas 
optimizmas, 


Vadinasi, mūsų likusieji dailinin- 
kai, kaip garsios Smurgonių akade- 
mijos auklčtinės meškos, amt įkai- 
tintų skardų mokomi šokti raudo- 
nąjį kamariną. Ir kaip nešoksi, kad 
padai svyla ir galva gelia. Yra jau ir 
tobulai šokančių: Irena Žebenkienė- 
Trečiokaitė tapo socialinio darbo did- 
vyrį Juodinską ir rašytoją Baltušį; 
Mergašilskis — Lietuvišką diviziją 
Orlo kely; Dilka — Pirmą lietuvišką 
kolektyvinį ūkį; Petrulis su Vyšniaus- 
ku lipdo komunarų šaudymą; Mikė- 
nas — paminklo projektą didmergei 
Melnikaitei. Prie šių prideda dar Vai- 
vadą, Palaimą ir Aleksandravičių. Vi- 
sus pagiria tuo pačiu nuvalkiotu 
provincijos laikraščio meno kronikos 
šablonu. Geriausi komplimentai yra: 
“Išreikšta tokiu gyvenimišku tikru- 
mu ir taiklumu, tepasiekiamu tik su- 
brendusiam realistui." Kaip realizmą 
reikia suprasti, paaiškėja vėliau, kai 
Kamenskis jį konkrečiau aptaria. Tai 
esą ne kas kita, kaip tik gabumas 
prisitaikinti prie naujų sąlygų ir 
naujų viešpačių. 

Menininkai suskirstyti į tris ka- 
tegorijas: į išrinktuosius, į skaistyk- 
loje esančius ir į prakeiktuosius. 
Vienas tokių iš sovietiškosios skais- 
tyklos beiškopiančiųjų esąs kažkoks 
Mackevičius. Gana produktyvus: pa- 
rodoje išstatė šias prisitaikymo dro- 
bes: Partizanai (aišku, ne nūdieniai), 
Raudonoji gurguolė, Lauke, Pirmieji 
iš Rytų ir, galop, “viena geriausiųjų 
visoje parodoje — Lietuvių delegaci- 
ja Kremliuje 1940 metais". Visi Mac- 
kevičiaus paveikslai, anot Kamens- 
kio, “nutapyti drumzlinomis spalvo- 
mis, neaiškūs, nerūpestingi; jis žiūri 
į pasaulį primerktomis akimis, vaiz- 
duoja tik bendras apybraižas, tik 
įspūdžius, o ne patį vaizdą, ir be pa- 
raščių jo paveikslų turinys nebūtų 
suprantamas", Bet... 


“Mackevičius, Lietuvių delegacijos 
kūrėjas, visai kitas menininkas. 
Griežta ir iškilminga jo drobės kom- 
pozicija, išlaikyta švariuose ir sul- 
tinguose tonuose, su gerai išbaigtu 
piešiniu. Tinkamas meniškos kalbos 
realizmas leido dailininkui perduoti 
visą istorinio įvykio reikšmę: drau- 
gas Stalinas ir jo sčbrai šiltai ir nuo- 
širdžiai sveikina išlaisvintos lietuvių 
tautos delegaciją, atvažiavusią į 
Maskvos Aukščiausios Tarybos sesi- 
ją su prašymu priimti Tarybų Lie- 
tuvą į SSSR sąstatą", 

“Kodėl gi Mackevičius parinko pa- 
rodai drauge su savo puikiuoju rea- 
listiniu paveikslu drobes, beturinčias 
impresionizmo žymių? Greičiausiai 
dailininkas dar pats pilnai nesupra- 
to ir neįvertino tos įvykusio jo kūry- 
boje lūžio reikšmės!" 

Yla taip ir išlenda iš maišo. Kur 
to paveikslo vertė? Spalvose? Gal 


būt. Kompozicijoje? Gal būt. Pieši- 
ny? Ir tai gali būti. Nebūkime nai- 
vūs, kaip draugas Kamenskis — Sta- 
lino šypsny visas menas. Kaip gi ga- 
li likti miglų ir šeščlių ten, kur taip 
šviesi, kaitri ir maloni saulutė švie- 
čia!.. Jis viskas: menas, realizmas 
ir meistriškumas. 


Prie tokių, skaistykloje esančių, 
Kamenskis priskaito Katiną ir Gu- 
daitį, “nutapiusius didelę drobę Sve- 
čiuose pas kiaulininkę Vitkienę — 
tai džiaugsmingas ir giliai poetiškas 
dalykas, vergiantis gyvu ir netarpiš- 
ku pasakojimu (? tapyboj pasakoji- 
mas Man visai naujiena, J. A.), nuo- 
širdžiu optimizmu, nemeluotu kolo- 
rito turtingumu ir naujumu.' Bet tas 
pats Gudaitis savo drobėje Žvejai, 
"kur akis vos prasiskverbia pro tirš- 
tas ir purvinas spalvų mėsas, kur 
savotiško “meniškumo" ieškojimas 
visai nustelbė realų turinį.“ 

Arba vėl: “Dviejuose vieno ir to 
paties skydo pusėse rodomi seniausio 
respublikos skulptoriaus-medalininko 
P. Rimšos darbai. Vienoje pusėje me- 
daliai, atlikti griežta, aiškia, realis- 
tiška maniera, antroje — Motina su 
kūdikiu ir Paskenduolis — aiškiai 
formališki dalykai, persunkti absur- 
diška mistika". 

Draugas Kamenskis toliau taria: 
“Objektyvumo"" dėliai parodos eks- 
pozicijoje išstatyti ir tų dailininkų 
darbai, kurie su demonstratyviu at- 
kaklumu laikosi formalizmo pozici- 
jose. Kuo, pavyzdžiui, galima būtų 
pateisinti kadaise buvusio formaliz- 
mo mokyklos Ars lyderio Vienožins- 
kio darbo portretus." Ton pačion ka- 
tegorijon priskiriami dar šie pasmerk- 
tieji: Šileika, Buračas ir kiti. 

Bet patys sunkiausi kaltinimai me- 
tami mūsų meno teoretikams. Prieš 
juos griebiamasi net komunistiško 
alkorano autoriteto: “Lenino pažiū- 
roj glūdi sovietų mokslo apie meną 
pagrindai. Tuo tarpu Lietuvos meno 
kritika dar žiūri į palikimą kaip į 
kažką vientisą, ir dar daugiau, daž- 
nai reakciniai praėjusios kultūros 
reiškiniai laikomi pavyzdžiais. Ne- 
leistina, kad demokratinių praeities 
dailininkų realistų kūriniai (Smugle- 
vičius, Rustemas, Ruseckis ir kiti) 
dar neišstudijuoti ir tinkamai ne- 
įvertinti, o kaikurie dekadentai iš- 
kelti kaip tautinės kultūros gairės. 
Ta prasme labai būdinga pažiūra į 
Čiurlionį.  Dekadentinė epocha iš- 
krapštinėjo to dailininko kūrybą ir 
pavertė jį giliu mistikų. Čiurlionio 
paveikslų reprodukcijos sutinkamos 
psichijatrijos vadovėliuose, kaip ši- 
zofrenetiško kliedėjimo pavyzdžiai. 
Visiškas realaus pasaulio paneigi- 
mas, “rafinuotas" Čiurlionio kūrybos 
psichopatiškumas estetų buvo liaup- 
sinamas. Smetonos laikais (neteisin- 


gai ta garbė vien Smetonai priski- 
riama! J. A.) padėtoji ant pėdestalo 
Čiurlionio kūryba buvo svetima liau- 
džiai. Ne gana to, dėka klaidingai 
suprastos “pagarbos praeičiai" to re- 
akcingojo mistiko vardas ir kūryba 
vis dar apgobti pagarba. Jo vardu 
pavadintas Kauno Muziejus, jo pa- 
veikslų gausu Kauno ir Vilniaus mu- 
ziejuose. Ar beverta tad po to ste- 
bėtis, kad lietuvių meno parodose 
gali pasirodyti koks nors Pasken- 
duolis, kuris nė kiek neblogesnis už 
"pripažintuosius" Čiurlionio paveiks- 
lus." 

"Teisingas, partinis meniškojo pa- 
likimo įvertinimas, tai vienas iš ne- 
atidedamiausiųjų lietuviškos meno 
visuomenės uždavinių. Estetiškoji ir 
buržuaziškai tautiška smetoniškosios 
Lietuvos menininkų grupė Ars smer- 
kė tautinio realizmo tradicijas, trak- 
tavo posūniais tuos dailininkus, kurie 
stengėsi išsilaikyti realistinėse pozi- 
cijose. Tuo tarpu kiekvienas pavir- 
šiun Ars grupės išplaukimas buvo ne 
kas kita, kaip tik kurio nors Vaka- 
rų “izmo" atsirūgimas. Iki galo ne- 
iškrapštinėti buržuazinių - naciona- 
listinių pažiūrų likučiai dažnai pasi- 
girsta ir mūsų laikais iš kritikų ir 
dailininkų lūpų, kurie dažnai, nau- 
dodamiesi Čiurlionio vardu, skelbia 
formalizmo ir buržuazinio naciona- 
lizmo idėjas". 

“Taip P. Galaunė, buvęs Ars teo- 
retikas, visai neseniai stengėsi įro- 
dyti, kad Čiurlionio kūryba buvusi 
1905 metų revoliucijos idėjų išraiš- 
ka mistine forma (!! šauktukai Ka- 
menskio). Jacynienės - Kairiūkštytės 
pranešimas Lietuvių Dailininkų Są- 
jungai buvo atvira buržuazinio na- 
cionalizmo propaganda. Iškalbingi, 
migloti svarstymai apie “tautos re- 
gėjimą“ turi nedviprasmišką tikslą: 
išmušti dailininkus iš realizmo vėžių, 
nutempti juos atgal į išsigimusius 
formalistinius, pačiuose savo pagrin- 
duose  kosmopolitinius eksperimen- 
TUS 

Kamenskis mūsų dailininkams kaip 
kaltu kala realizmą. Tasai jo realiz- 
mas yra labai aiškus: visur kišk 
draugą Staliną, ir taip, kad jis šyp- 
sotusi, ir kad nuo tos šypsenos visur 
būtų šviesu ir džiaugsminga. Ar tam 
realizmo aršiam šalininkui neaišku, 
kad toks realizmas yra daugiau nei 
beprotybė? Ar to paties tėvo ir mo- 
kytojo šypsenoj nėra kažko gyvatiš- 
ko ir velniško? Iš to sektų, kad rea- 
lizmas yra melas ir tikrovės kraipy- 
mas. Ne, realizmas nieko bendra ne- 
turi su saldžiais paveiksliukais sal- 
dainių vyniotėse! Jei atsirastų drą- 
sus dailininkas ir pavaizduotų realią 
“tėvo ir mokytojo“ šypseną ir realų 
“sovietų optimizmą", tai tam pačiam 
Kamenskiui akys iš kaktos iš- 
sprogtų. 


Kiekviena tironija yra meno žu- 
dytoja, nes ji verčia gaminti opti- 
mMistiškai nudažytas puodynes, o ne 
realybę, nes tironija realybės bijo, 
kaip velnias kryžiaus. Rusų vaizduo- 
jamasis menas visada buvo nulis, o 
dabar jis yra nulis kvadrate, Ką mes 
iš jo galėjome ir galime išmokti? 
Kultūriškai mes priklausome Vaka- 
rams. Galop ir tas pats komunizmas 
yra Vakarų, ne Rytų, kūdikis, 

Čia dar kartą prasiveržia Rytų ne- 
apykanta Vakarams. Ir ta neapykan- 
ta yra ne nacionališka, bet naciška: 
visa, kas nerusiška, yra tik mėšlas 
tai durnaropei auginti. Draugo Ka- 
menskio šizofrenetiškus kliedėjimus 
dėl Čiurlionio palieku be komentarų, 
nes jo žodžiai patys gana iškalbingi. 
Sveiko proto žmogus toje pačioje 
pastraipoje jo nevadintų bepročiu ir 
reakcinguoju mistikų, nes tai du 
skirtingi dalykai. Čiurlionis — mūsų 
tautos sūnus ir genijus, dėl to jis 
dabartinei Maskvai — ir beprotis, ir 
reakcionierius. Mūsų pagarbos Čiur- 
lionio kūrybai nepajėgia išplėšti net 
enkavedistai su visomis rafinuotomis 
budelių priemonėmis. 

J. Aistis 

* Sausio 13 d. Londone atidaryta 
Karališkoj Akademijoj prancūzų mo- 
dernistų (1900—1950) dailės paroda. 
Iš jos buvo išimti visi Bablo Picas- 
so kūriniai. Akademijos prezidentas 
Gerald Kelly pareiškė, kad tas ispa- 
nas dailininkas (Picasso) Anglijoje 
vykstančioje parodoje nepriimtinas 
dėl savo politinių pažiūrų. Savo laiku 
Picasso dalyvavo komunistų sureng- 
tame taikos kongrese Anglijoje. Be 
to, Varšuvoje jam paskirta dailės 
premija už neva taikos kūrinius. 

* Kalėdinis “"Time" numeris įdėjo 
skirtingų dailininkų keturais spalvo- 
tas reprodukcijas švenčių temomis. 
Jų tarpe yra ir Vytauto Kasiulio 
“Bėgimas į Egiptą'', labai moderniai 
suprastas. Jis rodo, kaip V. Kasiulis 
yra atsisakęs savo pamėgto piešinio 
ir pasinėręs į spalvų problemas. 
Laikraštis pastebi, kad šie dailinin- 
kai nėra garsenybės, bet visi skirtin- 
gai interpretavo tas pačias temas. 
Apie mūsų tautietį rašo: 

“Vytautas Kasiulis yra lietuvis, Pa- 
ryžiun atvykęs prieš 2 metus. Jis sa- 
ko, kad jo tapybą paveikęs tremti- 
niškas likimas. Jo teigimu, Lietu- 
voje buvę gražių religinio meno tra- 
dicijų."" 

* šį metą Venecijoje rengiama 
tarptautinė grafikos paroda, į kurią 
yra pakviesta ir dail. V. K. Jonynas. 

* Daug kur išemigravę mūsų daili- 
ninkai rengia parodas. Paskutiniu 
metu Kolumbijoje buvo trys parodos 
(dvi — Kulviečio, viena — Žeroms- 
kio). Australijoje rengiama kilnoja- 
ma paroda, kurią galės parodyti di- 
desniuosiuose miestuose. 

Daugeliui šis vardas bus girdimas 
pirmą kartą. O vis dėlto jis slepia 
vieną iš ryškiausių katalikiškosios 
Vokietijos asmenybių, kurią per 
anksti nuskynė tos pačios Vokietijos 
nacinis režimas; per anksti ne asme- 
ninio vidinio subrendimo, bet kūry- 
binio išsiskleidimo prasme. Po šiuo 
vardu glūdi ateistė, Husserlio asis- 
tentė, konvertitė, pedagogė, karme- 
litė ir galop kankinė. Išnykusi iš Že- 
miškojo horizonto 1942 metais savo 
asmenybe, ji šiandien vėl prisikelia 
tame pačiame horizonte savo veika- 


EDITH STEIN — 


lais. Dvi didžiosios leidyklos Belgi- 
joje ir Vokietijoje:  Nauwelaerts 
(Louvaine) ir Herder (Freiburge) 


pradėjo leisti šios didžios moters raš- 
tus, kurių bus keleta tomų. Du iš jų 
jau yra išėję. Pirmasis yra skirtas 
šv. Jono nuo Kryžiaus mistikai, an- 
trasis yra krikščioniškoji ontologija, 
nuausta iš derinio tarp fenomenolo- 
gijos ir tomizmo. Tolimesniuose to- 
muose numatyta: šv. Tomo Akvinie- 
čio Guaestiones disputatae de veri- 
tate, pedagoginiai raštai ir t. t. 

Kas tad yra buvusi šio didelio dar- 
bo autorė? 

Visų pirma yra buvusi žydiškosios 
šeimos duktė, gimusi Breslavo mies- 
te 1891 m. spalių 12 d. Išauginta 
griežtai  religingoje  izraelitiškoje 
aplinkoje, tačiau buvusi “išmintinga, 
bet nepamaldi"“. Nors net ir studen- 
te būdama lydėjusi savo motiną į si- 
nagogą, tačiau Senojo "Testamento 
religija jai nedariusi jokio įspūdžio, 
ir ji pati save ligi 21 amžiaus metų 
laikiusi ateiste. Gal šis sielos tuštu- 
mas kaip tik ir pastūmėjo Editą at- 
sidėti  grynajai filosofijai,  nepai- 
sant, kad jos motina su didele bai- 
me žiūrėjo į šias studijas, žinoda- 
ma, kad filosofija ne tik prie Dievo 
priveda, bet ir nuo Jo nuveda. Pati 
Edita jau vėliau filosofijos studija- 
vimą vadino nuolatiniu vaikščioji- 
mu bedugnės krantu. Tačiau jai šis 
vaikščiojimas išėjo į gera. Breslave 
ji klausė paskaitų pas Hoenigswald 
ir W. Stern. 1912 m. ji persikėlė į 
Goettingeną, kur dėstė Ed. Hus- 
serl, fenomenologijos tėvas. Čia filo- 
sofiją  studijuoją jauni entuziastai 
buvo sudarę savotišką būrelį, ku- 
riam priklausė toki, vėliau pasidarę 
žymūs asmens: H. Lipps (filosofijos 

profesorius), Koyre (profesorius Pa- 
ryžiuje), Hering (profesorius Strass- 
burge), D. v. Hildebrand (dabar pro- 
fesorius Amerikoje), Hedwig (Con- 
rad-Martius (dabar žymi gamtos fi- 
losofė), kanadietis J. Bell ir kiti. 
Visi jie tuomet buvo Husserlio moki- 
niai. Įdomu pažymėti, kad šio būre- 
lio dalyviai arba buvo katalikai (H. 
Conrad-Martius), arba vėliau perėjo 
į katalikybę (Reinach, Gothe, Ham- 
burger, Hildebrand, pati Stein) arba 
bent labai prie jos priartėjo (Kyre, 
Hering). Tai rodo, kad Husserlio fe- 
nomenologija turėjo labai pozityvios 
reikšmės, grąžindama objektą į filo- 
sofinių svarstymų centrą, iš kurio jį 
buvo pašalinęs Kantas. Tuo pačiu 
metu Goettingene skaitė religijos fi- 
losofijos paskaitas 'ir M. Scheleris, 
atvažiuodamas kaip svečias iš Muen- 
cheno. Dvasinė tad aplinka ten buvo 
labai turtinga. 


Kai 1916 m. Husserlis buvo pa- 
kviestas filosofijos profesoriumi į 
Freiburgą (i. Brsg), su juo kartų 
persikėlė ir Edita Stein, kuri pas jį 
parašė puikią disertaciją apie įsijau- 
timą ir 1917 m. tapo jo asistente, iš- 
būdama šioje vietoje ligi 1922 m. 
Freiburge įvyko ir jos atsivertimas į 
katalikybę. Jau pačios filosofinės 
studijos ją buvo privedusios prie 
Dievo. Jos straipsnis “Augmens, gy- 
vulio ir žmogaus siela" buvo aiškus 
žengimas būties laiptais aukštyn ligi 
pat Absoliuto. Todėl jos draugai šį 
straipsnį laikė ženklu, kad Edita jau 
žengia katalikybės keliu. Bet atsiver- 
timui reikėjo akstino. Ir jis netruko 
ateiti. Sykį aplankiusi savo ilgame- 
tę studijų draugę, dabartinę gamtos 
filosofę, Hedwig Conrad-Martius ir 
vakare neturėdama ko nusigriebti, 
išsitraukė iš lentynos šv. Teresės iš 
Avilos gyvenimą, jos pačios parašy- 
tą, ir visą naktį skaitė. “Kai uždariau 
šią knygą, — rašo Edita, — pasa- 
kiau sau: “štai kur tiesa!". Išaušus, 
ji nubėgo į kaimo bažnytėlę (H. Con- 
rad-Martius gyveno savo ūkyje) ir 
išklausė mišių, nors buvo žydė ir 
— ateistė. “Po mišių aš palaukiau— 
rašo ji, — kol kunigas pabaigs savo 
padėkos maldas. Nusekiau paskui jį 
į kleboniją ir trumpai drūtai — pa- 
prašiau jį krikšto. Nustebusiu žvil- 
giu mane apžiūrėjęs, jis pasakė, kad, 


norint būti priimtam į Kat. Bažnyčią, 
reikia pasiruošti. “Kas jus mokė ir 
kaip ilgai?', paklausė jis mane. — 
Klauskite, kunige klebone, išmėgin- 
kite mane!"'. Tarp Ed. Stein ir kle- 
bono užsimezgė teologinis pokalbis, 
kuriame buvo perbėgtas visas Kat. 
Bažnyčios mokslas. Edita viską žino- 
jo. Pasirodė, kad ji jau anksčiau bu- 
vo katalikybe domėjusis, jos doktri- 
ną studijavusi sykiu su filosofija. 
Klebonas, žinoma, negalėjo krikšto 
atsakyti. Tokiu būdu Edita buvo pa- 
krikštyta 1922 m. sausio 1 d. Jos 
krikšto motina buvo H. Conrad-Mar- 
tius. 

Tapusi katalike, Edita Stein ne- 
benorėjo ilgiau pasilikti Freiburge 
ir susirado mokytojos vietą seserų 
domininkonių mokykloje Speyer. Čia 
ji atsidėjo ne tik pamokoms, bet ir 
tomizmo studijoms. Išaugusi iš fe- 
nomenologijos, ji panorėjo susivokti 
ir kitos srovės filsofijoje, todėl ėjo 
tiesiog prie jos ryškiausių šaltinių — 
prie šv. Tomo Akviniečio. Kaip gerai 
ji šią doktriną suprato, rodo jos di- 
džiulis darbas — šv. Tomo Akvinie- 
čio “Guaestiones disputatue de ve- 
ritate" vertimas vokiečių kalbon, iš- 
leistas dviem tomais 1931-32 m. šis 
darbas, kuriam įvadą parašė garsus 
scholastikos istorikas Martin Grab- 
mann, padarė Ed. Stein žinomą ne 
tik Vokietijos, bet ir kitų kraštų to- 
mistų tarpe. Ji buvo kviečiama dau- 
geliui paskaitų. Galop 1932 m. ji pri- 
emė Muensterio Pedagoginės Akade- 
mijos kvietimą ir tapo filosofijos do- 
cente. Jos paskaitos studentų buvo 
mėgiamos ir gausiai lankomos. Deja, 
jos truko neilgai. 1933 m. prie val- 
džios priėjęs Hitleris visų pirma pa- 
sirūpino "apvalyti" aukštąsias mo- 
kyklas nuo neariško elemento. šis 
smūgis palietė ir Ed. Stein. Pasku- 
tinę paskaitą ji paskaitė 1933 m. va- 
sario 25 d. Dar vieną semestrą ji 
pasiliko docente atostogose, o paskui 
visiškai pasitraukė. 

Ir tada ji pasibeldė į Koelno prie- 
miesčio Lindenthal karmeličių vie- 
nuolyno vartus. Apie vienuolyną ji 
buvo svajojusi nuo pat Freiburgo lai- 
kų. Tačiau jos dvasios tėvai nedavė 
sutikimo, tikėdamiesi, kad ši nuo- 
stabiai gabi moteris daugiau gero 
padarys pasaulyje, negu vienuolyne. 
Dabar, kai šis pasaulinis darbas bu- 
vo sugriautas, nebebuvo prasmės 
daugiau priešintis. Ir Edita buvo pri- 
imta. Atlikusi noviciatą, ji paties 
karmelitų provincijolo įsakymų buvo 
atleista nuo visų kitų darbų, kad 
galėtų toliau tęsti filosofines savo 
studijas. šiuo tad metu ji ir parašė 
didžiulį veikalą (dabartinėje laidoje 
jis apima 497 p. in 8*), pavadintą 
“Endliches und ewiges Sein. Versuch 
eines Aufstiegs zum Sinn des Le- 
bens — Baigtinė ir amžinoji būtis. 


EDITH STEIN 


Mėginimas užkopti į būties prasmę". 
Borgmeyer leidykla Breslave pasiėmė 
veikalą leisti ir jį net surinko. Ta- 
čiau jau tuo metu veikė nacių įstaty- 
mas, kad veikalus rašyti gali tik 
arijai. Leidykla nedrįso uždėti Editos 
Stein ar sesers Teresės Benediktos a 
Cruce (taip ji vadinosi vienuolyne) 
vardo. Leidyklos atstovas mėgino 
įkalbėti, kad pasirašytų kita kuri se- 
suo vienuolė. Tačiau Edita nesutiko. 
Tokiu būdu surinktas ir net baigia- 
mas laužyti veikalas 1938 metais bu- 
vo išbarstytas, ir ši svarbiausia 
Ed. Stein knyga pasiliko rankrašty- 
je ligi 1950 m., kada ją išleido susi- 
dėjusios aukščiau minėtos leidyklos, 
mat, Ed. Stein rankraščiai per karą 
atsidūrė Louvaine, Husserlio archyve. 

Augant Vokietijoje grėsmei prieš 
žydus, Edita buvo priversta persikel- 
ti Olandijon. 1938 m. pavasarį į nu- 
vyko į. mažą Olandijos kaimelį Echt, 
kuriame buvo karmeličių vienuoly- 
nas, ir ten apsigyveno, tęsdama to- 
liau savo mokslo darbus. Echte ji 
baigė didžiulį veikalą apie šv. Joną 
nuo Kryžiaus, pavadintą “Kryžiaus 
mokslas", kuris išėjo pirmuoju jos 
raštų tomu. Čia taip pat ji parašė 
eilę mažesnių studijų, kaip ' Dievo 
pažinimo keliai", “Intelektualai", 
“Meilė už meilę", “Avinėlio vestuvės" 
ir k. Tačiau ramus kaimelio gyve- 
nimas neilgai truko. 1940 m. Olan- 
dija buvo vokiečių okupuota, ir se- 
noji grėsmė prasidėjo iš naujo. Tada 
Edita Stein darė žygių patekti į Švei- 
cariją. Tačiau šveicarų organai tol 
delsė su vizos išdavimu, kol pavo- 
jus galutinai atėjo. Olandijoje prasi- 
dėjo žydų persekiojimas. Olandų 
vyskupai protestavo prieš gestapo 
žiaurybes, o gestapo davė atsakymą, 
suimdama katalikus žydus. 1942 m. 


rugpiūčio 2 d. gestapo išsivedė iš pat 
pamaldų ir seserį Teresę Benediktą 
alias Editą Stein. Kitą dieną laik- 


raščiuose buvo oficialus nacių skel-. 


bimas: “Kadangi Olandijos vyskupai 
taip stipriai žydus užtaria, reikia 
manyti, kad katalikai žydai yra pa- 
tys blogiausi. Todėl mes nutarėme 
visų pirma suimti katalikus žydus. Ir 


tai jau padaryta". Nuo tos dienos Ed.. 


Stein tikri pėdsakai dingsta. Karme- 
lio vienuolynas Koelne po karo dėjo 
didelių pastangų susekti Ed. Stein 
kančios kelią. Bet jam pavyko tik 
nustatyti, kad suimti Olandijos ka- 
talikai žydai, tarp jų ir sesuo Teresė 
Benedikta, buvo pasiųsti į Rytus, į 
Lenkiją arba į Čekoslovakiją. Po ka- 
ro keletas išlikusių gyvų kacetinin- 
kų pasakojo matę Ed. Stein Aus- 
schwitzo, Litzmannstadto ir Ravens- 
bruecko kacetuose. Tačiau iš jų ji 
nebegrįžo. Ji mirė kankinės mirtimi 
už savo Dievą, kurį ji surado gilia 


savo mintimi ir gryna savo širdimi. 


Ed. Stein filosofinės pastangos ėjo 
viena kryptimi: suderinti moderninę 
filosofiją su katalikiškąja. Ji jautėsi 
ypatingai šiam uždaviniui pašaukta. 
Išėjusi puikią fenomenologinę mo- 
kyklą, pažinusi gerai tomizmą, ji tu- 
rėjo visas reikalingas sąlygas šiam 
derinimui. Minėtas veikalas “Baig- 
tinė ir amžinoji būtis" kaip tik ir 
yra šių pastangų vaisius. Reikia lin- 
kėti, kad Ed. Stein pradėtas darbas 
rastų kuo plačiausio atgarsio. 

A. M. 


KAUNO MIESTO ARCHYVAS 


“Baltojoje. Gulbėje" Kauno 
miesto rotušėje — pastogėje ir pir- 
mame aukšte buvo sudėta daugiau 
kaip 100,000 archyvinių bylų. Pas- 
kutinio dešimtmečio audros nepalie- 
te Kauno miesto archyvo Jo by- 
lose atsispindi miesto gyvenimas Ru- 
sijos imperijos sudėtyje  (1808— 
1915) ir nepriklausomos Lietuvos 
respublikos laikais. Yra dar kelios 
bylos iš XVIII šimtmečio pabaigos. 
Senesnių laikų Kauno miesto archy- 
vo knygos atsidūrė Vytauto Didžio- 
jo universiteto bibliotekoje Kaune. 
Yra jų taip pat ir Vilniaus centri- 
niame archyve, tikriau pasakius — 
buvo, nes Vilniaus archyvams karo 
ir okupacijos metais teko pergyventi 
daug pakeitimų ir kilnojimų ... 


Stebuklingųu būdu išliko keli ry- 
šuliai 1812— 1815 m. bylų, kurios 
liečia “prancūzmetį' Kauno mieste. 
Visi tie ryšuliai dar rusų valdymo 
laikais, t. y. prieš pirmąjį pasaulinį 
karą, buvo jau parengti sunaikinti. 
Ant jų radome rusiškai užrašytą 
mirties sprendimą “diela drievnich 
liet za nienadobnostju priednazna- 
čiennyja k uničtožieniju" (senų me- 


tų bylos dėl nereikalingumo skiria- 
mos sunaikinti). Ir tose bylose su- 
sirado daug įdomiausių smulkmenų 
apie miesto gyvenimą karo metu ir 
po karo. Rašoma apie miesto išlai- 
das karo reikalams, prancūzų tvir- 
tovės statybą (pylimas sutvirtintas 
“palisadu" iš storų rąstų nuo dabar- 
tinės Meno mokyklos žemyn iki Ug- 
niagesių rūmų Kanto gatvėje prie 
Nemuno kranto; Nemunas ir Neris 
buvo stiprios gamtos kliūtys). "Te- 
ko miestui daug rūpintis prancūzų 
karininkų išlaikymu ir maitinimu, 
buvo daroma nemaža rekvizicijų. 
Kelios bylos vaizduoja, kaip kaunie- 
čiai teikė virtuvės indus ir kitus 
reikmenis Kaune organizuojamiems 
lietuvių pulkams, kurie drauge su 
lenkų pulkais kovojo Napoleono ar- 
mijose. Iš Rusijos kariuomenės pir- 
miausia atsirado Kaune gen. grafo 
Platovo kazokai ir baškyrai. Jų 
atamanui Platovui pagerbti miestas 
turėjo surengti puotą, kuri labai 
brangiai miestui kainavo. Iš pasko- 
lintų puotai stikliukų pusė buvo 
“zbito i zkradziono?" (sudaužyta ir 
pavogta).  Liepė paruošti didelę 
“iliuminaciją"': apšviesti rotušę, na- 
muose ant langų uždegti žvakes, ku- 
rių taip mažai liko mieste. Užsiliko 
paties Platovo ranka rašytas palie- 
pimas miesto tarybai dėl lauko il- 
goninių aprūpinimo. 


1813 metų pradžioje per Kauną 
pravažiavo jaunutis  praporščikas 
(j. Itn.), kuris vėliau atnešė Lietu- 
vai tiek nelaimių — grafas Myko- 
las Muravjovas (Koriku pavadintas). 
Šiaip iš pokarinių bylų matyti mies- 
tiečių skurdas. Daug namų sudegė 
visiškai ar smarkiai apdegė. Bet 
negailestinga buvo Rusijos valdžia, 
— niekam nedovanojo nesumokčtų 
mokesčių. Neatlygino ji ir už pran- 
cūzų rekvizuotą turtą. Ciniškai dar 
patarė skundikams: “ieškoti atlygi- 
nimo pas Prancūzijos vyriausybę .. 

šios bylos buvo išstatytos 1937 
metais parodoje Kaune. Ja suren- 
g6 prancūzai ir lietuviai Napoleono 
žvgio per Lietuva 125 metų sukak- 
ties proga. Reikčjo dar surasti sto- 
riausią byla (pagal bylų sąrašą) 
apie Mikalojaus I laikais pastatyta 
Kaune 1812 metų karo paminklą, bet 
jos jau nebuvo. Liko tik pieštuku 


parašytas raštelis — “vzial Ivan 
Ivanovič" (pačmė Jonas Jono sū- 
ms) 

Gana stipriai laikėsi senajame 
Kaune lietuvybės pėdsakai. Mūsų 


laikais vadinama "Muziejaus gatvė 
(už Maironio namų) bylose net p0- 
rą kartų minima kaip gatvė, “ku- 
rios senas pavadinimas buvo Wa- 
kieczų kampas (Vokiečių kampas)". 
Taip pat vėliau pamirštas “Gojus" 
sutinkamas. Mūsų laikų “Žaliakal- 

his" seniau buvo miestiečių daržams 
skirta vieta ir vadinosi 'Daržakal- 
nis“ (Zieliennaja, o ne Zielionaja 
gora). Prof. A. Janulaitis, V. Bi- 
čiūnas ir kiti turėjo parengti mies- 
to gatvių atlietuvinimo projektą, de- 
ja, nesuspėjo... 

Liberališkojo imperatoriaus Alek- 
sandro I laikais ir konservatyviško- 
jo Mikalojaus I viešpatavimo pra- 
džioje miesto taryboje buvo dau- 
giausia lenkiškai rašoma, rusiškai 
tiktai su rusų valdžia susirašinėta. 
Tačiau ir tuose raštuose dažniau- 
siai rašoma lotyniška didžioji “N** 
raidė, ne rusiška “H". 

1830— 1831 metų sukilimas paliko 
žymių pėdsakų archyvo bylose. Ro- 
tušėje anuomet buvo laikomi rusų 
belaisviai (sukilėliai išbuvo mieste 
bemaž 3 savaites), archyvo bylos 
buvo išmėtytos ir, reikia manyti, kad 
dalis jų pražuvo. Visa eilė miesto 
valdininkų ir įgulos (invalidų) ka- 
rininkų simpatizavo sukilėliams ir 
bendradarbiavo su jais. Vėliau to- 
kiems reikėjo teisintis ir išsisukinėti. 
Vėl bylose randame smulkmenų apie 
rekvizicijas, darbininkų pareikala- 
vimą, įtvirtinimams statyti, Vilijam- 
polės tilto parengimą eventualiam 
pasitraukimui (pastatyta statinių su 
derva, prikrauta šiaudų). O Vilijam- 
polės (Slobodkos) žydų kahalo kny- 
gose po įvairių išlaidų sukilėlių rei- 
kalams, tur būt, atsargumo dėliai 
išmintingo kahalo raštininko prira- 
šyta: “dnia dzisiejszego Wojsko Ro- 
syjskie szczęsliwo do miasta wroci- 
lo" (šiandien Rusijos kariuomenė 
laimingai miestan grįžo). 

Po pirmojo sukilimo jau visa ko- 
respondencija miesto taryboje rusų 
kalba vedama. Archyvo bylų tyri- 
nėtoją pralinksmina miesto tarybos 
posėdžių protokolai ir trafaretiniai 
užrašai, pav., “kadangi šiandien ne- 
buvo gauta jokių raštų, tai miesto 
taryba buvo užsiėmusi įstatymų 
skaitymu ir aukštesniosios vyresny- 
bės paliepimų pildymu“, arba “šian- 
dien miesto taryba baigė užsiėmimus 
12 val., nes buvo pirties diena (dien 
byl bannyj'"'). Šeštadieniais, tik kar- 
tą per savaitę, galima buvo pirtį 
pakurti... 

Miestas nuo senų laikų mielai sko- 
lindavo iš savo kasos pinigus kata- 
likų vienuolynams, kol jie nebuvo 
uždaryti rusų valdžios, ir dvarinin- 
kams, kurie užstatydavo miestui sa- 
vo dvarus ir kaimus. "Tokiu būdu 
atsirado miesto valdyme Kašionių 
kaimas ir Jukniškių palivarkas (Jez- 
no valsčiaus) su visais jų gyvento- 
jais-baudžiauninkais 

Ištisi ryšuliai bylų kantriai lau- 
kia tyrinėtojų. Bylose randama 
valstiečių - baudžiauninkų skundų 
prieš nuomojusius Kašionius ir Juk- 
niškius “arendatorius" — Kauno ba- 

jorėlius. Viena tokia byla ilgai tę- 
sėsi ir turėjo pasibaigt teisme. Ta- 
čiau netikėtai prieš pat galą valstie- 
čiai “dovanojo"' žiauriam nuominin- 
kui-išnaudotojui visas jo kaltes ir 
atsiėmė savo skundą. 

Antrojo sukilimo metu (1863— 
1864 m.) nemaža miestiečių paliko 
Kauną, ir išėjo į "bandas", kaip ra- 
šoma bylose. Kai buvo paskelbta 
amnestija tiems, kurie mestų gink- 
lus ir sugrįžtų į savo bendruomenę, 
dalis sukilėlių grįžo. Miestiečių ben- 
druomenė (mieščanskoje obščiestvo) 
turėjo spręsti, ar priimti atgal su- 
kilėlį. Yra ir vėl bylų dėl įtariamų 
valdininkų, jų tarpe buvo net ir 
miestiečių bendruomenės viršaitis. 

Būdingas Kauno miestiečių-rusų, 
kolonistų sentikių laikymasis. Seni 
gyventojai, kurie Lietuvoje dar XVII 
— XVIII šimtm. atsirado, pabėgdami 
nuo patriarcho Nikono ir imperato- 
riaus Petro I persekiojimų, laikėsi 
pasyviai, iš jų tarpo net įtartinų as- 
menų atsirado. Už tai neseniai ap- 
sigyvenę buvo visai kiti. Jie padė- 
davo rusams malšinti sukilimą. štai 
pati miestiečių bendruomenė pano- 
rėjo išmesti iš savo tarpo vieną ark- 
liavagį ir kita pavarde pasivadinusį 
miestietį- sentikį, kuris buvo jau 
teisiamas ir teismo sprendimu „iš- 
teisintas, bet dideliame įtarime pa- 
liktas'' (sena sprendimo formulė, 
kuri užtraukdavo tokiam “nekaltam"' 
žmogui policijos priežiūrą...) Kau- 
no gubernatorius, Muravjovo-Koriko 
sūnus, palaikė teisėtą miestiečių no- 
rą. Tačiau Vilniaus, Kauno ir Gar- 
dino  generalgubernatorius atmetė 
pasiūlymą ir pastebėjo, kad rusų 
tautybės miestiečių nuopelnai per 
sukilimą yra tiek dideli, kad už “ne- 
svarbius nusižengimus, būtent ark- 
liavagystę arba pasivadinimą sveti- 
ma pavarde" negalima ruso ištrem- 
ti iš vietinio krašto, kur tokie pa- 
triotai yra tiek naudingi. Mėgino 
sentikiai tuo pasinaudoti. Prašė ne- 
sumokėtus miestui mokesčius dova- 
noti, bet nieko nelaimėjo, viską tu- 
rėjo atiduoti... 

Prieš ir po sukilimo sutinkame 
bylų dėl rekrūtų ėmimo. Po visą 
Kauno guberniją buvo išsimėtę Kau- 
no miestiečiai; palivarkuose ir kai- 
muose jų taip pat gyventa. Atkak- 
liai vengdavo kariuomenės kandida- 
tai į ją.  Slapstydavosi miškuose, 
namo ateidavo tik pavalgyti, arba 
namiškiai jiems nunešdavo. Namie 
užklupti būsimieji “tėvynės gynėjai" 
kirviais ir peiliais gynėsi nuo rekrū- 
tų ėmėjo, paprastai miestiečių vir- 
šaičio padėjėjo, su palydovais iš 
valstiečių policijos — šimtininkais 
ir dešimtininkais. Vieną kartą ves- 
tuvėse norėjo suimti rekrūtą. Su- 
sirinkusios “moterys ir bobos“ (ar 
nereikia suprasti “bajorės" ir “vals- 


tietės'?) apkūlė rekrūtų gaudyto- 
jus ir apdraskė jų drabužius... 
Daug yra medžiagos ugniagesy- 
bos istorijai Kaune. Pirmoji etatine 
komanda buvo sudaryta 1815 me- 
tais, 1940 m. buvo manoma rudenį 


paminėti 125 metų sukaktį ir iš- 
leisti ugniagesybos vystymosi ap- 
žvalgą. Medžiaga buvo baigiama 


rinkti, kai Kauno gatvėse pradėjo 
burzgėti tarybiniai tankai... 

Sukilėlius likvidavus, rusų val- 
džia griebėsi bajoriją tvarkyti. Tų 
“šlėktų anuomet bene daugiausia 
Kauno gubernijoje būta. Ir sukili- 
muose bajorai veikliai dalyvavo. Tad 
iš visų bajorų pareikalavo doku- 
mentų bajorystei įrodyti. Neįrodei— 
prisirašyk arba prie miestiečių arba 
prie jau atleistų nuo baudžiavos 
(1861, ITL: 2./ 1L, 19). valstiečių: Ir 
Kauno miestiečių krikščioniškąją 
bendruomenę (žydų kahalai — ben- 
druomenės mieste ir Vilijampolėje 
tvarkėsi autonomiškai) papildė ne- 
maža dvarelių ir palivarkų savinin- 
kų, kurie ir toliau pasilikdavo savo 
ūkiuose gyventi, tiktai mokesčius 
siųsdavo. Užsiliko bylose daug se- 
nų metų vokų su pašto ženklais. Ne- 
atsirado filatelistų! 

Nemaža medžiagos teatro ir pra- 
mogų Kaune istorijai. Būtų galima 
nustatyti senesnių laikų knygynų 
atsiradimą mieste. 

Kartais miesto taryba imdavosi ri- 
zikingų darbų, nesiskaitant su mies- 
to praeitimi. Pav., nekartą buvo ke- 
liamas klausimas dėl Kauno pilies 
nugriovimo! Nevadindavo tų  griu- 
vėsių pilimi, o tiktai ,,senoviškomis 
kareivinėmis". Tikrai prie pilies sie- 
nos buvo XIX šimtm. pristatyta iš 
pilies plytų įgulos invalidų (netin- 
kamų lauko tarnybai kareivių) ka- 
reivinės. Jau dalį akmenų nuo pilies 
nugabeno į dabartinės Ožeškienės 
gatvę ir grindinį iš jų padarė... To- 
kiais atvejais kartais rusų guberna- 
toriai turėjo ginti Lietuvos senovės 
liekanas nuo perdaug komercinių 
miesto galvų (burmistrų)... 

"Aušros" pasirodymo laikotarpyje 
prasideda bylos, surištos su namų 
ir žemės sklypų nusavinimų stato- 
mai Kauno tvirtovei. Aleksandro III 
laikais ypač jaučiama rusifikacija, 
net žydų maldaknyges, rusų kalbon 
išverstas, turėjo miesto valdyba pla- 
tinti... Gal ir dėl lietuvių spaudos 
draudimo istorijos atsirastų medžia- 

1905 m. revoliucija paliko archy- 
ve eilę įvairių politinių partijų pro- 
gramų ir atsišaukimų, jų tarpe ir 
lietuvių kalba spausdintų bei biblio- 
grafams iki tol nežinomų. Nemaža 
buvo prirašyta įvairių peticijų impe- 
ratoriui, kuriose minimas ir lietuvių 
spaudos draudimas, knygnešių per- 
sekiojimas, maldaknygių konfiskavi- 


PASAULIO LIETUVIŲ BENDRUOMENĖS KLAUSIMU 
Kada kilo tremtyje Pasaulio Lie- 


tuvių Bendruomenės idėja, sutiko- 
me ją visi kaip savaime aiškų rei- 
kalą. Nė manyti nemanėme, jog ir 
ši idėja pareikalaus tiek pat kovos, 
kaip jos pareikalauja kiekviena idė- 
ja. Tiesa, tuose kraštuose, kur ne- 
turėjome senesnės emigracijos, or- 
ganizavimasis į PLB pamaži vyks- 
ta. Kita ligšiol buvo padėtis JAV- 
ese. Iš pradžių buvo čia atvirai iš 
anksto pranašaujamas PLB galas. 
Ir kokių čia motyvų neprisiklau- 
seme! Vieni priekaištų tariamai rė- 
mėsi paprastu dalyko nesupratimu. 
Nenorėjus nė susipažinti su PLB 
įstatais, buvo skelbiama, kad PLB 


mas ir t. t. Ypač veiklus buvo lenkų 
knygyno savininkas Ossowskis, mies- 
to tarybos atstovas (glasnyj). Pirmą 
kartą rusų gubernatorius pareikala- 
vo žinių apie miesto tarybos atsto- 
vų ir miesto valdybos valdininkų tau- 
tybę, seniau tikyba pasitenkindavo. 
Ir anuomet smarkiai aplenkėjusiame 
Kaune atsirado tik du lenkai-tary- 
bos (dūmos) atstovai, visi kiti pasi- 
rodo esą tokios kilmės: “litoviec", 
“litvin" arba “litvin-žmudziak" (lie- 
tuvis-žemaitis“! 
Paskutinių rusų viešpatavimo lai- 
kų bylose randame įdomiausių žinių 
apie miesto parengimą karui, tam 
tikrų tautybių gyventojų evakuaci- 
jai, miestiečių aprūpinimą maistu 
ir kita. Iš 1915 m. užsiliko vos kelios 
bylos. Tais metais miesto valdyba 
buvo evakuota Rusijos gilumon... 


šiame archyve teko bylose knis- 
tis apie 15 metų. Radau archyvą 
dar visą pirmame aukšte, kuris per 
3 šimtmečius gerokai įlindo į žemę 
ir sudrėko. Tik dalis bylų buvo pa- 
stogėje sudėta ir nuo sunykimo ap- 
saugota... storu karvelių (mėšlo 
sluogsniu. Mielas ir svetingas mies- 
to burmistras a. a. Jonas Vileišis, ku- 
ris leido man dirbti archyve, vis ne- 
galėdavo iš miesto tarybos pritarimo 
gauti archyvui pertvarkyti. Velionis 
paprašė parašyti aštresnį straipsnį į 
“Sąvivaldybės'" žurnalą, kuriame jau 
buvau išspausdinęs kelis straipsnius, 


paremtus archyvo bylų medžiaga. 
Kilo triukšmas — ir pinigai atsira- 
do... 


imasi pakeisti visas esamas organi- 
zacijas ir visus sukišti į vieną kati- 
lą. Antri priekaištų turėjo sąmonin- 
gai mintyje partines baimes. Tie, ku- 
rių mažuma, baiminosi, kad jie bus 
užvaldyti daugumos. Priešingai, tie, 
kurių dauguma, baiminosi, kad ak- 
tyvesnė mažuma nusveria pasyvią 
daugumą. Be abejo, šie priekaištai 
sklido tik tarp savųjų. Gi viešai vi- 
si sutarė (ir tie, kurie jautėsi ma- 
žuma, ir tie, kurie nepasitikėjo savo 
daugumos sąmoningumu), kad PLB 
gresia suskaldyti “senuosius" ir 
“naujuosius"'.: Todėl ir buvo sten- 
giamasi iš anksto PLB paversti tik 
tremtinių reikalu. 


Pirmoji archyvarė Bubenkienė la- 
bai rūpinosi apsaugoti archyvą nuo 
dažnų pasikėsinimų. "Tai norėjo ne- 
reikalingas bylas į popierio fabriką 
parduoti, tai baltus nesurašytus po- 
pierio lapus išimti... Atlaikė ata- 
kas ir perkėlė seniausias bylas į 
viršų, pastogėn. Rodos, tik šunų ir 
vežikų mokesčių knygos nuvažiavo 
į fabriką. O pakeitęs Bubenkienę 
archyvaras Gelžinis jau visai kitaip 
archyvą sutvarkė, visas bylas sura- 
šė į sistematinį katalogą, paleng- 
vino naudojimąsi archyvu ir sugrio- 
vė... archyvinę romantiką. Man 
šis archyvas buvo dar “terra inco- 
gnita", na ir poniai Bubenkienei 
kartais irgi! Dabar archyvu jau ga- 
l6jo naudotis mokslininkai ir stu- 
dentai diplomantai, kuriems savo 
laikinosios sostinės mažoji istorija ir 
finansai (biudžetai) buvo arčiau prie 
širdies, negu spausdinti šaltiniai apie 
belgų ar olandų miestus! 

Per 15 metų bemaž kiekviename 
antrajame  “Savivaldybės" žurnalo 
numeryje buvo straipsnis iš Kauno 
miesto praeities, paremtas archyvo 
byloms. Buvo taip pat straipsnių 
“Lietuvos Gaisrininke" ir “Ugniage- 
syje", o platesnių studijų “Mūsų Ži- 
nyne" ir “Karo Archyve". Atskirai 
buvo išleista “Sakalo"" bendrovės me- 
no knyga “Kaunas 1831 ir 1863 me- 
tų sukilimuose" ir atspaudai “Iš 
Kauno miesto archyvo 1812—1815 
metų bylų“, “Gaisrai Kaune 1812 
metais" ir “Iš Kauno miesto archy- 
vo 1863—1864 metų bylų“. 

Aleksandras Ružancovas 


Gi tremtiniai, begindami PLB idė- 
ją, stengėsi įtikinti “senuosius", kad 
visi šių pastarųjų priekaištai kyla 
tik iš paprasto nesusikalbėjimo, kad 
PLB organizavimas neįneš nieko 
naujo, kad viskas liks po seno, kad 
nera ko bijoti. Žodžiu, kaip vieni 
įžiūrėjo PLB idėjoje pavojų “tai- 
kai", taip antrieji stengėsi nuramin- 
ti, jog tokio pavojaus nera. Neišma- 
nau, gal būt, diplomatinė taktika 
ir reikalauja dalykus įvynioti į pa- 
kulas. Bet visada yra pavojaus, kad, 
benorint kitus “apstatyti", nejučio- 
mis “apstatoma" save pačius. Man 
bent atrodo, kad tie, kurie įmatė pa- 
vojus PLB idėjoje, buvo teisingesni, 
negu tie, kurie norėjo įtikinti, kad 
PLB nėra niekuo pavojinga. Naivu 
buvo laikyti PLB neigėjus tokiais 
naiviais, kad jų opozicija kilo tik iš 
paprasto nesusikalbėjimo dėl vežė- 
čių ir akėčių, kaip guodėsi “Dirva"'. 
Bijau, kad PLB idėjos priešai buvo 
geriau jos prasmę ir tuo pačiu “pa- 
vojų'" suvokę, negu tūli bemintiškie- 
ji jos gynėjai. 

Nėra idėjos, kuri nebūtų pavo- 
jinga, nes kiekviena idėja yra tokia. 
Visada kiekviena idėja reiškia pasi- 
priešinimą prieš faktinę gyvenimo 
linkmę. O kokia faktinė gyvenimo 
linkmė emigracijoje, visi žinome: 
rungtynės už greitesnį asimiliavimą- 
si. Žinome visi šią gyvenimo linkmę, 
bet ne visi vienodai į ją nusistato- 
me. Vieni ryžtamės jai pasipriešinti 
sąmoningos dvasios jėga, antri ieš- 
kome kompromisais užstelbti tauti- 
nės sąžinės balsą. Čia ir įvyksta dva- 
sių išsiskyrimas. Kiekviena idėja 
drauge ir jungia ir skiria. Skyrimo 
žodis nemalonus, nes jis reiškia ko- 
vą. Bet tokia kiekvienos idėjos pras- 
mė, ir yra netiesu tai uždangstyti 
sofistine paguoda. Kiekviena idėja 
išskiria dvasias. Tr jei reiktų ieško- 
ti palyginimo tam dvasių išskyri- 
mui, kuris slypi PLB idėjoje, ateitų 
mintin ne kas kita, kaip “ Aušra". 
Menkutis tai buvo laikraštėlis, oficia- 
lios žurnalistikos akimis. Bet milži- 
niška jo jėga slypėjo kaip tik idė- 
jiniame dvasių išskyrime. Buvo be- 
įsiviešpataujanti mūsų šviesuome- 
nėje (o per ją ir liaudyje) blanki fi- 
gūra — gente lithuanus, natione po- 
lonus tipas. “Aušra" sudaužė šią iš- 
davikišką sofistikų kartą visam lai- 
kui. Nemalonu tai anuo metu turė- 
jo daugeliui atrodyti: argi negrėsė 
“ Aušra", tūlomis akimis žiūrint, pa- 
kėlimą namuose brolžudiškos kovos, 
kai grėsė bendras priešas? Išskyrė ji 
iš lietuvių gyvenimo nemažesnę ftigū- 
rą kaip patį “Anykščių Šilelio" au- 
torių. Bet ji atvedė Jakštą, Maironį 
ir Vaižgantą — tris už vieną. 

Panašiai nereikia dangstytis, kad 
PLB nėra pavojinga idėja. Reikia at- 
virai pripažinti, kad ji yra lygiai pa- 

vojinga, kaip anuo metu buvo “Auš- 
ra". Jei nebūtų PLB niekam pavo- 
jinga, tai nebūtų ji niekam ir reika- 
linga. Instinktyviai, jei ne sąmonin- 
gai, jos pavojingumą liudija jau visi 
tie, kurie stengiasi šią idėją už- 
gniaužti ar, jei negalima, tai bent 
suteikti jai tokį organizacinį pavi- 
dalą, kuris padarytų ją nebepavo- 
jingą. Užtat, užuot raminėjus kitus 
ir save PLB idėjos nepavojingugmu, 
reikia aiškiai žinoti, kur ir kam jos 
pavojus slypi. Nė vieno lietuvio ne- 
išskirs PLB. Kaip skelbia jos statu- 
tas, net ir komunistiniai mūsų tau- 
tos išdavikai bus laikomi jos nariais, 
nors ir nepilnateisiais, ta prasme, ku- 
ria lietuviškas kraujas negali būti 
išdildomas nė lietuvybės išdavimu. 
Bet bus, kurie patys išsiskirs iš PLB, 
Nebus tai išsiskyrimas “senųjų? ir 
“naujųjų", kaip stengiasi įtikinti tie, 
kurie kalba už "senuosius". Gali šie 
advokatai guostis, kad pakaks ir 
“naujųjų, kurie abejingai sutiks pa- 
stangą kovoti už tautinės gyvybės 
išlaikymą. Bet atsiras ir iš “senųjų", 
kurių skausmas dėl žūstančios tautos 
pasirodys stipresnis už oportunisti- 
nes pagundas ir internacionalistinius 
sofizmus. Sutelks PLB visus, kurie 
ne tik yra lietuviai, bet ir kurie no- 
ri likti lietuviai. Teks skaudama šir- 
dimi matyti, kaip nevienas liepsnos 
degeneratiška aistra prieš tuos, ku- 
rie tylomis degins jo sąžinę. Bet bus 
džiugu, kad lietuvybė pasirodys to- 
kia idėja, kuri sujungs broliškon 
bendruomenėn kataliką su ateistu, at- 
skirdama juos nuo tokio kataliko, 
kuris užmiršta, jog Kristus, atleis- 
damas Judui, dar neatleido pačios iš- 
davystės, ir lygiai nuo tokio ateis- 
to, kuris užmiršta, jog nėra jokio hu- 
manizmo, kuris padarytų dorybę iš 
išdavystės. Nesiims PLB dildyti pa- 
saulėžiūrinių įsitikinimų, bet ji by- 
los, kad kiekvienas taurus pasaulė- 
žiūrinis įsitikinimas negali būti ne- 
atremtas į sąžinę. Išskirs PLB išti- 
kimybę savo tautai nuo oportunisti- 
nės menkystės. Čia jos pavojus ir jos 
prasmė. 

Reikia džiaugtis, kad PLB idėja 
pasirodė tokia gyva, kad ji priver- 
tė pakeisti savo priešingą nusistaty- 
mą ir tuos “pranašus", kurie pirma 
verkė (tiesa, neviešai, bet sroviniuo- 
se seimuose), jog PLB sugriausianti 
“taiką". Bet nepakanka tik pritari- 
mo idėjai. Nėra sėkmingesnės prie- 
monės bet kuriai idėjai išduoti, kaip 
pačiam perimti jos vykdymą, kai 
matai, jog kitos išeities nebėra. Už- 
tat ir reikia žinoti, kad PLB idėja 
bus laimėjusi ne oficialiu sudarymu 
organizacinio aparato, bet tik fak- 
tiniu visų jėgų sutelkimuų kovai už 
tautinės gyvybės išlaikymą. 

Tiek principiškai. Pereinant prie 
praktinių klausimų, kaip jau žino- 

me, ALT suvažiavimas, įvykęs New 
Yorke lapkričio 17—18 d. d., įparei- 
gojo Vykdomąjį Komitetą perorga- 
nizuoti ALT taip, kad jis drauge 
vykdytų ir bendruomeninio susiorga- 
nizavimo funkciją. Gera tai žinia po 
ilgos tylos. Principiškai galime su- 
tikti, kad iš tiesų nėra reikalo nau- 
jai organizuoti Amerikos Lietuvių 
Bendruomenę, kai jau daugiau ma- 
žiau Amerikos lietuviai yra apjung- 
ti Amerikos Lietuvių Tarybos. Gali 
būti ir pats šis vardas paliktas, nes 
ne vardas svarbu. Tačiau šis nutari- 
mas dar tebepalieka atvirus pačius 
pagrindinius klausimus. Nekeliu klau- 
simo, kad ALT Vykdomojo Komite- 
to nariai nepajėgė savo laiku pa- 
viešumai priešingo nusistaty- 
mo PLB idėjai. Tiesa, jeigu šis nusi- 
statymas dabar ir pasikeitęs (ne mū- 
sų reikalas lįsti į sąžinę: nuoširdžiai 
ar tik taktiškai?), lieka visuome- 
nėje nepasitikėjimas, kad imasi čia 
organizavimo tie patys žmonės, ku- 
rie buvo priešingi PLB idėjai. Tą ne- 
pasitikėjimą dar sustiprina tautinin- 
kų komentarai, kad pati Amerikos 
Lietuvių Bendruomenė galės išsiaiš- 
kinti, ar ji panorės dalyvauti Pasau- 
lio Lietuvių Bendruomenės darbuo- 
se. Beje, tautininkai ir buvo pirmie- 
ji, kurie viešai deklaravo, kad VLIKO 
paskelbtieji PLB santvarkos nuosta- 
tai negali būti pritaikinti Amerikos 
Lietuvių Bendruomenei. Bet tai maž- 
mena: jeigų imasi darbo ir tie pa- 
tys, kurie jam buvo priešingi, svar- 
bu, kad darbo imtųsi. 

Bet yra principinis klausimas: ar 
gali ALT persiorganizuoti į Ameri- 
kos Lietuvių Bendruomenę, nepakeis- 
damas savo organizacinės struktū- 
ros? ALT yra politinis organas ame- 
rikiečių lietuvių kovai už Lietuvos 
nepriklausomybės atstatymą. Visų 
padėka priklauso tiems žmonėms, 
kurie kompetentingai vadovauja šiai 
sunkiai kovai. Niekas negali kves- 
tionuoti šios veiklos ir ateičiai. Bet 
ši kova yra politinio pobūdžio. Natū- 
ralu, kad jai ir vadovauja politikai, 
nes ALT sukurtas politinių srovių su- 
sitarimu. Tačiau  bendruomeninio 
susiorganizavimo uždavinys nebūtų 
išsemtas tik politine kova dėl Lie- 
tuvos laisvės. Pati pagrindinė PLB 
idėja drauge yra ir tautinės gyvybės 
išsaugojimas. Gi šisai uždavinys visų 
pirma yra nebe diplomatiškai poli- 
tinės, o kultūrinės veiklos sritis. Bet 
užtat ir būtų nenormalu, jei šiai 
veiklai vadovautų vieni politikai, kai 
faktiškai darbo sritis priklauso kul- 
tūrininkams. Be abejo, politikai no- 
romis nenoromis turės kviesti tal- 
kon kultūrininkus. Bet čia ir yra iš 
anksto pramatomas pavojus: politi- 
nės srovės stengsis kiekviena favo- 
rizuoti sau artimus kultūrininkus. 
Tuo tarpu gi daugelis kultūrininkų 


iš viso nėra susirišę su jokiomis par- 
tijomis. Tai viena. O antra, turime 
pakankamai patirties, kad iš viso 
politikai yra pratę kultūrą nuvertinti 
į propagandinę priemonę. Užtat ir 
yra pavojaus, kad lemiant mūsų ben- 
druomenės kultūrinių reikalų tvarky- 
mą politinių srovių atstovams, bus 
teikiama pirmenybė tik toms kultū- 
rinėms apraiškoms, kurias galima 
propagandiškai išeksplotuoti. 

Pagaliau, jei ir sutikti, kad noro- 
mis nenoromis bendruomeninis susi- 
organizavimas neišvengs savo vado- 
vybės priešakin pastatyti ten besi- 
veržiančius politikus, vis viena kyla 
reikalas pakeisti dabartinę ALT-o 
struktūrą. Dabar ji yra pagrįsta ke- 
turių politinių srovių susitarimu ly- 
giomis pasidalyti vadovybę. Bet 
tremtinių diferencija nesutinka su se- 
nųjų diferenciacija. Jeigų  VLIKe 
besireiškiančių politinių partijų skai- 
čius ir, gal būt, nevisai atitinka rea- 
lią padėtį, kiekvienu atveju yra po- 
litinių partijų, kurių nesuvesi į tas, 
kurios čia žinomos (tiesa, čia jos 
šituo vardu nesivadina, bet ne var- 
das svarbu). Norint atstovauti visas 
lietuviškas politinio gyvenimo sro- 
ves, noromis nenoromis tektų prisi- 
imti ir tas sroves, kurios dabartinia- 
me ALT-e nėra atstovaujamos, bet 
kurios turi teisę būti atstovaujamos, 
norint išlaikyti dabartinį ALT-o prin- 
cipą. 

Bet ar iš viso sveika organizuoti 
lietuvišką bendruomenę per politinių 
partijų tarpininkavimą? Kada pri- 
imi tokį tarpininką, iš anksto įneši 
į bendruomenę politinę diferenciaci- 
ją, kuri šiuo tautinės kovos metu ne- 
reali. Ne prieš politines partijas prin- 
cipiškai pasisakau, bet prieš jų be- 
prasmiškumą už savos valstybės sie- 
nų. Gali partiniai centrai funkcio- 
nuoti: jais ir remiasi VLIKas. Bet 
nėra tikslu jais grįsti ir bendruome- 
ninį susiorganizavimą, nes tai gali- 
ma pasiekti tik demokratinio prin- 
cipo atsisakymu. Dabartinė ALT-o 
struktūra faktiškai rezervuoja vado- 
vybės sudarymą sroviniams centrams. 
Galima su tuo sutikti, kol AL/T-as 
apsiribojęs diplomatiškai politine ak- 
cija. Bet perkelti šį principą į pačią 
bendruomenę būtų žalinga, nes tai 
sankcionuotų susiformavimą tokių 
veikėjų, kuriems visuomeninė veikla 
tampa profesijos reikalų, kurie sten- 
giasi apglėbti dešimtis postų ir ku- 
rie kiekvieną naują visuomeninę jė- 
gą stengiasi išstumti kaip “konku- 
rentę". Kas tinka prekybinei įmo- 
nei, netinka visuomeninei veiklai. 
Idėjinė veikla nežino jokios konku- 
rencijos, nes ji ir nėra profesija. 

Šituo motyvu ir laikau, kad VLIKO 
paskelbtasis PLB bendruomenės de- 
mokratinis susiorganizavimo princi- 
pas yra gintinas, neinant į kompro- 


Sunku rašyti apie valstybę, kuri, 
nors labiau atliepia su Vakarais, yra 
tiek Rytų, tiek Vakarų aršių ir kar- 
tais nepagrįstų kritikų taikiniu dėl 
jos dabartinės valdžios su Franco 
priešaky. Nelengva bus atvaizduoti 
nuotaikas tautos, kuri kaimynų bū- 
na dažnai nesuprasta dėl jos savo- 
tiškumo, dėl skirtingumo gyvenimo 
būde nuo kitų tautų, dėl jos nors ir 
varge, išlaikyto iš praeities laikų di- 
dybės troškimo. Dar didesnių keblu- 
mų sudaro laisvos spaudos nebuvi- 
mas pačiam krašte. Kai tą laisvę tu- 
rėjo, dažnai piktnaudojo, o dabar vi- 
sai nieko neberašo, kas dedasi Pire- 
nėjų pusiasalyje. Turėdami galvoj 
Hitlerio ir Mussolinio režimus, bet 
kartu nesibijodami pažymėti ir tei- 
giamas Franco režimo puses, pamė- 
ginsime apibrėžti dabartinės Ispani- 
jos veidą, jo nešaržuodami, jam ne- 
simpatizuodami nei pagaliau nesi- 
remdami bet kuria iš didžiųjų kriti- 
kų ar gerbėjų nuomonių. 

Caudillo režimas ir Bažnyčia 

Dabartinė Ispanijos valdymosi for- 
ma sunku būtų apibrėžti, nes kaip po 
karo įsiviešpatavo improvizacijos, tai 
iki šių laikų ir liko, nesuformuoda- 
mos dabartiniam režimui apibrėžto 
veido. Iš ankstyvesnių epochų paim- 
tos formos, kaip monarchinė konsti- 
tucija, vienpartiškumas, Cortes (rū- 
mai), rėmimasis katalikiškumu nei 
pagaliau sindikalizmas, neturi rei- 
kiamo svorio, išskyrus patį valstybės 
šefą, kuris yra pilnutinė valdžia ir 


misus. Bendruomenė turi stovėti 
aukščiau visų atskirų junginių, ir pa- 
šaukti į savo vadovybę tuos žmones, 
kurių ji nori, o ne kuriuos sroviniai 
centrai diktuoja. 

Klausimas sunkus. Bet užtat ir 
reikia jį viešai diskutuoti. Nuostabu 
betgi, kad tam tikra spauda tiesiai 
vengė viešo dalykų svarstymo. Vie- 
no dienraščio “editorijalas" (kaip jis 
pats vadina) aiškino, kad visi sun- 
kumai kyla iš to, kad vieni laikosi 
amerikietiško, o kiti lietuviško gyY- 
venimo būdo. Nejučiomis šisai “edi- 
torijalas" pasakė daugiau, negu jo 
autorius norėjo pasakyti. Bus verta 
prie jo specialiai grįžti. Bet šiuo tar- 
pu noriu kita paklausti: ar nėra 
bene pats pagrindinis “amerikietiško 
gyvenimo būdo" šviesus bruožas 

mano, kad tik siauras politikų bei 
kariškių ratelis gali duoti įsakymus 
visai tautai. Pats Franco nėra lin- 
kęs paklausyti patarimų ir sprendi- 
mus daro be kitų įtakos, savaime 
aiškų, pirma atsiklausdamas specia- 
listų. 

Su Katalikų Bažnyčia Franco nėra 
pasirašęs konkordato, nors Vatika- 
nas tuojau po civilinio karo buvo pa- 
siūlęs Bažnyčios ir Ispanijos valsty- 
bės santykius sutvarkyti naująja for- 
ma, t. y. be teisės valstybei kištis į 
vyskupų skyrimą ir išlaikant kiek 
galint didesnį nuotolį tarp pasau- 
lietiškų ir tikybinių tikslų. Bet Fran- 
co pareikalavo senųjų, karalių laikais 
egzistavusių santykių, todėl šie pa- 
sitarimai nutrūko. Jis norėtų seną- 
sias karalių privilegijas gauti, nes į 
save žiūri kaip į laikiną karalių pa- 
kaitą. Su dvasiškija jam svarbu būti 
geruose santykiuose, nes ispanų tau- 
ta yra labai katalikiška, be to, Ispa- 
nijos kleras šimtmečiais buvo vie- 
nintelis to krašto biednuomenės už- 
tarėjas. Todėl kunigų patarimai turi 
didelį svorį žmonėse. Ispanijos Baž- 
nyčios vadovybė stropiai saugo, kad 
į jos reikalus nesikištų pasauliečiai. 
Manoma, kad, jei konkordatas būtų 
pasirašytas, Eranco vyriausybė su- 
silauktų didesnio pritarimo iš kata- 
likų akcijos, kurios du nariai — 
Martin Artajo, užsienio reikalų mi- 
nisteris ir Ruiz Jimenez, dar labai 
jaunas pasiuntinys Vatikane, — vai- 


klausimus lemti viešomis diskusijo- 
mis? Ir dabar, kada po ilgos neprie- 
telingos tylos staiga buvo pasišauta 
išdirbti įstatus (ligi sausio 15 d. 
įteikti organizacijų centrams patvir- 
tinimui ir ligi vasario 16 d. paskelb- 
ti vykdymui), norime perspėti: rei- 
kia klausimus iš anksto diskutuoti, 
o ne nukelti diskusijas po fait ac- 
compli. Nežinome iš anksto, gal ir 
auksinį projektą paruoš ana paslap- 
tingoji komisija, kuri dabar jį ren- 
gia. Bet jeigu jis nebus auksinis, bus 
gaila, kad iš pradžių gyva idėja bus 
įnarpliota į rutiną. O tai būtų pavo- 
jingiausia. Reikalauja kova už lietu- 
vybę tyro entuziazmo. O niekas jo 
labiau neužmuša, kaip suvedimas visų 
reikalų į profesionalų veikėjų pose- 
dėlius. Klausimas yra visų, ir jis turi 
būti viešas. AZ: 


dina svarbią rolę santykiuose su už- 
sieniu, kai germanofilas Franco švo- 
geris Serrano Suner pasitraukė iš už- 
sienio reikalų ministerijos. 
Falangė 

Užsieniečiui pirmą kartą susidūrus 
su falangės (nacionalistų partija) 
atstovais, į akis krenta didelis jų išo- 
rės panašumas į vokiečių nacines or- 
ganizacijas. Jaunuoliai nešioja tam- 
sias uniformas su raiščiais ant ran- 
kų, kurie lyg prašosi svastikos. Tas 


pats pamėgimas motociklų, aulinių 
batų, odinių apsiaustų ir tamsių 
marškinių, kaip pas aršiuosius na- 


cius ir komunistus. Net dainų melo- 
dijos primena vokiškąją “Eriką"'. 

Bet ispanai nėra linkę į discipli- 
ną ar militarizmą, todėl nerodo di- 
delio entuziazmo šiai organizacijai. 
Tik Franco savo laiku atsirėmė į na- 
cionalistinę falangę ir jos pagalba 
rado stiprią paspirtį jaunimo tarpe, 
kad militariškai geriau būtų kovoti 
prieš tuometinę Madrido vyriausybę, 
linkstančią į internacionalizmą. Pra- 
džioj karo sušaudytasis jos kūrėjas 
J. A. Primo de Rivera pagrindinėmis 
savo idėjos kolonomis laikė šiuos 
tikslus: siekti tautinės ir sindikalis- 
tinės (unijų bendradarbiavimo) vals- 
tybės, kovojant militaristine, kons- 
truktyvia ir griežtai religine dvasia 
prieš liberalų kapitalizmą ir materia- 
listinį marksizmą.  Nebepakęsdami 
marksistinio chaoso ir svetimo ispa- 
nams  internacionalizmo, daugelis 
prisidėjo prie šio judėjimo, bet po 
karo falangė ėmė blėsti. Falangistų 
uniformos, susidedančios iš juodų 
švarkų, tokių pat kaklaraiščių, mė- 
lynų marškinių ir skaisčiai raudonos 
biretės, jau nuo 1945 metų pradėjo 
rečiau besirodyti Madrido gatvėse. 
Jei karo metu visokios kovos grupės 
buvo reikalingos atmušti raudonųjų 
puolimams ar pravesti valymams, tai 
šiandien neskoningos falangistų uni- 
formos darosi nepageidaujamos, kai 
keturiais arkliais traukiamos ir tar- 
nų su livrėjomis palydimos karietos 
veža Madrido gatvėmis naujai pa- 
skirtus ambasadorius pas Ispanijos 
valstybės galvą.  Falangės vadas 
Evanco jau nuo seniai nebesirodo sa- 
vo partijos uniformoje, fašistinis pa- 
sisveikinimas oficialiai panaikintas, 
o jų milicija sumažinta iki dviejų 
kuopų. Pačioje falangėje liko dau- 
giausia žmonės, besinaudoją šios 
partijos privilegijomis, bet idėjiškai 
Iškšti, o kita jų dalis pasitraukė iš 
aktyviųjų tarpo matydama, kad ne 
taip jau buvo stengiamasi vykdyti 
numatytus planus. 

Opozicija 

Kad ir be aiškių žinių apie opozici- 
jos organizacijas, pamėginsime pa- 
žvelgti į Franco kai kuriuos stipres- 
nius priešininkus. Jo vyriausybės “ne- 
legaliai" opozicijai galėtume priskai- 

tyti šias svarbiausias politines sro- 
ves: kairiųjų partijų likučiai Ispani- 
joje ir užsienyje, temperamentinges- 
ni mMonarchistai, aukštesnioji buržua- 
zijos klasė su konservatyviaisiais ir 
net kai kurie asmens iš pačios falan- 
gės. Ilgus metus begyvendami sve- 
tur, politiniai ispanų emigrantų Vva- 
dai pradeda nebesiorientuoti vidaus 
klausimuose, tuo nustodami pasiti- 
kėjimo iš daugelio sekėjų, gyvenan- 
čių pačioje Ispanijoje. Yra nemažas 
skaičius simpatizuojančių komuniz- 
mui, bet daugiau dėl laisvos spau- 
dos nebuvimo ir, svarbiausia, dėl 
skurdo, o ne įsitikinimo. 

Maskvoje komunistų likučius val- 
do garsioji Dolores Ibarruri arba 
“Pasionaria", o Prancūzijos ispanai, 
atrodo, yra vietinės kompartijos ži- 
nioje. Carmen de Gurtubay, Mar- 
guesa de Yurreta y Gamboa, kuri 
jau aštuoniolikmetė šešiems mėne- 
siams buvo tapusi komuniste, bet 
paskiau nusiramino iki socialistų, 
nešeniai, kaip stebėtoja, Europos Są- 
jungoje atstovavo antikomunistines 
ir antifašistines grupes. Aktyvus ju- 
dėjimas vyksta ir Meksikoje, kur or- 
ganizatoriams netrūksta lėšų. 

Dalį emigrantų sudaro ispanai, 
kuriuos besitraukiąs respublikonų 
frontas išstūmė į užsienį, bet kurie 
galvojo tuojau grįžti, kai revoliucija 
baigsis. Laikams sunormalėjus, jie ne- 
pasiryžta repatrijuoti, nes bijo apkal- 
tinimo iš dabartinės valdžios už ben- 
dradarbiavimą su tuometine vyriau- 
sybe. Tokiu būdu daug ispanų emi- 
grantų, nieko bendro su politika ne- 
turėjusių, yra užsienyje, iš dalies gal 
nebenorėdami grįžti į diktatūrinę bei 
skurdžią tėvynę. 

Vidujinė opozicija ribojasi murmė- 
jimu ir privačiais pasikalbėjimais ar- 
ba stipresne individualia vyriausy- 
bės kritika, nes kai kurios Franco 
reformos sukėlė didelio nepasitenki- 
nimo konservatyviųjų eilėse. 

Franco ir demokratija 

Į klausimą, kodėl Franco vyriau- 
sybė buvo tiek laiko neprileidžiama 
aktyviai dalyvauti antikomunistinėje 
politikoje, galima rasti tiek atsaky- 
mų, kiek dabartinis Ispanijos reži- 
mas turi priešininkų ir simpatikų. 

Gal dėl to, kad antikomunistas 
Franco anksčiau buvo nereikalingas 
draugiškumo politikoje su Rusija, o 
gal todėl, kad propagandos kare ne- 
turėtų silpnų vietų, Amerika užmir- 
šo F. D. Roosevelt karo metu pa- 
siųstus Francui žodžius: “Your na- 
tion and mine are friends in the best 
sense of the word". Pasiųstasis as- 
meninis FDR laiškas nebuvo vien tik 
paprastas tuometinio Amerikos pre- 
zidento draugiškos politikos gestas, 
nes kaip tik tuo metu alijantams rū- 
pėjo šiaurinė Afrika ir visiškas Is- 
panijos neutralumas. Paskutiniais 

mčnesiais palankesnis vėjas papūtč 
Ispanijai tiek Jungtinėse "Tautose, 
tiek Amerikoje. 

Franco, norėdamas įsigyti alijan- 
tų draugiškumą, atsuko nugarą bu- 
vusiems savo geradariams, kurie jam 
padėjo, kai jis, apskritai kalbant, nei 
mašinėlės pinigams dirbti neturėjo 
ir juos gaudavo iš Milano ir Berly- 
no spaustuvių. Goebelsas kelis veda- 
muosius paaukojo Franco nedėkingu- 
mui pasmerkti, bet dabartinis Ispa- 
nijos diktatorius, ispanų nuomone, 
buvo “listo" (gudrus), ir gal kaimy- 
ninės Portugalijos neutralių biznelių 
akivaizdoje nesusižavėjo ašies riedė- 
jimo galia, nors vokiečių maršai 
skambėjo po visą Europą. 

Po dešimties metų ir reikalams 
krašte ne per sklandžiausiai einant, 
galų gale Ispanija gauna pagalbos, 
bet ne už išlaikytą neutralumą, o 
kaip paspirtį prieš komunizmą. 
Franco politikoje prasidėjo naujas 
etapas. Su 1949 metų vizitais Franco 
ėmėsi ieškoti draugiškumo tarp va- 
kariečių, iš kurių pusės buvo susi- 
laukęs nemalonumų.  Nujausdamas, 
kad dabartinė Ispanijos padėtis taip 
ilgai negalės tęstis ir kad didiesiems 
ateis laikas juo susidomėti, Genera- 
lissimus pats ėmėsi priešo izoliacinių 
žingsnių. Žinodamas Ispanijos svar- 
bą prieškomunistinėje kovoje ir ją 
kiekvienu momentu pabrėždamas, jis 
visiškai neduoda vakariečiams vil- 
čių Ispanijai įpiršti demokratiją. 
Šiandieninė Ispanija—“karalystė be 
karaliaus" — yra toli nuo demokra- 
tijos. Galima net tvirtinti, kad ji nie- 
kada jos nepažinojo, nes respublikos 
metai buvo virtę į kelių partijų savi- 
valiavimą. Bet mes dažnai apsirin- 
kame (ir daugelis svetimtaučių apsi- 
rinka) galvodami, jog ispanai, siek- 
dami demokratijos, šio tikslo pa- 
grindine kliūtimi turi dabartinį Ispa- 
nijos režimą su Caudillo priešaky. Vi- 
dutinis ispanas, ar tai iš blogų pri- 
siminimų, ar tai iš nebepasitikėjimo 
partijomis, stengiasi nekalbėti apie 
vidaus politiką ir pasitenkina vieti- 
nės valdžios koliojimu už jos apsi- 
leidimą arba skundimosi pragyveni- 
mo sunkumu. Proletariatas keikia 
savo dalią, kad jiems teko gimti is- 
panams ir gyventi, anot jų, tarp pa- 
razitų: kariuomenės, vienuolių ir di- 
duomenės, bet kai kalba eina apie 
užsienio politiką, spontaniškai išreiš- 
kia savo pasididžiavimą Ispanijos 
sugebėjimu išsilaikyti, neprašant va- 
kariečių pagalbos. Daugelis prade- 
da suprasti, kad kovos, vykusios jų 
krašte ir tiek daug aukų pareikala- 
vusios, ne todėl sutraukė batalijonus 
svetimšalių, kad Ispanijoje įsiviešpa- 
tautų taika ir ramybė, o todėl, kad 
1936-39 metais Iberų pusiasalyje grū- 


mėsi svetimos ispanams idėjos, ku- 


rios vietinių buvo  nepageidautinos 
ar nesuprastos. 

Nors aršūs demokratai keikia 
Franco kalėjimus, kurie paskutiniu 
metu gerokai praerdvėjo ir daugelis 
respublikonų vaikšto laisvi, nors ir 
turi registruotis kas savaitė polici- 
joje, bet nemaža dalis ispanų yra už 
kietą Franco ranką ir prieš nežino- 
mybę, galinčią atnešti naują civilinį 
karą. Jo prisiminimai nemalonūs vi- 
siems ispanams, o ypač labiau prisi> 
rišusiems prie tautos tradicijų. Rei- 
kia pasakyti, kad 7,023 dvasiškių iš- 
žudymas nebuvo darbas demokrati- 
jai atsidavusių asmenų! Tas staigus 
suniekinimas amžiais brangintų ver- 
tybių prieš save nustatė dalį ir tų, 
kurie buvo už visiškas laisves, bet 
nenumatė, kad tam persilaužimui 
tauta gali būti dar nepasirengusi. 


Ekonominė padėtis 

Vos atvykus į Ispaniją, į akis 
krinta krašto skurdas, kuris kaime 
labiau pastebimas, o mieste kažkaip 
pasislepia po palyginti gerais ispanų 
rūbais, kuriuos jie pigiai įsigyja sa- 
vos tekstilės dėka. Užsienietis, kuris 
tikčiosi rasti paskutiniojo karo ne- 
pažinusi krašta, nustemba pastebė- 
jes, kad ispanai dar nespėjo atsigau- 
ti iš revoliucijos laikų. 


Gal tiksliausiai Ispanijos ekono- 
mine valdymosi forma bus išreiškęs 
šveicaru prof. W. Roenke “Buerokra- 
tische Herrschaft" pavadinimu. Vals- 
tybės aparato išlaikvmas, pagerintas 
socialinis aptarnavimas ir ivairios 
investijos yra priežastis infliacijai, 
kuri. kaip ir kituose Vakaru Europos 
kraštuose, po karo turi tendenciios 
nusalėti politikų pastangas sunor- 
malinti ūki. Ypač didelis biurokra- 
tiškumas įstaisose, jungias dausvbe 
tarnautoju kiekviename įmonės biu- 
re, sudaro naštą kiekvienam darbi- 
ninkui, kuriam sakoma, kad visi iš- 
skaičiavimai ir premijos, loterijos bei 
privilegijos eina jo naudai. Franco 
režimas paskutiniais metais pastatė 
daug butų tarnautojams bei darbi- 
ninkams. bet nuomų kainos vra aukš- 
tos, ir ten priima dažniausiai privi- 
leciiuotus, nors apskritai ši statyba 
labai pagelbsti butų stokoj, kuri Is- 
nanijoje nėra taip jaučiama, kaip 
kai kuriuose kaimyniniuose kraš- 
tuose. JU 


Pagrindiniai Ispanijos gaminiai yra 
javai, vaisiai, alyva, vynas, bet dėl 
apleistos ūkio organizacijos, žemės 
ūkio mašinų trūkumo ir dėl pasku- 
tiniais metais siautusių sausrų, šių 
produktų gauta gana mažai. Taip 
pat nemažos įtakos dabartinei eko- 
nominei padččiai turi žmonių verži- 
masis į miestus, dėl ko gyventojų 
skaičius Madride ir Barcelonoje pas- 
kutiniais metais smarkiai pakilo. To- 
kiu būdu Ispanijos pramonė, kuri da- 


bar beveik tik saviškiams tedirba, 
gali netekti dalies rinkos. Kaimiečiai 
veržiasi į miestus, kad ištrūktų iš 
kartais nepakeliamų sąlygų, juos 
šimtmečiais slėgusių. Tų sunkių są- 
lygų priežastis buvo ir tebčra dide- 
lių dvarų įsigalėjimas, ypač pietuo- 
se. Beveik ta pati ūkio eksplotacija 
turi išmaitinti 28 milijonus gyventojų 
1950 metais vietoj 22 mil. 1932 me- 
tais. Tų nenormalumų pasčkoje pra- 
gyvenimo išlaidos pakilo 50044. 
Nugalėti pagrindiniams  sunku- 
mams dabartinė Ispanijos vyriausy- 
bė visu skubotumu stengiasi pramo- 
ninti kraštą, tuo labiau, kad dabar 


negali normaliai prekiauti su užsie- 


niu. Nors Franco vyriausybė ir daro 
nemaža klaidų ir dažnai pasirodo ne- 
ryžtinga reformų vykdyme, bet ap- 
skritai deda daug pastangų pakelti 
ekonominę krašto gerovę. Reikia at- 
siminti, kad beveik visi Europos kraš- 
tai gavo pagalbos iš Amerikos, o is- 
panams tenka patiems išsikrapštyti 
iš pokarinių krizių. Ekonomistai da- 
bar savęs klausiasi, ar numatyta 
Amerikos parama duos geresnių vai- 
sių Ispanijoje, kaip nediktatūriniuose 
kraštuose, komunistų ir partinių ne- 
sutarimų  alinamuose, bet kol šis 
“guinea pig“ negavo stipresnių in- 
jekcijų, politikai vengia rimtesnių 
pasisakymų. J. Pabedinskas 
LENKIJA BE LAISVĖS 

Katalikų ir protestantų dvasinin- 
kų persekiojimas, akcija prieš britų 
ir amerikiečių komersantus ir žur- 
nalistus, o ypač prieš demokratinių 
valstybių diplomatines misijas, už- 
sienio kultūros institutų uždarymas 
siekia nukirsti visus tradicinius ry- 
šius tarp Vidurinės Europos ir Va- 
karų, nes Rusija veda karą prieš Va- 
karų civilizaciją. Ji, izoliuodama, ru- 
sindama ir primesdama komunizmą, 
stengiasi visai pakeisti vidurinės Eu- 
ropos tautų kultūrinį veidą. 

Spaudos laisvės, visai suprantama, 
čia nėra. Dabartiniai valstybės va- 
dai yra praleidę savo gyvenimą Ko- 
minterno tarnyboj, ir negali būti jo- 
kios abejonės, kokia dabar čia jų pa- 
skirtis. Belvederio rūmai, kur gyve- 
na Bierutas, yra labiausiai saugoja- 
ma vieta. Jis pats niekada nesirodo 
vienas, bet visados saugojamas slap- 
tosios policijos, organizuotos pagal 
rusų pavyzdį. 

Nera jokio moralinio skirtumo 
tarp vokiečių okupacijos ir komunis- 
tinio režimo, kuris siekia sunaikin- 
ti lenkų tautą politiškai. Vokiečiai 
paliko Lenkijoj gilias žaizdas — sU- 
naikinti miestai ir kaimai, išplėštos 
bažnyčios ir muziejai; dar skaudes- 
nis žmonių naikinimo pėdsakas: šau- 
dymai ir deportacijos buvo vykdomi 
didesniu mastu negu bet kur Euro- 
poj. Lenkų reakcija prieš tai buvo 
heroiška: prisiminkim slaptą lenkų 


armiją iš maždaug 300,000 vyrų, vi- 
są slaptą administracijos aparatą, 
kovą šalia rusų armijos, pagaliau 
Varšuvos sukilimą. Žymūs lenkų da- 
liniai kovojo prieš vokiečius kituose 
kraštuose: Afrikoj, Italijoj. Tad kai 
1944 m. į Eenkiją įžengė raudonoji 
armija, atrodė visai logiška laukti 
geriausios rusų lenkų draugystės 
(žinoma, pažįstantieji bolševizmą jau 
ir tada manė kitaip). Tačiau rusiš- 
kas Komunistinis imperializmas matė 
tik vieną tikslą: Lenkijos užkariavi- 
mą jėga ir žygį į Vakarus, nutrauk- 
tą 1920 m. prie Varšuvos sienų. Len- 
kija buvo istorinė kliūtis, kurią rei- 
kėjo peržengti. Kominterno agentų 
būrys, pasivadinęs Lenkų patrijotų 
unija, laukė savo valandos. Jau nuo 
1940 rusų NKVD ieškojo tinkamų 
bendradarbių tarp į Rusiją deportuo- 
tų lenkų civilių ir karo belaisvių, nors 
surado nedaug. Bet ir to užteko, nes 
tikroji atrama buvo raudonoji ar- 
mija. 

Visa tai jau vyksta maždaug pen- 
keri metai. Metodai vis dėlto skiria- 
si nuo vokiečių okupacijos, kuri 
griežčiausiai varžė bet kokį tauti- 
nių jausmų pasireiškimą. Dabar pa- 
liktas visas Lenkijos valstybės fasa- 
das, skatinamas patrijotizmas ir de- 
mokratija, oficialiai nėra komuniz- 
mo, komunistų partija čia vadinasi 


lenkų darbininkų partija, kur rei- 
kia, vietoj “komunistinis sakoma 
“socialistinis? arba “progresyvus". 


Bet taip tik iš paviršiaus. Visiems 
yra žinomi persekiojimai ir naikini- 
mas buvusių oragnizacijų ir institu- 
cijų vadų, valstybės žmonių. Tie per- 
sekiojimai paskui išsiplėtė į mases. 

Ir čia komunizmas rėmėsi dviem 
triumfuojančio komunizmo stulpais: 
baime ir badu. Baimė atėjo pirma, ją 
buvo lengviausia sukelti, nes patys 
lenkų komunistų vadai gyvena bai- 
mėje. Jie bijosi Stalino, Kominterno, 
Rusijos, partijos valymų, išdavimo; 
jie bijosi Vakarų, politinių emigran- 
tų, juos supančios tautos neapykan- 
tos. Baimė ir reikalas kelti baimę 


pagamino labai didelę policijos insti- 


tuciją, kuri persunkia ir absorbuoja 
visokį valdžios veiklumą. Viską tvar- 
ko viešo saugumo ministerija, nepri- 
klausoma nuo vidaus reikalų minis- 
terijos. Jai priklauso liaudies milici- 
ja su specialiais daliniais. Prieš ka- 
rą Lenkijoj buvo 32,000 vyrų polici- 
joj, o 1947 m. 48,000 liaudies polici- 
joj plius 70,000 taip pat ginkluoto 
milicijos savanorių rezervo. Vidaus 
saugumo korpas yra tas pats, kas 
Rusijoj NKVD ir Hitlerio Vokietijoj 
SS. Tai komunistinės valdžios lepi- 
namas kūdikis. Jame esą apie 100,000 
vyrų, ginkluotų automatiniais gink- 
lais ir tankais. Be to, yra dar spe- 
cialūs daliniai miškams, uostams, 


taip kad bendras policijos skaičius 
yra apie ketvirtis milijono. 

Visa ši sistema artimai priklauso 
nuo rusų slaptosios policijos, iš ku- 
rios gavo pirmuosius kadrus ir vy- 
riausią vadovybę. Saugumo tarny- 
bos vyrai pasiekia visur. Nėra, įstai- 
gos nė fabriko, kur nebūtų agentų. 
Be to, komunistų partijos nariai įpa- 
reigoti sekti ir pranešinčti, kas de- 
dasi jų aplinkumoj. Miestuose spe- 
cialūs komitetai pranešinėja apie at- 
skirų namų kiekvieno gyventojo 
kasdieninį gyvenimą. (Jau 1940 m. 
Lietuvoj per pirmąją okupaciją bu- 
vo lygiai taip). Saugumo reikalams, 
išleista suma 1947 m. buvo 9 kartus 
didesnė už karo nuostoliams atitai- 
syti sumą; 1949 m. kalėjimų sąmata 
padidėjo 7 kartus, palyginus su 1948 
metais. Priverčiamojo darbo stovyk- 
los veikia nuo 1945 m., žymiausios — 
Auschwitz ir Majdanek, 

Politinės bylos, kaip ir Rusijoj, 
mėgstamiausias įrankis nutrenkti vi- 
siems nepatinkamiems. Teisiami vi- 
si, visų socialinių grupių, net mokyk- 
lų mokiniai. Po kelių mėnesių apsau-- 
gos kalėjimo, jie padaro juokingų 
prisipažinimų, apkaltina save bai- 
siais darbais, kurių dažniausiai nė 
nebūtų galėję padaryti. Be šio, pla- 
čiai vartojamas kalinimas be teismo, 
deportacija į Rusiją ir “dingimas"'. 

Ir ekonominės reformos turėjo pa- 
dėti kurti “naują demokratinę Len- 
kiją''. Pati pirmoji buvo 1944 m. že- 
mės reforma, kurioj buvo nusavinti 
visi ūkiai, didesni kaip 50 hektarų. 
Įdomu, kad po 5 metų mažesnių kaip 
5 hektarai ūkių dalis yra beveik to- 
kia pat kaip prieš karą (5975). Išei- 
na, kad nusavintos žemė nebuvo iš- 
dalintos. Dalis jų sudaro valstybi- 
nius ūkius, dalį eksplotuoja vietinė 
arba rusų armija. Tuo būdu kaimas 
buvo žymiai suproletarintas ir, se- 
kant Rusijos pavyzdžiu, priartėta 
prie žemės ūkio kolektyvizacijos. Sy- 
kiu pradėta akcija prieš vadinamuo- 
sius kulokus. Toliau ėjo visų dides- 
nių pramonės ir prekybos įmonių na- 
cionalizavimas. Pinigas ne visiems 
turi vienodą vertę. Tiktai komunistas 
darbininkas gauna normalų uždarbį, 
iš kurio gali pakankamai pragyventi. 
Darbo keitimo laisvės nėra, nėra nė 
streikų. 

Iš visų pokarinių komunizmo lai- 
mėjimų Europoj Lenkija yra pats 
svarbiausias, nes ji yra tiltas toliau 
į Vakarus. Maršalo Rokosovskio pa- 
skyrimas valstybės apsaugos minis- 
teriu pereitais metais rodo, kokios 
svarbos rusai teikia Lenkijai. Armi- 
ja buvo reorganizuota, O rusifikacija 
ir komunistinė propaganda pasidarė 
dar intensyvesnė. 

(Pagal Jan Librach, La Pologne 
sans liberte, Revue de Paris, mai 
1950). B. S 

sAIDAI" SKIRIA LITERATŪROS PREMIJA 


MEnesinis kultūros žurnalas “ Aidai", leidžiamas TT. Pranciškonų, pamečiui skirs po vieną $500.00 premiją už 
premijos komisijos geriausiu pripažintą grožinės literatūros ir mokslo veikalą. šiuo skelbiamos jos taisyklės pir- 


miesiems metams: 


- 


„ 1951 metais pirmą kartą premija bus skiriama už grožinę literatūrą: poeziją, noveles, apysakas, romaną ar dramą. 


Už premijos komisijos geriausiu pripažintą veikalą skiriama premija nebus skaldoma tarp atskirų autorių. 


Premijos komisija vertins 1950—1951 m. pasirodžiusius viešumon grožinės literatūros Kūrinius ir tais metais 
parašytas, bet dėl dabartinių sąlygų negalėjusius būti išspausdintais kūrinius tų autorių, kurie juos prisiųs 


komisijai. 


4. Eilėraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 


5. Paskutinė data kūriniams įteikti 1951 metų gruodžio 


Main Ave., Scranton 8, Pa. 


1 d. Siųsti šiuo adresu: Ant. Vaičiulaitis, 2087 No. 


6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 


ištisai spausdinti per “Aidus". 


7. Premijos sprendėjų komisiją sudaro: Bern. Brazdžionis, J. Girnius, V. Maciūnas, Pr. 


Naujokaitis, A. Nyka- 


Niliūnas, Ant. Vaičiulaitis ir leidėjų atstovas T. Dr. L. Andriekus, O.F.M. 


PLATINTOJAI 


California: 


Irena Truškauskaitė, 
Angeles, Calif. 


1044 W. Washington Blvd. Los 


Connecticut: 


Dr. J. Kazickas 1250 Chapel St., New Haven, Conn. 

E. Pažemeckienė, 58 Trumbull St., New Haven, Conn. 

J. Giedraitis, 1632 Broad St., Hartford, Conn. 

Dr. V. šmulkštys, 179 Congress Ave., Waterbury, Conn. 
A. Giedraitis, 1173 Stanley St., New Britain, Conn. 


Illinois: 


P. Abromaitis, 1620 W. Julian St., Chicago, III. 

A. Baronas, 1627 S. 50th Ave., Cicero 50, III. 

V. Bindokas, 5942 S. Artesian Ave., Chicago 29, III. 

Dr. K. Bobelis, 2320 So. California Ave., Chicago 17, III. 
A. Daugirdas, 2334 So. Oakley Ave., Chicago 8, III. 

V. Dragūnas, 5710 W. 65th St., Chicago 38, III. 

Dr. P. Kisielius, 2419 W. Potomac Ave., Chicago 22, III. 
K. Kleiva, 7029 S. California Ave., Chicago 29, III. 

Pr. Kliorikaitis, 4240 S. Artesian Ave., Chicago, Ill. 

A. Prapuolenis, 1431 So. 50th Ave., Cicero 50, III. 

Rev. Dr. Prunskis, 3230 S. Lituanica Ave., Chicago 8, IN. 
K. Račiūnas, 6749 So. Oakley Ave., Chicago 36, III. 

J. Sakevičius, 10838 S. Wabash Ave., Chicago 28, III. 

Ona Stikliūtė, 7137 S. Washtenaw Ave., Chicago 29, III. 
A. Stepaitis, 569 W. 18th St., Chicago 16, III. 

Pr. Urbutis, 3415 S. Leavitt St., Chicago 22, III. 


Indiana: 
Dr. Adomavičius, Memorial Hospital, So. Bend, Indiana 
Ed. Vilutis, 3736 Pulaski St., East Chicago, Indiana 


Maryland: 


Kazys Bradūnas, S. Marlyn Ave. Box 437, Baltimore 21, 
Md. 


Massachusetts: 
Dr. J. Andrius, 1488 Columbia Rd., So. Boston 27, Mass. 

E. Eitavičius, 38 Sawtelle Ave., Brockton 39, Mass. 

D. Giedraitis, 1615 Dorchester Ave., Dorchester, Massa. 
Dr. J. Gimbutas, 250 Columbia Rd., Dorchester, Mass. 
Dr. P. Kaladė, 665 E. 7th St., So. Boston 27, Mass. 

A. Keturakis, 322 Dorchester St., So. Boston 27, Mass. 
Kun. A. Klimas, 20 Webster St., Brockton, Mass. 

V. Kurmauskaitė, 16 Light St., W. Lynn, Mass. 

Dr. J. Leimonas, 206 W. 5th St., So. Boston 27, Mass. 
I. Savickaitė, 1109 Millbury St., Worcester, Mass. 
Sim. Sužiedėlis, 46 Huntington St., Brockton, Mass. 
A. J. Vasiliauskas, 6 Lea St., Lawrence, Mass. 


Michigan: 
J. Mikaila, 16870 Stoepel Ave. Detroit 21, Mich. 
K. Narščius, 17593 Monica St., Detroit, Mich. 


Nebraska: 

Kun. L. Musteikis, 5408 So. 32nd St., Omaha, Nebr. 
New Hampshire: ž 

N. Antanavičius, 8 Gorman Ave., Nashua, N. H. 


New Jersey: 

K. Barzdukas, 270 Bergen Ave., Kearny, N. J. 
St. Dzikas, 108 Ripley Pl., Elizabeth, N. J. 
Z. Kungys, 161 High St., Newark, N. J. 

Ant. Masionis, 428 E. 18th St., Paterson, N. J. 


New York: 


Dr. J. Bajerčius, 59 St. Jacob St., Rochester, N. Y. 
Kun. Kęst. Balčys, 260 Main St., Amsterdam, N. Y. 
Ign. Kazlauskas, 25 North St. Great Neck, N. V. 
B. Krakauskas, 520 Hudson St., Rochester, N. V. 
Vyt. Maželis, 422 Manahan St., Brooklyn, N. Y. 

P. Minkūnas, 105 Grand St., Brooklyn, N. Y. 
Kun. J. Pakalniškis, 259 W. 5th St. Brooklyn, N. Y. 
Kun. V. Pikturna, 214 S. 4th St. Brooklyn, N. v. 
M. Sodonis, 510 Elmgrove Rd., Rochester, N. V. 

R. šomkaitė, 58-03 69th Pl. Maspeth, L.l.N.Y. 


1922 Leo St., Dayton, Ohio 
oodbridge Ave., Cleveland, Ohio 


, 1146 Dallas Rd., Cleveland, Ohio 
ytė, Trinity College, Washington, D. C. 
„1488 Columbia Rd., So. Boston 27, Mass. 


a Eitmantavičiūtė, 219 Wharton St., Philadelphia, Pa. 
„L. Dambrauskas, 2004 Mt. Vernon St., Phiadlelphia, Pa. 
St. Gabaliauskas, 3923 Ellsworth Ave., Munhall, Pa. 
“Dr. A. Kučas, 2087 N. Main Ave,, Scranton 9. Pa. 

„Ant. Vainius, 56 N. Locust St., Easton, Pa. 

"T. Dr. Victor Gidžiūnas, OFM, Box 246, Bridgeville, Pa. 
V. Volertas, 1529 S. 2nd St., Philadelphia, Pa. 

Pr. Baltakis, 1235 Page St., Pittsburgh, Pa. 


Ei KANADOJE: 
| V. Aušrotas, 3 Montrose Ave., Toronto, Ont., Canada 


T. Benvenutas Ramanauskas, OFM, Box 246 Bridgeville, 
M. Bagdonaitė, 25 Whitton Rd., Hamilton, Ont., Canada 


MAN 


skas, 1151 Giddings Rd., Cleveland, Ohio 


Vytautas Krikščiūnas, 68 Harrison St., Toronto, Ont., . 
J. Pleinys, 83 Erie Ave., Hamilton, Ont., Canada d 
„L. Razgaitis, 33 Bessie St., Sudbury, Ont., Canada 
V. Rimgailaitė, 1443 Letourneux Ave., Montreal, P. a. 


Canada j 
J. Tirkslevičius, 540 John St., Hamilton, Ont., Canada 


B. Velioniškytė, 
Canada 
J. žiuraitis, Box 342 Oakville, Ont., Canada 


General Hospital, St. Catherines, Ont., 


AUSTRALIJOJE: 


A. Kružas, Woomera West., P. O., S. A. Australia 

J. Gylienė, Rushworth Camp, Victoria, Australia 

Kun. P. Jatulis, Archbishop's House, West Terrace, S. A. 
Adelaide, Australia 

V. čižauskas, 2a Wattle Tree Rd., Drumcondra, Geelong, 
Vic., Australia 

V. Tumosaitis, 14 Robe St., Flat 6, Kilda S. 2 Melbourne, 
Vic., Australia 

B. Zumeris, 5 Irene Place, E. Brakran Vic., Melbourne, 
Australia 


PIETŲ AMERIKOJE: 


Kun. Dr. Brazys Mendoza, 2280 Avellaneda, Buenos Aires, 
Argentine 

J. Kėkštas, 2280 Avellaneda, Buenos Aires, Argentine 

Meldutis Laupinaitis c./o Dr. Estanislau, OSB Caixa 
postai 118, Sao Paulo, Brazil 

Kun. P. Ragažinskas Caixa postal 4118, Sa6 Paulo, Brazil 

Kun. A. Sabalauskas, Apartado 369 Caracas, Venezuela 

Kun. N. Saldukas, Colegio Salesiano, Bogota, Colomnia 

H 
ANGLIJOJE: 


Kun. J. Kuzmickas, 21 Ann Place, Little Horton, Brad- 
ford, England 


GERB. PLATINTOJAI yra maloniai prašomi atsiųsti 


adresus tų asmenų, kurie, Jūsų nuomone, galėtų pasida- 


ryti 


pasiųstas mūsų žurnalas. 

